               EUROOPA KOMISJON
            Brüssel,10.3.2016
            COM(2016) 133 final
            2016/0073(NLE)
            Ettepanek:
            NÕUKOGU OTSUS
            seisukoha kohta, mis võetakse Euroopa Liidu nimel ühistransiidiprotseduuri konventsiooniga moodustatud ühiskomitees seoses kõnealuse konventsiooni muudatustega

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

               Alates 1. maist 2016 hakatakse kohaldama Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, ning selle rakendusakte ja delegeeritud õigusakte (liidu tollialaste õigusaktide pakett). Liidu tollialaste õigusaktide pakett hakkab asendama kehtivat nõukogu 12. oktoobri 1992. aasta määrust (EMÜ) nr 2913/92, millega kehtestatakse ühenduse tolliseadustik, ja komisjoni 2. juuli 1993. aasta määrust (EMÜ) nr 2454/93, millega kehtestatakse rakendussätted eespool nimetatud nõukogu määrusele.

               Ühistransiidiprotseduuriga laiendatakse liidu transiidiprotseduuri ühistransiidiprotseduuri riikidele. Seepärast tuleb ühistransiidiprotseduuri konventsiooni muuta, et viia see liidu transiidiprotseduuride osas vastavusse liidu tollialaste õigusaktide paketiga.

               Kõnealune muutmine võimaldab transiidieeskirjade ühtset ja ühtlustatud kohaldamist Euroopa Liidus ja ühistransiidiprotseduuri riikides võimalikult suurel määral.

               Protsess, mille käigus kujundatakse ELi ühine seisukoht ühistransiidiprotseduuri muutmist käsitleva otsuse eelnõu kohta, peaks kulgema võrdlemisi sujuvalt, sest otsuse sisu põhineb hiljuti kokkulepitud ELi eeskirjadel.

               Selleks et muudetud ühistransiidiprotseduuri kasutamisele oleks võimalik anda õiguslik alus niipea, kui uusi ELi tollialaseid õigusakte kohaldama hakatakse, tehakse ettepanek, et konventsiooni muutmise aluseks oleks nõukogu otsuse eelnõu.

               Komisjonil palutakse otsuse eelnõu vastu võtta ja edastada otsus nõukogule.

               •Kooskõla poliitikavaldkonnas kehtivate sätetega

                  Konventsiooni muutmise eesmärk on viia see vastavusse liidu tollialaste õigusaktide paketiga, milles käsitletakse liidu transiidiprotseduure ja mida hakatakse kohaldama alates 1. maist 2016.

                  See vastavusse viimine aitab parandada ühistransiidiprotseduuri toimimist konventsiooniosaliste vahel, toetades tollieeskirjade ühetaolist kohaldamist asjaomaste riikide tolliteenistuste poolt. Muudatused peaksid tooma olulist ja praktilist kasu kauplejatele ja tolliametitele.

               •Kooskõla liidu muude tegevuspõhimõtetega

                  Ei kohaldata.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

               20. mai 1987. aasta ühistransiidiprotseduuri konventsiooni artikkel 15.

               •Subsidiaarsus (ei kuulu liidu ainupädevusse)

               Ettepanek tehakse Euroopa Liidu ainupädevusse kuuluvas valdkonnas (ühine kaubanduspoliitika).

               •Proportsionaalsus

               Ettepanek on proportsionaalsuse põhimõttega kooskõlas järgmistel põhjustel.

               Kavandatud meede on ainus võimalik.

               Kavandatud meede ei sisalda finantskohustusi.

               •Vahendi valik

                  Kavandatav vahend: ELi-EFTA ühiskomitee otsus.

                  Kavandatud meede on ainus sobiv vahend.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

               •Praegu kehtivate õigusaktide järelhindamine või toimivuse kontroll

                  Ei kohaldata.

               •Konsulteerimine sidusrühmadega

                  Konventsiooni muutmist käsitleva ELi-EFTA ühistransiidi ühiskomitee otsuse nr X/2016 eelnõu heakskiitmise osas konsulteeriti liikmesriikidega tolliseadustiku komitee tollistaatuse ja transiidi sektsiooni raames ning konventsiooniosalistega ELi-EFTA ühistransiidi töörühmas.

                  Vastuste kokkuvõte ja nende arvessevõtmine:

                  pooldav arvamus

               •Eksperdiarvamuste kogumine ja kasutamine

                  Välisekspertide arvamusi ei olnud vaja kasutada.

               •Mõju hindamine

                  Konventsiooni vastavusse viimine liidu transiidiprotseduure käsitlevate õigusaktide paketiga, mida hakatakse kohaldama alates 1. maist 2016, toimub kõnealuste liidu õigusaktide muudatuste tõttu. Seepärast on konventsiooni vastavusse viimist käsitlev eraldi mõjuhinnang üleliigne.

                  Vastavusse viimine hõlbustab täiendavalt transiiti, lihtsustab ametiasutuste ja ettevõtjate jaoks haldusmenetlust, võib vähendada kulusid ja hoogustada kaubandust.

               •Õigusloome kvaliteet ja lihtsustamine

                  Nii nagu liidu tollialaste õigusaktide paketigagi, nähakse käesoleva ettepanekuga ette õigusaktide parem vastavusse viimine äritavadega tänu IT-arenduste optimaalsele arhitektuurile ja planeerimisele ning samal ajal ka halduskorra lihtsustamine ametiasutuste ja eraõiguslike isikute jaoks.

               •Põhiõigused

                  Ettepanek ei mõjuta põhiõiguste rakendamist.

               4.MÕJU EELARVELE

               Ettepanek ei mõjuta ELi eelarvet.

               5.MUU TEAVE

               •Rakenduskavad ning järelevalve, hindamise ja aruandluse kord

                  Ei kohaldata.

               •Selgitavad dokumendid (direktiivide puhul)

                  Ei kohaldata.

               •Ettepaneku teatavate sätete üksikasjalik selgitus

                  Ettepanek hõlmab konventsiooni sätete , selle liidete ja liidete lisade muudatusi. Muudatustes keskendutakse kõnealuste sätete vastavusse viimisele liidu tollialaste õigusaktide paketiga.

               2016/0073 (NLE)

               Ettepanek:

               NÕUKOGU OTSUS

               seisukoha kohta, mis võetakse Euroopa Liidu nimel ühistransiidiprotseduuri konventsiooniga moodustatud ühiskomitees seoses kõnealuse konventsiooni muudatustega

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9,

               võttes arvesse Euroopa Komisjoni ettepanekut

               ning arvestades järgmist:

               (1)Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri käsitleva konventsiooni
                  1
                (edaspidi „konventsioon”) artikliga 15 antakse selle konventsiooniga moodustatud ühiskomiteele (edaspidi „ühiskomitee”) õigus soovitada ning võtta oma otsustega vastu konventsiooni ja selle liidete muudatusi.

               (2)Euroopa Parlamendi ja nõukogu määrust (EL) nr 952/2013, millega kehtestatakse liidu tolliseadustik,
                  2
                ning selle delegeeritud õigusakte ja rakendusakte hakatakse kohaldama alates 1. maist 2016, kehtestades sel viisil tolliprotseduuride (sh transiidiprotseduuride) ajakohastatud raamistiku.

               (3)Liidu ja konventsiooniosaliste vahelise kaubanduse tõrgeteta toimimise tagamiseks tuleks ühine transiidiprotseduur tõhusamaks ja kiiremaks muutmise huvides viia võimalikult suures ulatuses vastavusse määruses (EL) nr 952/2013 ning selle delegeeritud õigusaktides ja rakendusaktides sätestatud liidu transiidiprotseduuriga. Selleks on hädavajalik muuta nii konventsiooni ja selle liidete sisu kui ka terminoloogiat.

               (4)Piisava selguse loomiseks on vaja konventsiooni terminoloogia viia vastavusse määruse (EL) 952/2013 ning selle delegeeritud õigusaktide ja rakendusaktide omaga. Kavandatavad muudatused esitati ELi-EFTA ühistransiidi ja kaubavahetusformaalsuste lihtsustamise töörühmale arutamiseks ning kõnealune töörühm kiitis need esialgselt heaks.

               (5)Seetõttu peaks liidu võetav seisukoht seoses kavandatud muudatustega tuginema lisatud otsuse eelnõule,

               ON VASTU VÕTNUD KÄESOLEVA OTSUSE:

               Artikkel 1

               Seisukoht, mis ühistransiidiprotseduuri konventsiooniga moodustatud ühiskomitees (edaspidi „ühiskomitee”) Euroopa Liidu nimel seoses kõnealuse konventsiooni muudatustega võetakse, põhineb käesolevale otsusele lisatud otsuse eelnõul.

               Otsuse eelnõu väiksemates muudatustes võivad liidu esindajad kokku leppida ühiskomitees.

               Artikkel 2

               Ühiskomitee otsus avaldatakse pärast selle vastuvõtmist Euroopa Liidu Teatajas.

               Artikkel 3

               Käesolev otsus jõustub selle vastuvõtmisele järgneval päeval.

               Brüssel,

                     Nõukogu nimel

                     eesistuja

                     (1)
                  EÜT L 226, 13.8.1987, lk 2.

                     (2)
                  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

    ---documentbreak---

               EUROOPA KOMISJON
            Brüssel,10.3.2016
            COM(2016) 133 final
            LISA
            järgmise dokumendi juurde:
            Ettepanek: NÕUKOGU OTSUS
            seisukoha kohta, mis võetakse Euroopa Liidu nimel ühistransiidiprotseduuri konventsiooniga moodustatud ühiskomitees seoses kõnealuse konventsiooni muudatustega

               LISA
               ELi-EFTA ÜHISTRANSIIDI ÜHISKOMITEE OTSUS nr X/2016,
                  [päev, kuu] 2016,
               millega muudetakse 20. mai 1987. aasta ühistransiidiprotseduuri konventsiooni

               ÜHISKOMITEE,

               võttes arvesse 20. mai 1987. aasta ühistransiidiprotseduuri konventsiooni,
                  1
                eriti selle artikli 15 lõike 3 punkte a ja c,

               ning arvestades järgmist:

               (1)Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri käsitleva konventsiooni (edaspidi „konventsioon”) artikliga 15 antakse selle konventsiooni alusel moodustatud ühiskomiteele (edaspidi „ühiskomitee”) õigus soovitada ning võtta oma otsustega vastu konventsiooni ja selle liidete muudatusi.

               (2)Euroopa Parlamendi ja nõukogu määrust (EL) nr 952/2013, millega kehtestatakse liidu tolliseadustik, ning selle delegeeritud õigusakte ja rakendusakte hakatakse kohaldama alates 1. maist 2016, kehtestades sel viisil tolliprotseduuride (sh transiidiprotseduuride) ajakohastatud raamistiku.

               (3)Liidu ja osalisriikide vahelise kaubanduse tõrgeteta toimimise tagamiseks tuleks ühistransiidiprotseduur tõhusamaks ja kiiremaks muutmise huvides viia nii palju kui võimalik vastavusse määruses (EL) nr 952/2013 ning selle delegeeritud õigusaktides ja rakendusaktides sätestatud liidu transiidiprotseduuriga. Selleks on hädavajalik muuta konventsiooni ja selle liiteid nii sisu kui ka terminoloogia osas.

               (4)Piisava selguse loomiseks on vaja konventsiooni terminoloogia viia vastavusse määruse (EL) 952/2013 ning selle delegeeritud õigusaktide ja rakendusaktide omaga. Kavandatavad muudatused esitati ELi-EFTA ühistransiidi ja kaubavahetusformaalsuste lihtsustamise töörühmale arutamiseks ning kõnealune töörühm kiitis need esialgselt heaks.

               (5)Seepärast tuleks konventsiooni vastavalt muuta, °

               ON VASTU VÕTNUD KÄESOLEVA OTSUSE:

               Artikkel 1

               1.20. mai 1987. aasta ühistransiidiprotseduuri konventsiooni teksti muudetakse vastavalt käesoleva otsuse A lisale.

               2.Konventsiooni I liite, sh I liite lisade tekst asendatakse käesoleva otsuse B lisas sätestatud tekstiga.

               3.Konventsiooni II liite teksti muudetakse vastavalt käesoleva otsuse C lisale.

               4.Konventsiooni III liite teksti muudetakse vastavalt käesoleva otsuse D lisale.

               5.Konventsiooni III liite A1, A2, A4, A6, B1, B2, B3, B5, B6, B11 ja C7 lisa teksti muudetakse vastavalt käesoleva otsuse E lisale.

               6.Konventsiooni III liite B7, B8, B9, B10, C1, C2, C3, C4, C5 ja C6 lisa tekst asendatakse käesoleva otsuse F lisas sätestatud tekstiga.

               7.Konventsiooni IV liite, sh IV liite lisade teksti muudetakse vastavalt käesoleva otsuse G lisale.

               Artikkel 2

               Käesolev otsus jõustub selle vastuvõtmise päeval.

               Seda kohaldatakse alates 1. maist 2016.

               Brüssel,

                  Ühiskomitee nimel

                  eesistuja

               A LISA

               20. mai 1987. aasta ühistransiidiprotseduuri konventsiooni muudetakse järgmiselt.

               1.Artikli 1 lõikes 1 asendatakse sõnad „EFTA riikide vahelise” sõnadega „ühistransiidiprotseduuri riikide vahelise”.

               2.Artikli 1 lõikes 2 asendatakse sõnad „ühenduse transiidiprotseduuri” sõnadega „liidu transiidiprotseduuri”.

               3.Artikli 2 lõike 3 punkti a esimene lõik asendatakse järgmisega:

               „a)
                     ühenduses:

               ainult sel juhul, kui kaup on liidu kaup. „Liidu kaup” on kaup, mis kuulub mõne järgmise kategooria alla:

               –
                     täielikult ühenduse tolliterritooriumil saadud kaup, millele ei ole lisatud väljaspool ühenduse tolliterritooriumi asuvatest riikidest või territooriumidelt imporditud kaupa;

               –
                     väljastpoolt ühenduse tolliterritooriumi asuvatest riikidest või territooriumidelt sellele territooriumile toodud ja vabasse ringlusse lubatud kaup;

               –
                     ühenduse tolliterritooriumil ainult teises taandes nimetatud kaupadest või esimeses ja teises taandes nimetatud kaupadest saadud või toodetud kaup.”

               4.Artikli 2 lõike 3 teises lõigus asendatakse sõnad „ühenduse kaubad” sõnadega „liidu kaup”.

               5.Artikli 2 lõike 3 punkt b asendatakse järgmisega: „

               „b) ühistransiidiprotseduuri riigis:

               ainult sel juhul, kui kaup on saabunud kõnealusesse riiki protseduuri T2 alusel ja saadetakse edasi artiklis 9 sätestatud eritingimuste kohaselt.”

               6.Artikli 2 lõikes 4 asendatakse sõnad „kauba ühenduse staatust” sõnadega „liidu kauba tollistaatust”.

               7.Artikli 3 lõike 1 punktis a asendatakse sõnad „ühe riigi ühest tolliasutusest sama riigi teise tolliasutusse või teise riigi tolliasutusse” sõnadega „ühest osalisriigist teise või samasse osalisriiki”.

               8.Artikli 3 lõiget 1 muudetakse järgmiselt:

               a) punkt b asendatakse järgmisega:

               „b) „riik” – mis tahes ühistransiidiprotseduuri riik, ühenduse liikmesriik või konventsiooniga ühinenud muu riik;”;

               b) lisatakse punkt d:

               „d) „ühistransiidiprotseduuri riik” – mis tahes osalisriik, v.a ühenduse liikmesriik;”.

               9.Artikli 3 lõige 2 jäetakse välja.

               10.Artikli 3 lõikes 3 asendatakse sõnad „EFTA riikidel” sõnadega „ühistransiidiprotseduuri riikidel”.

               11.Artikli 7 lõiget 1 muudetakse järgmiselt:

               (a)sõnad „EFTA riikide pädevad tolliasutused” asendatakse sõnadega „ühistransiidiprotseduuri riikide pädevad tolliasutused”;

               (b)[muudatus ei puuduta eestikeelset versiooni];

               (c)[muudatus ei puuduta eestikeelset versiooni];

               (d)[muudatus ei puuduta eestikeelset versiooni];

               (e)[muudatus ei puuduta eestikeelset versiooni].

               12.Artikli 7 lõige 2 asendatakse järgmisega:

               „2. Ühenduse liikmesriikide pädevad asutused on volitatud aktsepteerima ühistransiidiprotseduuri riigis asuvasse sihttolliasutusse toimuva transiidi deklaratsioone T1 või T2. Arvestades käesoleva konventsiooni mis tahes erisätteid, tõendavad nad selle kauba puhul ka liidu kauba tollistaatust.”

               13.Artikli 7 lõige 3 asendatakse järgmisega:

               „3. Kui tegemist on liitsaadetisega, mis laaditakse ühele transpordivahendile ja saadetakse ühe protseduuri pidaja poolt üheainsa T1 või T2 toiminguga koondveona ühest lähtetolliasutusest ühte sihttolliasutusse ühele kaubasaajale tarnimiseks, võib konventsiooniosaline nõuda, et nõuetekohaselt põhjendatud erandjuhtudel lülitataks need kaubasaadetised ühte deklaratsiooni T1 või T2 koos vastavate kaubanimekirjadega.”

               14.Artikli 7 lõikes 4 asendatakse sõnad „kauba ühenduse staatust” sõnadega „liidu kauba tollistaatust”.

               15.Artikli 7 lõikes 5 asendatakse sõnad „kauba ühenduse staatust” sõnadega „liidu kauba tollistaatust”.

               16.Artikli 9 lõikes 1 asendatakse sõnad „EFTA riiki” sõnadega „ühistransiidiprotseduuri riiki”.

               17.Artikli 9 lõike 2 esimene lõik asendatakse järgmisega:

               „2. Kui muu tolliprotseduuri kui transiidi- või tolliladustamisprotseduuri alusel ühistransiidiprotseduuri riiki toodud kaup saadetakse sellest riigist edasi, ei või protseduuri T2 rakendada.”

               18.Artikli 9 lõikes 3 asendatakse sõnad „EFTA riigist” sõnadega „ühistransiidiprotseduuri riigist”.

               19.Artikli 9 lõiget 4 muudetakse järgmiselt:

               „4. Igal aktsepteeritud deklaratsioonil T2 või igal ühistransiidiprotseduuri riigi pädeva tolliasutuse väljaantud liidu kauba tollistaatust tõendaval dokumendil peab olema viide vastavale deklaratsioonile T2 või liidu kauba tollistaatust tõendavale dokumendile, mille alusel kaup sellesse ühistransiidiprotseduuri riiki saabus, ning kõik kinnitusmärked.”

               20.Artikli 11 lõike 2 punkt a asendatakse järgmisega:

               „a)
                     „kaupa sisaldavale ruumile, kui transpordivahend või konteiner on muude õigusaktide alusel heaks kiidetud või lähtetolliasutuse poolt tollitõkendi paigaldamiseks sobivaks tunnistatud;”.

               21.Artikli 11 lõige 3 asendatakse järgmisega:

               „3. Lähtetolliasutus peab transpordivahendit ja konteinerit tõkendi paigaldamiseks sobivaks järgmistel tingimustel:

               a)
                     tõkendeid on võimalik transpordivahendi või konteineri külge lihtsalt ja tõhusalt kinnitada;

               b)
                     transpordivahend või konteiner on ehitatud nii, et kauba väljavõtmine või sissepanek jätab nähtava jälje, tõkend puruneb või sellel on märke avamisest, või jäädvustab elektrooniline seiresüsteem kauba väljavõtmise või sissepaneku;

               c)
                     transpordivahend või konteiner ei sisalda peidikuid, kuhu saaks kaupa peita;

               d)
                     kauba jaoks eraldatud ruum on tollikontrolliks kergesti ligipääsetav.”

               22.[muudatus ei puuduta eestikeelset versiooni].

               23.Artiklist 12 jäetakse välja lõiked 1 ja 2.

               24.Artikli 12 lõikes 3 asendatakse sõna „printsipaal” sõnadega „protseduuri pidaja” ja sõna „dokumendiga” sõnaga „deklaratsiooniga”.

               25.Artikli 13 lõikes 3 asendatakse sõnad „kauba ühenduse staatust” sõnadega „liidu kauba tollistaatust”.

               26.Artikli 20 lõikes 1 asendatakse sõnad „EFTA riikide territooriumide” sõnadega „ühistransiidiprotseduuri riikide territooriumide”.

               B LISA

               Konventsiooni I liide asendatakse järgmisega:

               „I LIIDE

               ÜHISTRANSIIDIPROTSEDUURID

               I JAOTIS: ÜLDSÄTTED

               I PEATÜKK – Protseduuri reguleerimisese ja kohaldamisala ning mõisted

               Artikkel 1

               Reguleerimisese

               1.Käesolevas liites sätestatakse ühistransiidiprotseduuri reguleerivad eeskirjad vastavalt konventsiooni artikli 1 lõikele 3.

               2.Kui ei ole sätestatud teisiti, kohaldatakse käesoleva liite sätteid ühistransiidiprotseduuri alusel tehtud toimingute suhtes.

               Artikkel 2

               Ühistransiidiprotseduuri kohaldamata jätmine postisaadetiste suhtes

               Ühistransiidiprotseduuri ei kohaldata postisaadetiste (sealhulgas postipakkide) suhtes, kui need saadetakse kooskõlas Ülemaailmse Postiliidu põhikirjaga ning kaupa veavad isikud või veetakse isikute nimel, kes tegutsevad kõnealuse põhikirjaga sätestatud õiguste ja kohustuste raames.

               Artikkel 3

               Mõisted

               Konventsioonis kasutatakse järgmisi mõisteid:

               (a)„toll” –

               konventsiooni kohaldamise eest vastutavad tolliametid ja mis tahes muud asutused, kes on siseriikliku õiguse alusel volitatud konventsiooni kohaldama;

               (b)„isik” –

               füüsiline isik, juriidiline isik ja igasugune isikute ühendus, mis ei ole juriidiline isik, kuid mis võib liidu õiguse, siseriikliku õiguse või mõne ühistransiidiprotseduuri riigi õiguse kohaselt sooritada õigustoiminguid;

               (c)„transiidideklaratsioon” –

               dokument, millega isik avaldab ettenähtud vormis ja korras soovi suunata kaup ühistransiidiprotseduurile;

               (d)„transiidi saatedokument” –

               elektrooniliste andmetöötlusvahendite abil välja trükitud dokument, mis on kaupadel kaasas ja põhineb transiidideklaratsiooni andmetel;

               (e)„deklarant” –

               isik, kes esitab transiidideklaratsiooni enda nimel, või isik, kelle nimel selline deklaratsioon esitatakse;

               (f)„protseduuri pidaja” –

               isik, kes esitab transiidideklaratsiooni või kelle eest kõnealune deklaratsioon esitatakse;

               (g)„lähtetolliasutus” –

               tolliasutus, kus transiidideklaratsioon aktsepteeritakse;

               (h)„vahetolliasutus” –

               tolliasutus, mis on ühe konventsiooniosalise tolliterritooriumile sisenemise kohas pädev juhul, kui kaup liigub ühistransiidiprotseduuri alusel, või

               tolliasutus, mis on konventsiooniosalise territooriumilt väljumise kohas pädev juhul, kui kaup viiakse kõnealuse konventsiooniosalise territooriumilt välja transiitveoga, mille käigus ületatakse kõnealuse konventsiooniosalise ja kolmanda riigi vaheline piir;

               (i)„sihttolliasutus” –

               tolliasutus, kus ühistransiidiprotseduurile suunatud kaup esitatakse protseduuri lõpetamiseks;

               (j)„tolli viitenumber (MRN)” –

               pädeva tolliasutuse poolt elektrooniliste andmetöötlusvahendite abil transiidideklaratsioonile antud registreerimisnumber;

               (k)„tagatistolliasutus” –

               tolliasutus, kus iga riigi toll otsustab, et tuleb esitada tagatis;

               (l)„võlg” –

               isiku kohustus tasuda impordi- või eksporditollimaksude ja ühistransiidiprotseduurile suunatud kaubaga seotud muude maksude summa;

               (m)„võlgnik” –

               võla tasumise eest vastutav isik;

               (n)„kauba vabastamine” –

               toiming, millega toll teeb kauba kättesaadavaks ühistransiidiprotseduurist tulenevatel eesmärkidel;

               (o)„konventsiooniosalise tolliterritooriumil asutatud isik” –

               füüsilise isiku puhul isik, kelle alaline elukoht on kõnealuse konventsiooniosalise tolliterritooriumil;

               (p)juriidilise isiku või isikute ühenduse puhul isik, kelle registrijärgne asukoht, peakorter või püsiv tegevuskoht asub kõnealuse konventsiooniosalise tolliterritooriumil;

               (q)„elektroonilised andmetöötlusvahendid” –

               elektrooniline teabevahetus ettevõtjate ja tolli vahel, tolliasutuste vahel ning tolli ja muude asjaomaste riiklike või Euroopa Liidu või ühistransiidiprotseduuri riikide asutuste või institutsioonide vahel kokkulepitud ja kindlaksmääratud formaadis eesmärgiga töödelda ja säilitada andmeid pärast nende saamist, kasutades üht järgmistest vahenditest:

               i)
                     elektrooniline andmevahetus;

               ii)
                     arvutist arvutisse toimuv teabevahetus;

               iii)
                     struktureeritud andmete elektrooniline ülekandmine ühest elektroonilise töötlemise keskkonnast teise standardsõnumite või teenuste abil ilma inimese osaluseta;

               iv)
                     andmete veebipõhine esitamine tolli andmetöötlussüsteemidesse säilitamiseks ja töötlemiseks ning veebis vastuste saamiseks;

               (r)„elektrooniline andmevahetus” –

               kokkulepitud sõnumistandardite kohaselt vormindatud andmete elektrooniline edastamine ühest arvutisüsteemist teise;

               (s)„elektrooniline transiidisüsteem” –

               ühistransiidiprotseduuri elektrooniliseks andmevahetuseks kasutatav elektrooniline süsteem;

               (t)„standardsõnum” –

               eelnevalt määratletud elektroonilise andmevahetuse vorm;

               (u)„isikuandmed” –

               kogu teave tuvastatud või tuvastatava isiku kohta;

               (v)„kinnistranspordiseadmed” –

               kauba pidevaks transpordiks kasutatavad tehnilised vahendid (nt torujuhtmed ja elektriliinid);

               (w)„talitluspidevuse protseduur” –

               paberdokumentide kasutamisel põhinev protseduur, mis on ette nähtud selleks, et võimaldada transiidideklaratsiooni esitamist ning transiitveo jätkumist, kui elektroonilistel andmetöötlusvahenditel põhinevat protseduuri ei saa kasutada.

               II PEATÜKK – Ühistransiidiprotseduuri käsitlevad üldsätted

               Artikkel 4

               Protseduuriga seotud elektrooniline süsteem

               1.Kui käesoleva liites ei ole sätestatud teisiti, kasutatakse ühistransiidiprotseduuri tolliformaalsuste täitmiseks elektroonilist transiidisüsteemi.

               2.Konventsiooniosalised määravad vastastikuse kokkuleppe alusel kindlaks elektroonilise transiidisüsteemi kohaldamise meetmed, millega sätestatakse:

               (a)
                     tolliasutuste vahel vahetatavate, tollialaste õigusaktide kohaldamiseks vajalike sõnumite määratlemist ja haldamist käsitlevad eeskirjad;

               (b)tollialaste õigusaktide alusel vahetatavate sõnumite ühine andmestu ja formaat.

               Artikkel 5

               Elektroonilise transiidisüsteemi kasutamine

               1.Kui käesoleva liites ei ole sätestatud teisiti, kasutavad pädevad asutused ühistransiidiprotseduuriga seotud teabevahetuseks elektroonilist transiidisüsteemi.

               2.Konventsiooniosalised kasutavad käesoleva artikli lõikes 1 osutatud teabevahetuseks Euroopa Liidu ühist teabevõrku / ühist süsteemiliidest (CCN/CSI).

               Ühistransiidiprotseduuri riikide rahaline osalus, ühistransiidiprotseduuri riikide juurdepääs CCN/CSI-le ja muud seotud küsimused lepitakse kokku liidu ja iga ühistransiidiprotseduuri riigi vahel eraldi.

               Artikkel 6

               Andmeturve

               1.Konventsiooniosalised määravad kindlaks elektrooniliste andmetöötlusvahendite abil täidetavate formaalsuste tingimused, mis sisaldavad muu hulgas meetmeid andmete allika kontrollimiseks ja andmete kaitsmiseks juhusliku või ebaseadusliku hävitamise, juhusliku kadumise, muutmise või loata kasutamise eest.

               2.Lisaks käesoleva artikli lõikes 1 osutatud meetmetele loovad pädevad asutused piisava turvasüsteemi ja hoiavad seda käigus, et elektrooniline transiidisüsteem toimiks tõhusalt, usaldusväärselt ja turvaliselt.

               3.Andmete muutmine ja kustutamine registreeritakse koos teabega muutmise või kustutamise põhjuse, täpse aja ja seda teinud isiku andmete kohta.

               Originaalandmeid või mis tahes töödeldud andmeid säilitatakse vähemalt kolm kalendriaastat alates selle aasta lõpust, millal sellised andmed registreeriti, või kauem, kui riigid seda nõuavad.

               4.Pädevad asutused kontrollivad andmete turvalisust korrapäraselt.

               5.Pädevad asutused teavitavad üksteist kõigist turvalisuse rikkumise kahtlustest.

               Artikkel 7

               Isikuandmete kaitse

               1.Konventsiooniosalised kasutavad konventsiooni kohaselt vahetatud isikuandmeid üksnes ühistransiidiprotseduuri ja ühistransiidiprotseduurile järgneva mis tahes tolliprotseduuri või ajutise ladustamise jaoks.

               See piirang ei takista tollil nende andmete kasutamist riskianalüüsi tegemiseks ja uurimise korraldamiseks ühistransiidiprotseduuri ajal ning sellisele ühistransiidiprotseduurile järgneva kohtumenetluse jaoks. Kui neid andmeid kasutatakse kõnealustel eesmärkidel, tuleb teabe esitanud tolliasutusi sellest viivitamata teavitada.

               2.Konventsiooniosalised tagavad, et konventsiooni kohaldamise käigus vahetatud isikuandmete töötlemine toimub kooskõlas Euroopa Parlamendi ja nõukogu 24. oktoobri 1995. aasta direktiiviga 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta
                  2
               .

               3.Iga konventsiooniosaline teeb kõik vajaliku, et tagada käesoleva artikli nõuete täitmine.

               III PEATÜKK – Protseduuri pidaja ning ühistransiidiprotseduuri alusel liikuva kauba vedaja ja saaja kohustused

               Artikkel 8

               Protseduuri pidaja ning ühistransiidiprotseduuri alusel liikuva kauba vedaja ja saaja kohustused

               1.Protseduuri pidaja vastutab järgmise eest:

               (a)kauba esitamine puutumatul kujul ja vajaliku teabe andmine sihttolliasutusele ettenähtud tähtaja jooksul kooskõlas meetmetega, mille toll on võtnud kauba identifitseerimise tagamiseks;

               (b)ühistransiidiprotseduuriga seotud tollisätete järgimine;

               (c)tagatise esitamine, et kindlustada seoses asjaomase kaubaga tekkida võiva võla tasumine, kui konventsioonis ei ole sätestatud teisiti.

               2.Kauba vedaja või saaja, kes võtab kauba vastu, teades, et see liigub ühistransiidiprotseduuri alusel, vastutab samuti kauba puutumatul kujul esitamise eest sihttolliasutusele ettenähtud tähtaja jooksul kooskõlas meetmetega, mille toll on võtnud kauba identifitseerimise tagamiseks.

               IV PEATÜKK – Tagatised

               Artikkel 9

               Tagatistega seotud elektrooniline süsteem

               Tagatistega seotud teabe vahetamiseks ja säilitamiseks kasutatakse elektroonilisi andmetöötlusvahendeid.

               Artikkel 10

               Tagatise esitamise kohustus

               1.Protseduuri pidaja esitab tagatise, et kindlustada seoses ühistransiidiprotseduurile suunatud kaubaga tekkida võiva võla tasumine.

               2.Tagatis esitatakse:

               (a)kas üht vedu hõlmava üksiktagatisena

               (b)või mitut vedu hõlmava üldtagatisena, mis on käendaja kohustuse vormis (kui kohaldatakse artikli 55 punktis a sätestatud lihtsustamist).

               3.Toll võib siiski keelduda esitatud tagatise liiki aktsepteerimast, kui see on ühistransiidiprotseduuri nõuetekohase toimimisega vastuolus.

               Artikkel 11

               Üksiktagatise vormid

               1.Üksiktagatise võib esitada ühes järgmises vormis:

               (a)sularaha sissemakse;

               (b)käendaja võetud kohustus;

               (c)maksekviitungid.

               2.Lõike 1 punktis c osutatud juhul esitatakse üksiktagatis käendaja võetud kohustusena.

               Artikkel 12

               Käendaja

               1.Artikli 10 lõike 2 punktis b, artikli 11 lõike 1 punktis b ja artikli 11 lõikes 2 viidatud käendaja on selles osalisriigis asutatud kolmas isik, kus tagatis esitatakse ja kus tagatist nõudev toll selle heaks kiidab.

               Käendaja teatab kohustuses oma ametliku asukoha või nimetab oma esindaja igas ühistransiitveoga seotud osalisriigis.

               2.Käendaja kohustub kirjalikult maksma tagatud võlasumma. Samuti katab käendaja kohustus tagatud summa piires võla, mis tuleb tasuda pärast järelkontrolli.

               3.Toll võib keelduda sellise käendaja heakskiitmisest, kes ei taga tema hinnangul võlasumma tasumist ettenähtud aja jooksul.

               Artikkel 13

               Tagatise esitamisest vabastamine

               1.Tagatist ei nõuta järgmistel juhtudel:

               (a)kauba vedu õhuteed pidi, kui kasutatakse õhuteed pidi veetava kauba elektroonilisel manifestil põhinevat transiidiprotseduuri;

               (b)kauba vedu Reini jõel, selle veeteedel, Doonau jõel ja selle veeteedel;

               (c)kauba vedu kinnistranspordiseadme abil;

               (d)kauba vedu raudteed või õhuteed pidi, kui kasutatakse raudteed või õhuteed pidi veetava kauba paberipõhist transiidiprotseduuri.

               2.Lõike 1 punktis d osutatud juhtudel kohaldatakse tagatise esitamisest vabastamist ainult raudteed või õhuteed pidi veetavale kaubale enne 1. maid 2016 antud paberipõhise ühistransiidiprotseduuri kasutamise lubade suhtes.

               V PEATÜKK – Muud sätted

               Artikkel 14

               Dokumentide ja arvestuste õiguslik staatus

               1.Ühes riigis vastavalt selle riigi eeskirjadele välja antud dokumentidel ja peetavatel arvestustel (sõltumata nende tehnilisest vormist) ning ühe riigi pädevate asutuste võetud või heakskiidetud meetmetel on teiste riikide territooriumil samasugune õiguslik toime kui riigis, kus need välja anti või neid peetakse.

               2.Ühe riigi pädevate asutuste poolt ühistransiidiprotseduuri raames tehtud kontrollide tulemustel on teistes riikides sama toime kui iga kõnealuse teise riigi pädevate asutuste tehtud kontrollide tulemustel.

               Artikkel 15

               Transiitvedude alal pädevate tolliasutuste nimekiri

               Iga riik kannab ühistransiitvedude alal pädevate tolliasutuste nimekirja Euroopa Komisjoni (edaspidi „komisjon”) hallatavasse arvutipõhisesse süsteemi, märkides ära nende asutuste identifitseerimisnumbrid, kohustused ning lahtioleku päevad ja kellaajad. Ka kõik nende andmete muudatused kantakse arvutipõhisesse süsteemi.

               Komisjon edastab selle teabe kõnealuse arvutipõhise süsteemi abil kõigile riikidele.

               Artikkel 16

               Transiidi keskasutus

               Kui riik on loonud transiidi keskasutuse, kellele on antud ühistransiidiprotseduuri juhtimise ja järelevalve ning kõnealuse protseduuriga seotud dokumentide vastuvõtmise ja edastamise ülesanne, teavitab ta sellest komisjoni.

               Komisjon edastab selle teabe teistele riikidele.

               Artikkel 17

               Rikkumised ja karistused

               Riigid võtavad vajalikud meetmed, et hoida ära eeskirjade rikkumist või eiramist ning kohaldada tõhusaid, proportsionaalseid ja hoiatavaid karistusi.

               II JAOTIS: PROTSEDUURI KÄIK

               I PEATÜKK – Üksiktagatis

               Artikkel 18

               Üksiktagatise summa arvutamine

               Artikli 10 lõike 2 punkti a kohane üksiktagatis katab tekkida võiva võla summa, mis arvutatakse samasse liiki kuuluva kauba suhtes kohaldatavate kõrgeimate maksumäärade alusel. Arvutamisel käsitatakse konventsiooni alusel veetavat liidu kaupa liiduvälise kaubana.

               Artikkel 19

               Sularaha sissemaksena esitatav üksiktagatis

               1.Sularaha või muu sellega samaväärse maksevahendi sissemaksena esitatud üksiktagatis antakse kooskõlas tagatist nõudvas lähteriigis kehtivate sätetega.

               2.Ühes osalisriigis sularaha sissemaksena esitatavad üksiktagatised kehtivad kõigis osalisriikides. Need makstakse tagasi pärast protseduuri lõpetamist.

               3.Kui tagatis esitatakse sularaha sissemaksena või mõne muu sellega samaväärsena käsitatava maksena, ei pea toll maksma sellelt intressi.

               Artikkel 20

               Käendaja kohustusena esitatav üksiktagatis

               1.Käendaja poolt kohustusena antud üksiktagatis esitatakse III liite C1 lisas sätestatud vormi kasutades. Kõnealust kohustust hoitakse selle kehtivusajal tagatistolliasutuses.

               2.Kui riigi õigus- või haldusnormid seda nõuavad või kui see on kooskõlas üldise tavaga, võib riik lubada lõikes 1 osutatud kohustuse koostada teistsuguses vormis, tingimusel, et sellel on vormis sätestatud kohustusega võrdne õiguslik jõud.

               3.Iga kohustuse korral edastab tagatistolliasutus protseduuri pidajale järgmise teabe:

               (a)tagatise viitenumber;

               (b)tagatise viitenumbriga seotud juurdepääsukood.

               Protseduuri pidaja ei muuda kõnealust juurdepääsukoodi.

               Artikkel 21

               Maksekviitungina esitatav üksiktagatis

               1.Käendaja poolt maksekviitungina antud üksiktagatis esitatakse III liite C2 lisas sätestatud vormi kasutades. Kõnealust kohustust hoitakse selle kehtivusajal tagatistolliasutuses.

               Kohaldatakse artikli 20 lõiget 2.

               2.Maksekviitungid koostab käendaja, kasutades III liite C3 lisas sätestatud vormi, ning need esitatakse isikutele, kes kavatsevad olla protseduuri pidajad. Kõnealused maksekviitungid kehtivad kõigis osalisriikides.

               Iga maksekviitung katab 10 000 euro suurust summat, mille eest vastutab käendaja. Maksekviitungi kehtivusaeg on üks aasta alates selle väljastamise kuupäevast.

               3.Käendaja esitab tagatistolliasutusele kõik nõutavad üksikasjad enda poolt väljastatud maksekviitungite kohta.

               4.Käendaja esitab isikule, kes kavatseb olla protseduuri pidaja, iga maksekviitungi kohta järgmise teabe:

               (a)tagatise viitenumber;

               (b)tagatise viitenumbriga seotud juurdepääsukood.

               Isik, kes kavatseb olla protseduuri pidaja, ei muuda kõnealust juurdepääsukoodi.

               5.Isik, kes kavatseb olla protseduuri pidaja, esitab lähtetolliasutusele sellise arvu maksekviitungeid, mis vastab 10 000 euro täiskordsele, mida on vaja tekkida võiva võla kogusumma katmiseks.

               6.Kui kooskõlas artikli 26 lõike 1 punktiga b aktsepteeritakse paberkandjal transiidideklaratsiooni, esitatakse maksekviitungid paberil ja neid hoiab enda käes lähtetolliasutus. Kõnealune tolliasutus teatab maksekviitungil märgitud tagatistolliasutusele iga maksekviitungi tunnusnumbri.

               Artikkel 22

               Kohustuse heakskiitmine

               Käendaja kohustuse kiidab heaks tagatistolliasutus, kes teatab sellest isikule, kellelt nõutakse tagatise esitamist.

               Artikkel 23

               Käendaja või tema kohustuse heakskiitmise kehtetuks tunnistamine ja käendaja kohustuse tühistamine

               1.Tagatistolliasutus võib käendaja või tema kohustuse heakskiidu igal ajal kehtetuks tunnistada. Tagatistolliasutus teatab kehtetuks tunnistamisest käendajale ja isikule, kellelt nõutakse tagatise esitamist.

               Käendaja või tema kohustuse heakskiitmise kehtetuks tunnistamine jõustub 16. päeval pärast kuupäeva, mil käendaja saab või oleks pidanud saama kätte kehtetuks tunnistamise otsuse.

               2.Käendaja võib enda võetud kohustuse igal ajal tühistada. Käendaja teavitab tagatistolliasutust tühistamisest.

               Käendaja kohustuse tühistamine ei mõjuta kaupa, mis on tühistamise jõustumise hetkel tühistatud kohustuse alusel juba ühistransiidiprotseduurile suunatud ja mis on endiselt protseduuril.

               Käendaja kohustus tühistatakse 16. päeval pärast kuupäeva, mil käendaja teatab kohustuse tühistamisest tagatistolliasutusele.

               3.Asjaomase tagatistolliasutuse eest vastutava riigi toll sisestab artiklis 9 osutatud elektroonilisse süsteemi teabe iga esitatava tagatise kehtetuks tunnistamise või tühistamise kohta ja selle jõustumise kuupäeva.

               II PEATÜKK – Transpordivahendid ja deklaratsioonid

               Artikkel 24

               Transiidideklaratsioon ja transpordivahendid

               1.Iga transiidideklaratsioon hõlmab üksnes sellist ühistransiidiprotseduurile suunatud kaupa, mida veetakse või mida tuleb vedada konteineris või pakendis ühe transpordivahendiga ühest lähtetolliasutusest ühte sihttolliasutusse.

               Siiski võib üks transiidideklaratsioon hõlmata kaupa, mida veetakse või mida tuleb vedada ühest lähtetolliasutusest ühte sihttolliasutusse rohkem kui ühes konteineris või pakendis, kui need konteinerid või pakendid laaditakse ühele transpordivahendile.

               2.Kui veetavad kaubad lähetatakse koos, käsitatakse käesoleva artikli kohaldamisel ühe transpordivahendina järgmisi transpordivahendeid:

               (a)haagis(t)e või poolhaagis(t)ega maanteesõiduk;

               (b)koosseis raudteevaguneid;

               (c)ühe terviku moodustavad veesõidukid.

               3.Kui ühte transpordivahendit ühistransiidiprotseduuri tähenduses kasutatakse kauba pealelaadimiseks rohkem kui ühes lähtetolliasutuses ja selle mahalaadimiseks rohkem kui ühes sihttolliasutuses, esitatakse iga saadetise kohta eraldi transiidideklaratsioon.

               Artikkel 25

               Elektrooniliste andmetöötlusvahendite abil esitatud transiidideklaratsioonid

               Transiidideklaratsiooni andmete üksikasjad ja struktuur on sätestatud III liite A1, A2 ja B6 lisas.

               Artikkel 26

               Paberkandjal transiidideklaratsioonid

               1.Toll aktsepteerib paberkandjal transiidideklaratsiooni järgmistel juhtudel:

               (a)kui kaupa veavad reisijad, kellel puudub otsene juurdepääs elektroonilisele transiidisüsteemile, vastavalt artiklis 27 kirjeldatud korrale;

               (b)kui järgmiste süsteemide ajutise rikke tõttu kohaldatakse kooskõlas II lisaga talitluspidevuse protseduuri:

               i)elektrooniline transiidisüsteem;

               ii)arvutipõhine süsteem, mida protseduuri pidajad kasutavad ühistransiidideklaratsiooni esitamiseks elektrooniliste andmetöötlusvahendite abil;

               iii)elektrooniline ühendus elektroonilise transiidisüsteemi ja selle arvutipõhise süsteemi vahel, mida protseduuri pidajad kasutavad ühistransiidideklaratsiooni esitamiseks elektrooniliste andmetöötlusvahendite abil;

               (c)kui ühistransiidiprotseduuri riik nii otsustab.

               2.Lõike 1 punktide a ja c kohaldamiseks tagab toll, et transiidiandmed kantakse elektroonilisse transiidisüsteemi ja et neid vahetatakse tolliasutuste vahel kõnealust süsteemi kasutades.

               3.Toll peab heaks kiitma paberkandjal transiidideklaratsiooni aktsepteerimise, millele on osutatud lõike 1 punkti b alapunktides ii ja iii.

               Artikkel 27

               Reisijate transiidideklaratsioon

               Artikli 26 lõike 1 punktis a osutatud juhtudel koostab reisija paberkandjal transiidideklaratsiooni vastavalt III liite artiklitele 5 ja 6 ning B6 lisale.

               Artikkel 28

               Segasaadetised

               Saadetises võib olla nii protseduurile T1 kui ka protseduurile T2 suunatavat kaupa, tingimusel et iga kaubaartikkel on transiidideklaratsioonis märgistatud vastavalt kas koodiga „T1”, „T2” või „T2F”.

               Artikkel 29

               Transiidideklaratsiooni autentimine ja protseduuri pidaja vastutus

               1.Transiidideklaratsiooni autendib deklarant.

               2.Kui protseduuri pidaja esitab tollile transiidideklaratsiooni, vastutab kõnealune protseduuri pidaja järgmise eest:

               (a)transiidideklaratsioonis esitatud teabe täpsus ja täielikkus;

               (b)iga transiidideklaratsioonile lisatud dokumendi õigsus, täpsus ja kehtivus;

               (c)kõikide selliste kohustuste täitmine, mis on seotud transiidideklaratsioonis esitatud kauba suunamisega transiidiprotseduurile.

               III PEATÜKK – Formaalsused lähtetolliasutuses

               Artikkel 30

               Transiidideklaratsiooni esitamine ja aktsepteerimine

               1.Transiidideklaratsioon esitatakse lähtetolliasutuses.

               2.Kõnealune lähtetolliasutus aktsepteerib transiidideklaratsiooni, kui täidetud on järgmised tingimused:

               (a)see sisaldab kõiki ühistransiidiprotseduuri jaoks vajalikke andmeid, nagu on täpsustatud III liite II lisas;

               (b)selle juurde on lisatud kõik vajalikud dokumendid;

               (c)transiidideklaratsioonis osutatud kaup on tollile esitatud ametlikel lahtiolekuaegadel.

               Lähtetolliasutus võib deklarandi taotluse korral lubada esitada kauba väljaspool ametlikke lahtiolekuaegasid või mõnes muus kohas.

               3.Toll võib lubada lõike 1 punktis b nimetatud dokumendid lähtetolliasutuses esitamata jätta. Sel juhul on need dokumendid deklarandi valduses ja tollile kättesaadavad.

               Artikkel 31

               Transiidideklaratsiooni muutmine

               1.Taotluse alusel on deklarandil lubatud transiidideklaratsiooni üht või mitut kannet muuta pärast seda, kui toll on kõnealuse tollideklaratsiooni aktsepteerinud. Muudatus ei tohi transiidideklaratsiooni laiendada muudele kaupadele kui need, mille kohta see algselt koostati.

               2.Sellist muudatust ei lubata teha, kui selle kohta esitatakse taotlus pärast seda, kui:

               (a)toll on teatanud deklarandile, et ta kavatseb kaupa kontrollida;

               (b)toll on tuvastanud, et tollideklaratsiooni andmed on väärad;

               (c)toll on kauba vabastanud.

               Artikkel 32

               Transiidideklaratsiooni kehtetuks tunnistamine

               1.Lähtetolliasutus tunnistab deklarandi taotluse alusel juba aktsepteeritud transiidideklaratsiooni kehtetuks ühel järgmistest juhtudest:

               (a)kui ta on veendunud, et kaup suunatakse viivitamata muule tolliprotseduurile;

               (b)kui ta on veendunud, et erakorraliste asjaolude tõttu ei ole kauba suunamine sellele tolliprotseduurile, millele see kaup oli deklareeritud, enam põhjendatud.

               Kui lähtetolliasutus on deklarandile teatanud kauba kontrollimise kavatsusest, ei võeta tollideklaratsiooni kehtetuks tunnistamise taotlust vastu enne kontrolli lõpetamist.

               2.Transiidideklaratsiooni ei tunnistata pärast kauba vabastamist kehtetuks, v.a juhul, kui:

               (a)osalisriigis vabas ringluses olev kaup on ekslikult deklareeritud ühistransiidiprotseduurile ja selle tollistaatus samas osalisriigis vabas ringluses oleva kaubana on tõendatud tagantjärele;

               (b)kaup on ekslikult deklareeritud rohkem kui ühe tollideklaratsiooni alusel.

               Artikkel 33

               Liikumismarsruut ühistransiidi käigus

               1.Ühistransiidiprotseduurile suunatud kaup veetakse sihttolliasutusse majanduslikult põhjendatud marsruuti kasutades.

               2.Kui lähtetolliasutus või deklarant seda vajalikuks peab, määrab kõnealune tolliasutus kindlaks ühistransiidiprotseduuri raames kohaldatava kaubaveo marsruudi, võttes arvesse deklarandi esitatud asjakohast teavet.

               Tolliasutus peab marsruudi kindlaksmääramisel märkima elektroonilisse transiidisüsteemi vähemalt need riigid, mille kaudu transiitvedu toimub.

               Artikkel 34

               Kauba tollile esitamise tähtaeg

               1.Lähtetolliasutus kehtestab tähtaja, mille jooksul kaup tuleb sihttolliasutusele esitada, võttes arvesse järgmist:

               (a)marsruut;

               (b)transpordivahend;

               (c)transpordialased õigusaktid või muud õigusaktid, mis võivad mõjutada tähtaja kehtestamist;

               (d)protseduuri pidaja esitatud asjakohane teave.

               2.Kui lähtetolliasutus on tähtaja kehtestanud, siis on see siduv nende riikide tolli jaoks, kelle territooriumile kaup ühistransiitveo käigus siseneb, ning nende riikide toll ei või kõnealust tähtaega muuta.

               Artikkel 35

               Transiidideklaratsiooni ja kauba kontrollimine

               1.Lähtetolliasutus võib aktsepteeritud transiidideklaratsiooni andmete täpsuse kontrollimiseks:

               (a)vaadata läbi deklaratsiooni ja selle lisadokumendid;

               (b)nõuda deklarandilt muude dokumentide esitamist;

               (c)vaadata läbi kauba;

               (d)võtta kauba analüüsiks või üksikasjalikuks läbivaatamiseks proove.

               2.Lähtetolliasutus kontrollib tagatise olemasolu ja kehtivust.

               3.Lõike 1 punktis c sätestatud kauba läbivaatamine toimub lähtetolliasutuse poolt selleks määratud kohtades ja ametlikel lahtiolekuaegadel. Toll võib deklarandi taotluse korral vaadata kauba läbi ka väljaspool ametlikke lahtiolekuaegu või mis tahes muus kohas.

               Artikkel 36

               Tollitõkendite tunnused

               Lähtetolliasutus registreerib enda paigaldatud tollitõkendite arvu ja nende individuaalsed tunnused elektroonilises transiidisüsteemis.

               Artikkel 37

               Sobivus tollitõkendi paigaldamiseks

               Maanteesõidukeid, haagiseid, poolhaagiseid või konteinereid, mis on tollitõkendiga kaubaveoks heaks kiidetud vastavalt rahvusvahelisele lepingule, mille osalisteks on Euroopa Liit ja ühistransiidiprotseduuri riigid, peetakse samuti tollitõkendi paigaldamiseks sobivaks.

               Artikkel 38

               Tollitõkendite omadused

               1.Tollitõkenditel on vähemalt järgmised põhiomadused ja need vastavad järgmistele tehnilistele näitajatele.

               (a)Tollitõkendid peavad põhiomaduste poolest:

               i)jääma tavakasutuse puhul terveks ja kindlalt kinnitatuks;

               ii)olema hõlpsasti kontrollitavad ja äratuntavad;

               iii)olema valmistatud nii, et kõik vigastus-, rikkumis- või eemaldusjäljed oleksid palja silmaga selgesti nähtavad;

               iv)olema ühekordse kasutusega; korduskasutusega tollitõkenditele peab olema võimalik anda iga kord selge kordumatu identifitseerimistunnus;

               v)olema varustatud individuaalsete tollitõkendi tunnustega, mis on alalised, kergesti loetavad ja kordumatu numbriga.

               (b)Tehnilised näitajad:

               i)tollitõkendi vorm ja mõõtmed võivad olenevalt tõkendi paigaldamise meetodist erineda, kuid mõõtmed peavad siiski olema sellised, et identifitseerimistunnus oleks hõlpsasti loetav;

               ii)tollitõkendi identifitseerimistunnus peab olema selline, et seda oleks võimatu võltsida ja raske järgi teha;

               iii)kasutatav materjal peab olema juhusliku purunemise suhtes vastupidav ning võimaldama vältida märkamatut võltsimist ja taaskasutamist.

               2.Kui tollitõkendid on pädeva asutuse poolt sertifitseeritud vastavalt rahvusvahelisele standardile ISO 17712:2013 „Kaubakonteinerid – mehaanilised tollitõkendid”, peetakse lõikes 1 sätestatud nõudeid nende tollitõkendite puhul täidetuks.

               Konteinervedude korral kasutatakse nii palju kui võimalik kõrge turvatasemega tõkendeid.

               3.Tollitõkend peab olema varustatud järgmiste märgetega:

               (a)sõna „toll” ühes liidu või ühistransiidiprotseduuri riikide ametlikest keeltest või vastav lühend;

               (b)kahetähelisele ISO riigikoodile vastav riigikood, mille abil saab kindlaks teha riigi, kus tollitõkend paigaldati.

               Konventsiooniosalised võivad vastastikusel kokkuleppel teha otsuse ühiste turvaelementide ja tehnoloogia kasutamise kohta.

               4.Iga riik teavitab komisjoni oma kasutusel olevate tollitõkendite liikidest. Komisjon teeb selle teabe kõikidele riikidele kättesaadavaks.

               5.Alati, kui tõkend tuleb tollikontrolli eesmärgil eemaldada, peab toll vajaduse korral püüdma paigaldada uue vähemalt samaväärsete turvaelementidega tollitõkendi ning märkima kaubadokumentidele toimingu üksikasjad, sh uue tõkendi numbri.

               6.Käesoleva liite II lisa (mida on muudetud 16. juuni 2008. aasta otsusega nr 1/2008) nõuetele vastavaid tollitõkendeid võib kasutada kuni varude ammendumiseni või kuni 1. maini 2019, olenevalt sellest, kumb kuupäev on varasem.

               Artikkel 39

               Alternatiivsed identifitseerimisviisid lisaks tollitõkendite kasutamisele

               1.Erandina konventsiooni artikli 11 lõikest 1 võib lähtetolliasutus otsustada, et ühistransiidiprotseduurile suunatud kaubale ei paigaldata tollitõkendit ning selle asemel kasutatakse kauba kirjeldust transiidideklaratsioonis või täiendavates dokumentides, tingimusel et kirjeldus on piisavalt täpne, et võimaldada kauba hõlpsat identifitseerimist, ning hõlmab teavet kauba koguse ning mis tahes eriomaduste kohta, milleks võivad näiteks olla kaubaartiklite seerianumbrid.

               2.Kui lähtetolliasutus ei otsusta teisiti, siis erandina konventsiooni artikli 11 lõikest 1 ei paigaldata tollitõkendit kaupa sisaldavale transpordivahendile ega pakenditele eraldi järgmistel juhtudel:

               (a)kaupa veetakse õhuteed pidi ning igale saadetisele kinnitatakse sildid asjaomase lennuveokirja numbriga või kujutab saadetis endast veoseüksust, millele on märgitud asjaomase lennuveokirja number;

               (b)kaupa veetakse raudteel ja identifitseerimismeetmeid kohaldavad raudteeveo-ettevõtjad.

               Artikkel 40

               Kauba vabastamine ühistransiidiprotseduurile suunamiseks

               1.Ühistransiidiprotseduurile suunamiseks vabastatakse üksnes kaup, millele on paigaldatud tollitõkend vastavalt konventsiooni artikli 11 lõigetele 1, 2 ja 3 või mille puhul on võetud alternatiivseid identifitseerimismeetmeid vastavalt konventsiooni artikli 11 lõikele 4 ja käesoleva liite artiklile 39.

               2.Kaupade vabastamisel edastab lähtetolliasutus ühistransiitveo andmed:

               (a)deklareeritud sihttolliasutusele ning

               (b)igale deklareeritud vahetolliasutusele.

               Need andmed põhinevad transiidideklaratsioonist pärinevatel andmetel, mida vajaduse korral muudetakse.

               3.Lähtetolliasutus teavitab protseduuri pidajat kauba vabastamisest ühistransiidiprotseduuri jaoks.

               Artikkel 41

               Transiidi saatedokument

               1.Lähtetolliasutus väljastab deklarandile transiidi saatedokumendi. Transiidi saatedokument esitatakse III liite A3 lisas sätestatud vormi kasutades ja see sisaldab III liite A4 lisas ettenähtud üksikasjalikke andmeid.

               2.Vajaduse korral lisatakse transiidi saatedokumendile kaubanimekiri, mis on koostatud III liite A5 lisas sätestatud vormi kasutades ning mis sisaldab III liite A6 lisas ettenähtud üksikasjalikke andmeid. Kaubanimekiri moodustab transiidi saatedokumendi lahutamatu osa.

               IV PEATÜKK – Formaalsused veo ajal

               Artikkel 42

               Transiidi saatedokumendi esitamine

               Transiidi saatedokument ja teised kaubale lisatud dokumendid esitatakse alati, kui toll seda nõuab.

               Artikkel 43

               Ühistransiidiprotseduuri alusel veetud kauba esitamine vahetolliasutuses

               1.Kaup koos vastavat tolli viitenumbrit kandva transiidi saatedokumendiga esitatakse igas vahetolliasutuses.

               2.Vahetolliasutus registreerib kauba piiriületuse, lähtudes lähtetolliasutuselt ühistransiitveo kohta saadud andmetest. Vahetolliasutus teavitab piiriületusest lähtetolliasutust.

               3.Vahetolliasutus võib kaupa kontrollida. Kauba mis tahes kontrolli puhul lähtutakse peamiselt lähtetolliasutuselt ühistransiitveo kohta saadud andmetest.

               4.Kui kaupa veetakse muu kui deklareeritud vahetolliasutuse kaudu, esitab tegelik vahetolliasutus lähtetolliasutusele päringu ühistransiitveo andmete kohta ning teavitab lähtetolliasutust piiriületusest.

               5.Lõikeid 1, 2 ja 4 ei kohaldata kauba raudteeveo suhtes, tingimusel et vahetolliasutus saab kauba piiriületust kontrollida muul viisil. Selline kontrollimine toimub üksnes vajaduse korral. Kontrollimine võib toimuda tagasiulatuvalt.

               Artikkel 44

               Kaubaveoga seotud juhtumid ühistransiitveo käigus

               1.Vedaja peab tegema transiidi saatedokumenti vajalikud kanded ja esitama selle riigi lähimale tolliasutusele, kus transpordivahend asub, võimalikult kiiresti pärast vahejuhtumit kauba koos kõnealuse dokumendiga, kui:

               (a)vedaja on temast mitteolenevatel põhjustel sunnitud kalduma kõrvale vastavalt artikli 33 lõikele 2 kehtestatud marsruudist;

               (b)veo jooksul on tollitõkendid vedajast mitteolenevatel põhjustel lõhutud või rikutud;

               (c)tolli järelevalve all laaditakse kaup ühelt transpordivahendilt ümber teisele transpordivahendile;

               (d)otsese ohu tõttu on vaja osaliselt või täielikult tühjaks laadida transpordivahend, millele on paigaldatud tollitõkend;

               (e)esineb vahejuhtum, mis võib mõjutada protseduuri pidaja või vedaja võimet oma kohustusi täita;

               (f)vahetatakse välja mis tahes osa transpordivahendist, mida käsitatakse ühe transpordivahendina, nagu on osutatud artikli 24 lõikes 2.

               Kui selle riigi toll, mille territooriumil transpordivahend asub, leiab, et asjaomast ühistransiitvedu võib jätkata pärast seda, kui ta on võtnud vajalikke meetmeid, kinnitab ta vedaja poolt transiidi saatedokumenti tehtud kanded.

               2.Lõike 1 punktis c osutatud vahejuhtumi korral ei nõua toll kauba ja vajalikke kandeid sisaldava transiidi saatedokumendi esitamist, kui kaup laaditakse ümber transpordivahendilt, millele ei ole paigaldatud tollitõkendit.

               3.Lõike 1 punktis f osutatud vahejuhtumi korral võib vedaja pärast transiidi saatedokumenti vajalike kannete tegemist transiitvedu jätkata, kui üks vagun või mitu vagunit eemaldatakse tehniliste probleemide tõttu raudteevagunite koosseisust.

               4.Lõike 1 punktis f osutatud vahejuhtumi korral, kui maanteesõiduki veduk vahetatakse välja ilma haagiseid või poolhaagiseid vahetamata, ei nõua toll kauba ja vajalikke kandeid sisaldava transiidi saatedokumendi esitamist.

               5.Lõigetes 2, 3 ja 4 nimetatud juhtudel ei pea vedaja kaupa ja vajalikke kandeid sisaldavat transiidi saatedokumenti lõikes 1 osutatud tolliasutusele esitama.

               6.Transiidi saatedokumendis oleva lõikes 1 osutatud vahejuhtumeid käsitleva asjakohase teabe kannab olukorrast lähtuvalt elektroonilisse transiidisüsteemi vahetolliasutus või sihttolliasutus.

               V PEATÜKK – Formaalsused sihttolliasutuses

               Artikkel 45

               Ühistransiidiprotseduurile suunatud kauba esitamine sihttolliasutuses

               1.Kui ühistransiidiprotseduurile suunatud kaup saabub sihttolliasutusse, esitatakse tolliasutusele:

               (a)kaup;

               (b)transiidi saatedokument;

               (c)sihttolliasutuse nõutav mis tahes teave.

               Esitamine peab toimuma ametlikel lahtiolekuaegadel. Samas võib sihttolliasutus asjaomase isiku taotlusel lubada esitamist väljaspool ametlikke lahtiolekuaegasid või muus kohas.

               2.Kui esitamine toimub pärast lähtetolliasutuse poolt artikli 34 lõike 1 kohaselt kehtestatud tähtaja lõppu, loetakse protseduuri pidaja tähtaega järginuks, kui tema või vedaja suudab sihttolliasutusele nõuetekohaselt tõendada, et tema ei ole viivituse eest vastutav.

               3.Sihttolliasutus säilitab transiidi saatedokumendi ja kaupa kontrollitakse peamiselt lähtetolliasutuselt saadud ühistransiidideklaratsiooni andmete alusel.

               4.Kui ühistransiidiprotseduur lõpeb, sihttolliasutus ei ole avastanud eeskirjade eiramist ja protseduuri pidaja esitab transiidi saatedokumendi, kinnitab kõnealune tolliasutus selle dokumendi protseduuri pidaja taotluse alusel, et võimaldada alternatiivse tõendi esitamist vastavalt artikli 51 lõikele 1. Kinnitus koosneb kõnealuse tolliasutuse templist, tolliasutuse ametniku allkirjast, kuupäevast ja järgmisest märkest:

               –
                     Alternatiivne tõend – 99202.

               5.Ühistransiidiprotseduur võib lõppeda muus kui transiidideklaratsioonis märgitud tolliasutuses. Kõnealust tolliasutust käsitatakse sellisel juhul sihttolliasutusena.

               Artikkel 46

               Saabumistõend

               1.Sihttolliasutuses kaupa esitava isiku taotluse alusel kinnitab kõnealune tolliasutus tõendi, mis tõendab, et kaup ja transiidi saatedokument on kõnealuses tolliasutuses esitatud.

               2.Tõendi väljastamiseks kasutatakse III liite B10 lisas esitatud vormi ja selle täidab eelnevalt asjaomane isik.

               3.Tõendit ei kasutata alternatiivse tõendina ühistransiidiprotseduuri lõppemise kohta artikli 51 lõike 1 tähenduses.

               Artikkel 47

               Ühistransiidiprotseduuril oleva kauba saabumisest teatamine ja kontrollitulemused

               1.Sihttolliasutus teavitab lähtetolliasutust kauba saabumisest samal päeval, kui kaup ja transiidi saatedokument esitatakse vastavalt artikli 45 lõikele 1.

               2.Kui ühistransiitvedu lõpeb muus kui transiidideklaratsioonis märgitud tolliasutuses, teatab artikli 45 lõike 5 kohaselt sihttolliasutusena käsitatav tolliasutus kauba saabumisest lähtetolliasutusele samal päeval, kui kaup ja transiidi saatedokument artikli 45 lõike 1 kohaselt esitatakse.

               Lähtetolliasutus teavitab kauba saabumisest transiidideklaratsioonis märgitud sihttolliasutust.

               3.Lõigetes 1 ja 2 osutatud saabumisest teatamist ei käsitata tõendina selle kohta, et ühistransiidiprotseduur on nõuetekohaselt lõpetatud.

               4.Sihttolliasutus teavitab lähtetolliasutust kontrollitulemustest hiljemalt kolmandal päeval pärast kauba esitamist sihttolliasutuses või muus kohas kooskõlas artikli 45 lõikega 1. Erandjuhtudel võib seda tähtaega pikendada kuni kuue päevani.

               5.Kui kauba võtab vastu artiklis 87 osutatud volitatud kaubasaaja, siis erandina lõikest 4 teavitatakse lähtetolliasutust hiljemalt kuuendal päeval pärast kauba üleandmist volitatud kaubasaajale.

               VI PEATÜKK – Protseduuri lõpetamisega seotud formaalsused

               Artikkel 48

               Protseduuri lõpp ja lõpetamine

               1.Ühistransiidiprotseduur lõpetatakse ja protseduuri pidaja kohustused loetakse täidetuks, kui protseduurile suunatud kaup ja nõutav teave on sihttolliasutuses kättesaadav kooskõlas kõnealust protseduuri reguleerivate sätetega.

               2.Toll lõpetab ühistransiidiprotseduuri, kui ta saab lähtetolliasutuses ja sihttolliasutuses olevate andmete võrdlemise põhjal kinnitada, et protseduur on nõuetekohaselt lõppenud.

               Artikkel 49

               Ühistransiidiprotseduuri alusel veetud kaubaga seotud päringuprotseduur

               1.Kui lähtetolliasutus ei ole vastavalt artikli 47 lõikele 4 või artikli 47 lõike 5 esimesele lõigule saanud kontrollitulemusi kuue päeva jooksul pärast kauba saabumisteate saamist, esitab kõnealune tolliasutus viivitamata päringu kontrollitulemuste kohta sihttolliasutusele, kes teatas kauba saabumisest.

               Sihttolliasutus edastab kontrollitulemused kohe pärast lähtetolliasutuselt päringu saamist.

               2.Kui lähteriigi tolliasutus ei ole veel saanud teavet, mis võimaldaks ühistransiidiprotseduuri lõpetada või võlga sisse nõuda, esitab kõnealune tolliasutus asjakohast teavet käsitleva päringu protseduuri pidajale või, kui sihtkohas on kättesaadavad piisavad andmed, sihttolliasutusele järgmistel juhtudel:

               (a)lähtetolliasutus ei ole saanud teadet kauba saabumise kohta artikli 34 kohaselt kehtestatud kauba esitamise tähtaja lõpuks;

               (b)lähtetolliasutus ei ole saanud kontrollitulemusi, mille kohta on esitatud päring vastavalt lõikele 1;

               (c)lähtetolliasutus saab teada, et teade kauba saabumise või kontrollitulemuste kohta edastati ekslikult.

               3.Lähteriigi toll esitab lõike 2 punkti a kohased teabepäringud seitsme päeva jooksul pärast eelnimetatud punktis osutatud tähtaja möödumist ning lõike 2 punkti b kohased teabepäringud seitsme päeva jooksul pärast lõikes 1 osutatud kohaldatava tähtaja möödumist.

               Kui aga lähteriigi tolliasutusele antakse enne nimetatud tähtaegade möödumist teada, et ühistransiidiprotseduur ei ole nõuetekohaselt lõpetatud, või tolliasutus kahtlustab, et see on nii, edastab ta päringu viivitamata.

               4.Lõike 2 kohaselt esitatud päringutele tuleb vastata 28 päeva jooksul alates päringu esitamise kuupäevast.

               5.Kui sihttolliasutus ei ole pärast lõike 2 kohase päringu saatmist esitanud piisavat teavet ühistransiidiprotseduuri lõpetamiseks, nõuab lähteriigi tolliasutus, et protseduuri pidaja esitaks kõnealuse teabe hiljemalt 28 päeva jooksul pärast päringuprotseduuri alustamist.

               Protseduuri pidaja peab kõnealusele päringule vastama 28 päeva jooksul alates selle saatmise kuupäevast.

               6.Kui teave, mille protseduuri pidaja esitab vastusena vastavalt lõikele 4, ei ole ühistransiidiprotseduuri lõpetamiseks piisav, kuid lähteriigi tolliasutus peab seda piisavaks, et jätkata päringuprotseduuri, esitab kõnealune tolliasutus viivitamata asjaomasele tolliasutusele täiendava teabe päringu.

               Kõnealune tolliasutus peab kõnealusele päringule vastama 40 päeva jooksul alates selle saatmise kuupäevast.

               7.Kui lõigetes 1–6 sätestatud päringuprotseduuri etappide käigus tehakse kindlaks, et ühistransiidiprotseduur on nõuetekohaselt lõpetatud, lõpetab lähteriigi tolliasutus ühistransiidiprotseduuri ja teavitab viivitamata protseduuri pidajat ning vajaduse korral tolliasutusi, kes võivad olla algatanud kõnealuse protseduuri lõpetamise täitmisele pööramise.

               8.Kui lõigetes 1–6 sätestatud päringuprotseduuri etappide käigus tehakse kindlaks, et ühistransiidiprotseduuri ei saa lõpetada, selgitab lähteriigi toll välja, kas on tekkinud võlg.

               Kui on tekkinud võlg, peab lähteriigi toll võtma järgmised meetmed:

               (a)tuvastama võlgniku ning

               (b)määrama kindlaks tolliasutuse, kes vastutab võlast teatamise eest.

               Artikkel 50

               Taotlus võla sissenõudmise ülekandmiseks

               1.Kui lähteriigi tolliasutus saab päringuprotseduuri käigus ja enne artikli 114 lõikes 2 osutatud tähtaja möödumist tõendeid selle kohta, et koht, kus toimusid võla tekkimist põhjustanud sündmused, asub muus riigis, saadab kõnealune tolliasutus viivitamata ja kindlasti enne kõnealuse tähtaja möödumist kogu olemasoleva teabe selle koha pädevale tolliasutusele.

               2.Kõnealuse koha pädev tolliasutus kinnitab teabe kättesaamist ja teatab lähteriigi tollile sellest, kas ta on võla sissenõudmise eest vastutav. Kui lähteriigi tolliasutus ei ole kõnealust teavet saanud 28 päeva jooksul, jätkab ta viivitamata päringuprotseduuri või alustab võla sissenõudmist.

               Artikkel 51

               Alternatiivne tõend ühistransiidiprotseduuri lõppemise kohta

               1.Ühistransiidiprotseduur loetakse nõuetekohaselt lõpetatuks, kui protseduuri pidaja esitab lähteriigi tollile nõuetekohaselt ühe järgmistest kauba identifitseerimise dokumentidest:

               (a)sihtriigi tolli kinnitatud dokument, milles on identifitseeritud kaup ja mis tõendab, et kaup on esitatud sihttolliasutuses või on kätte toimetatud volitatud kaubasaajale, nagu on osutatud artiklis 87;

               (b)selle riigi tolli kinnitatud tollidokument või muu dokument, kus tõendatakse, et kaup on konventsiooniosalise tolliterritooriumilt füüsiliselt välja viidud;

               (c)kolmandas riigis väljastatud tollidokument, millega kaup suunatakse tolliprotseduurile;

               (d)kolmandas riigis väljastatud ja selle riigi tolli templiga või muul viisil kinnitatud dokument, mis tõendab, et kaupa loetakse kõnealuses riigis vabas ringluses olevaks.

               2.Lõikes 1 osutatud dokumentide asemel võib tõenditena esitada nende koopiad, mille õigsust on kinnitanud kas originaaldokumendid kinnitanud asutus, asjaomase kolmanda riigi asutus või osalisriigi asutus.

               Artikkel 52

               Õigsuse kontrollimine ja haldusabi

               1.Pädevad tolliasutused võivad esitatud teavet ja ühistransiitveoga seotud mis tahes dokumente, vorme, lubasid või andmeid kauba vabastamise järel kontrollida, et teha kindlaks, kas sissekanded, vahetatud teave ja templid on ehtsad. Selline kontroll korraldatakse juhul, kui on kahtlusi esitatud teabe täpsuse ja õigsuse suhtes või kui kahtlustatakse pettust. Kontrolli võib korraldada ka riskianalüüsi alusel või pisteliselt.

               2.Pädev tolliasutus, kellele esitatakse kauba vabastamise järgse kontrolli taotlus, vastab sellele viivitamata.

               3.Kui lähteriigi pädev tolliasutus esitab pädevale tolliasutusele taotluse ühistransiitveoga seotud teabe vabastusjärgseks kontrolliks, ei peeta artikli 48 lõikes 2 sätestatud transiidiprotseduuri lõpetamise tingimusi täidetuks, kuni andmete õigsus ja täpsus ei ole kinnitust leidnud.

               VII PEATÜKK – Ühistransiidiprotseduur kinnistranspordiseadmega transporditava kauba puhul

               Artikkel 53

               Ühistransiidiprotseduur kinnistranspordiseadmega transporditava kauba puhul

               1.Kui kinnistranspordiseadmega transporditav kaup siseneb ühe konventsiooniosalise tolliterritooriumile kõnealuse kinnistranspordiseadme kaudu, peetakse kõnealust kaupa territooriumile sisenemisel ühistransiidiprotseduurile suunatuks.

               2.Kui kaup on juba ühe konventsiooniosalise tolliterritooriumil ja seda transporditakse kinnistranspordiseadmega, peetakse kõnealust kaupa kinnistranspordiseadmesse paigutamisel ühistransiidiprotseduurile suunatuks.

               3.Ühistransiidiprotseduuri puhul, kus kaupa transporditakse kinnistranspordiseadmega, on protseduuri pidaja lõikes 1 osutatud juhul kinnistranspordiseadme käitaja, kes on asutatud osalisriigis, mille territooriumi kaudu kaup konventsiooniosaliste tolliterritooriumile siseneb, või lõikes 2 osutatud juhul kinnistranspordiseadme käitaja osalisriigis, kust kauba liikumine algab.

               Protseduuri pidaja ja toll lepivad kokku transporditava kauba suhtes kohaldatavates tollijärelevalve meetodites.

               4.Kinnistranspordiseadme käitajat, kes on asutatud riigis, mille territooriumil kaupa kinnistranspordiseadmega transporditakse, käsitatakse vedajana artikli 8 lõike 2 tähenduses.

               5.Ilma et see piiraks lõikes 8 sätestatu kohaldamist, loetakse ühistransiidiprotseduur lõppenuks, kui kaubasaaja või kinnistranspordiseadme käitaja äridokumentidesse tehakse asjakohane kanne, mis tõendab, et kinnistranspordiseadmega transporditud kaup on:

               (a)jõudnud kaubasaaja ettevõttesse;

               (b)võetud vastu kaubasaaja jaotusvõrku või

               (c)konventsiooniosaliste tolliterritooriumilt välja viidud.

               6.Kui kinnistranspordiseadme kaudu ühest osalisriigist teise transporditav kaup, mida loetakse vastavalt lõikele 2 ühistransiidiprotseduurile suunatud kaubaks, läbib oma teekonnal sellise ühistransiidiprotseduuri riigi territooriumi, kus seda protseduuri kinnistranspordiseadme suhtes ei kohaldata, peatatakse nimetatud transiidiprotseduuri kohaldamine selle territooriumi läbimise ajaks.

               7.Kui kaupa transporditakse kinnistranspordiseadme kaudu ühest ühistransiidiprotseduuri riigist, kus kinnistranspordiseadme suhtes ei kohaldata ühistransiidiprotseduuri, sihtkohta osalisriigis, kus seda kohaldatakse, loetakse nimetatud protseduur alanuks hetkel, mil kaup siseneb viimati nimetatud konventsiooniosalise territooriumile.

               8.Kui kaupa transporditakse kinnistranspordiseadme kaudu ühest osalisriigist, kus kinnistranspordiseadme suhtes kohaldatakse ühistransiidiprotseduuri, sihtkohta ühistransiidiprotseduuri riigis, kus seda ei kohaldata, loetakse nimetatud protseduur lõppenuks hetkel, mil kaup väljub selle konventsiooniosalise territooriumilt, kus protseduuri kohaldatakse.

               Artikkel 54

               Ühistransiidiprotseduuri vabatahtlik kohaldamine kinnistranspordiseadmega transporditava kauba suhtes

               Ühistransiidiprotseduuri riik võib otsustada, et ta ei kohalda ühistransiidiprotseduuri kinnistranspordiseadmega transporditava kauba suhtes. Sellisest otsusest teatatakse komisjonile, kes teavitab teisi riike.

               III JAOTIS: ÜHISTRANSIIDIPROTSEDUURIGA SEOTUD LIHTSUSTUSED

               I PEATÜKK – Üldsätted lihtsustuste kohta

               Artikkel 55

               Transiidilihtsustuste liigid

               Taotluse alusel võib toll lubada järgmisi lihtsustusi:

               (a)üldtagatise kasutamine või tagatise esitamisest vabastamine;

               (b)eriliste tõkendite kasutamine, kui tõkendamine on vajalik ühistransiidiprotseduurile suunatud kauba identifitseerimise tagamiseks;

               (c)volitatud kaubasaatja staatus, mis lubab loa omanikul suunata kaup ühistransiidiprotseduurile seda tollile esitamata;

               (d)volitatud kaubasaaja staatus, mis võimaldab loa omanikul võtta vastu ühistransiidiprotseduuri alusel liikunud kaupa loas kindlaksmääratud kohas, et lõpetada protseduur kooskõlas artikli 48 lõikega 1;

               (e)õhuteed pidi veetava kauba suhtes kohaldatava paberipõhise ühistransiidiprotseduuri ja õhuteed pidi veetava kauba suhtes kohaldatava elektroonilise manifesti põhise ühistransiidiprotseduuri kasutamine;

               (f)konkreetselt raudteed pidi veetava kauba suhtes kohaldatava paberipõhise ühistransiidiprotseduuri kasutamine;

               (g)konventsiooni artiklil 6 põhinevate muude lihtsustatud protseduuride kasutamine.

               Artikkel 56

               Lihtsustuste lubade territoriaalne kohaldamisala

               1.Artikli 55 punktides b ja c osutatud lihtsustusi kohaldatakse üksnes ühistransiitvedude suhtes, mis algavad osalisriigist, kus on antud lihtsustuse luba.

               2.Artikli 55 punktis d osutatud lihtsustust kohaldatakse üksnes ühistransiitvedude suhtes, mis lõpevad osalisriigis, kus on antud lihtsustuse luba.

               3.Artikli 55 punktis e osutatud lihtsustust kohaldatakse lihtsustuse loas kindlaks määratud osalisriikides.

               4.Artikli 55 punktides a ja f osutatud lihtsustust kohaldatakse kõigis osalisriikides.

               Artikkel 57

               Lihtsustuste loa andmise üldtingimused

               1.Artikli 55 punktis a osutatud luba antakse taotlejatele, kes vastavad järgmistele tingimustele:

               (a)taotleja on asutatud konventsiooniosalise tolliterritooriumil;

               (b)taotleja ei ole toime pannud tolli- ega maksualaste õigusaktide mis tahes tõsiseid rikkumisi ja korduvaid rikkumisi, sealhulgas tema majandustegevusega seotud raskeid kuritegusid;

               (c)taotleja kasutab korrapäraselt ühistransiidiprotseduuri või tal on praktilised pädevusstandardid või tööalane kvalifikatsioon, mis on otseselt seotud läbiviidava tegevusega.

               2.Artikli 55 punktides b, c ja d osutatud load antakse taotlejatele, kes vastavad järgmistele tingimustele:

               (a)taotleja on asutatud konventsiooniosalise tolliterritooriumil;

               (b)taotleja deklareerib, et kasutab ühistransiidiprotseduure regulaarselt;

               (c)taotleja ei ole toime pannud tolli- ega maksualaste õigusaktide mis tahes tõsiseid rikkumisi ja korduvaid rikkumisi, sealhulgas tema majandustegevusega seotud raskeid kuritegusid;

               (d)taotleja tõendab, et ta on võimeline oma tegevust ja kaubavoogu kõrgetasemeliselt haldama, kasutades asjakohast tollikontrolli võimaldavat äri- ja vajaduse korral ka veoandmete haldamise süsteemi;

               (e)taotlejal on praktilised pädevusstandardid või tööalane kvalifikatsioon, mis on otseselt seotud läbiviidava tegevusega.

               3.Artikli 55 punktis e osutatud load antakse taotlejatele, kes vastavad järgmistele tingimustele:

               (a)õhuteed pidi veetava kauba paberipõhise ühistransiidiprotseduuri korral on taotleja lennuettevõtja ja ta on asutatud konventsiooniosalise tolliterritooriumil;

               (b)õhuteed pidi veetava kauba elektroonilise manifesti põhise ühistransiidiprotseduuri korral on taotleja lennuettevõtja, kes teenindab olulist arvu lende konventsiooniosaliste lennujaamade vahel ja kes on asutatud konventsiooniosalise tolliterritooriumil või kellel on seal registrijärgne asukoht, peakorter või püsiv tegevuskoht;

               (c)taotleja kasutab regulaarselt ühistransiidiprotseduuri või pädev tolliasutus teab, et taotleja suudab täita kõnealuse protseduuriga seotud kohustusi;

               (d)taotleja ei ole tõsiselt ega korduvalt rikkunud tolli- ega maksualaseid õigusakte.

               4.Artikli 55 punktis f osutatud load antakse taotlejatele, kes vastavad järgmistele tingimustele:

               (a)taotleja on raudteeveo-ettevõtja;

               (b)taotleja on asutatud konventsiooniosalise tolliterritooriumil;

               (c)taotleja kasutab regulaarselt transiidiprotseduuri või pädev tolliasutus teab, et taotleja suudab täita protseduuriga seotud kohustusi; ning

               (d)taotleja ei ole tõsiselt ega korduvalt rikkunud tolli- ega maksualaseid õigusakte.

               5.Luba antakse üksnes juhul, kui toll leiab, et on suuteline teostama järelevalvet ja kontrolli ühistransiidiprotseduuri üle, ilma et sellega kaasneks asjaomasele isikule seatud nõuetega ebaproportsionaalne halduskoormus.

               Artikkel 58

               Loa andmise tingimuste järelevalve

               Toll teostab järelevalvet tingimuste ja kriteeriumide üle, mida loa omanik peab täitma. Samuti teostab toll järelevalvet sellest loast tulenevate kohustuste täitmise üle. Kui loa omanik on asutatud vähem kui kolm aastat tagasi, teostab toll esimesel aastal pärast loa andmist omaniku üle hoolikat järelevalvet.

               Artikkel 59

               Loa taotluse sisu

               1.Lihtsustuste taotlus peab olema varustatud kuupäeva ja allkirjaga. Konventsiooniosalised määravad kindlaks, kuidas taotlus esitada tuleb.

               2.Taotlus peab sisaldama kõiki üksikasju, mille alusel saab toll kontrollida, kas lihtsustuste kohaldamiseks vajalikud tingimused on täidetud.

               Artikkel 60

               Taotleja vastutus

               Kooskõlas osalisriikides kehtivate sätetega ja ilma et see piiraks vajaduse korral karistussätete kohaldamist, vastutab lihtsustuste kohaldamist taotlev isik järgmise eest:

               (a)taotluses esitatud teabe täpsus ja täielikkus;

               (b)iga taotlusele lisatud dokumendi õigsus, täpsus ja kehtivus.

               Artikkel 61

               Loa andmiseks pädevad tolliasutused

               1.Artikli 55 punktis c osutatud lihtsustuste taotlused esitatakse tolliasutustele, kes on pädevad andma luba riigis, kus ühistransiitveod algavad.

               2.Artikli 55 punktis d osutatud lihtsustuste taotlused esitatakse tolliasutustele, kes on pädevad andma luba riigis, kus ühistransiitveod lõpevad.

               3.Artikli 55 punktides a, b, e ja f osutatud lihtsustuste taotlused esitatakse tolliasutustele, kes on pädevad kohas, kus hoitakse taotleja tollialast keskset raamatupidamist või kus see on kättesaadav ning kus vähemalt osa loaga hõlmatud tegevusest ellu viiakse.

               Taotleja keskne raamatupidamine hõlmab andmeid ja dokumente, mis võimaldavad tollil loa anda.

               Artikkel 62

               Taotluste vastuvõtmine ja tagasilükkamine ning lubade andmine

               1.Taotlused võetakse vastu või lükatakse tagasi ning load antakse kooskõlas osalisriikides kehtivate õigusnormidega.

               2.Taotluste tagasilükkamise otsustes märgitakse tagasilükkamise põhjused ja otsus edastatakse taotlejale asjaomases osalisriigis ettenähtud tähtaja jooksul ja kooskõlas seal kehtivate õigusnormidega.

               Artikkel 63

               Loa sisu

               1.Loa omanikule antakse luba ja vajaduse korral üks või mitu tõendatud koopiat.

               2.Loas täpsustatakse lihtsustuse kohaldamise tingimused ning sätestatakse tegevus- ja kontrollimeetmed.

               Artikkel 64

               Loa jõustumise kuupäev

               1.Luba hakkab kehtima alates päevast, mil taotleja selle kätte saab või mil see loetakse kättesaaduks, ja toll peab selle täitmise tagama alates kõnealusest kuupäevast.

               Kui tollialastes õigusaktides ei ole sätestatud teisiti, kehtib luba ajalise piiranguta.

               2.Luba jõustub kuupäeval, mis erineb sellest, mil taotleja otsuse kätte saab või mil see loetakse kättesaaduks, järgmistel juhtudel:

               (a)luba on taotleja jaoks soodne ja taotleja on taotlenud erinevat jõustumiskuupäeva, mille puhul luba jõustub taotleja taotletud kuupäeval, tingimusel et see on hilisem kuupäevast, mil seda oleks lõike 1 kohaselt hakatud kohaldama;

               (b)eelmine luba on antud piiratud ajaks ja nüüdse otsuse ainus eesmärk on pikendada selle kehtivusaega, mille puhul luba jõustub eelmise loa kehtivusaja lõppemisele järgneval kuupäeval;

               (c)luba jõustub tingimusel, et taotleja on lõpule viinud teatavad formaalsused, mille puhul luba jõustub kuupäeval, mil taotleja saab pädevalt tolliasutuselt formaalsuste rahuldava täitmise kohta teate või mil see loetakse kättesaaduks.

               Artikkel 65

               Lubade tühistamine, kehtetuks tunnistamine ja muutmine

               1.Loa omanik teatab tollile kõikidest pärast loa andmist ilmnenud asjaoludest, mis võivad mõjutada loa kehtivust või sisu.

               2.Toll tühistab loa, kui on täidetud kõik järgmised tingimused:

               (a)luba anti vale või puuduliku teabe põhjal;

               (b)loa omanik teadis või oleks pidanud teadma, et teave oli vale või puudulik;

               (c)kui teave oleks olnud õige ja täielik, oleks loa kohta langetatud teistsugune otsus.

               3.Luba tunnistatakse kehtetuks või seda muudetakse, kui muudel kui lõikes 2 osutatud juhtudel:

               (a)oli mõni loa andmise tingimus täitmata või see ei ole enam täidetud või

               (b)loa omanik on esitanud sellekohase taotluse.

               4.Loa omanikku teavitatakse loa tühistamisest, kehtetuks tunnistamisest või muutmisest osalisriigis kehtiva tähtaja jooksul ja kooskõlas seal kehtivate õigusnormidega.

               5.Kui kooskõlas tollialaste õigusaktidega ei ole otsuses sätestatud teisiti, jõustub loa tühistamine alates esialgse loa jõustumise kuupäevast.

               6.Loa kehtetuks tunnistamine või muutmine jõustub alates kuupäevast, mil taotleja selle kätte saab või mil see loetakse kättesaaduks. Loa omaniku õigustatud huvi korral võib toll kehtetuks tunnistamise või muutmise jõustumise kuupäeva erandjuhtudel edasi lükata kooskõlas osalisriikides kehtivate tähtaegadega. Otsuse jõustumise kuupäev märgitakse loa kehtetuks tunnistamise või muutmise otsusesse.

               Artikkel 66

               Loa uuesti hindamine

               1.Loa andmiseks pädev tolliasutus teeb selle kordushindamise järgmistel juhtudel:

               (a)asjaomastesse õigusaktidesse on tehtud luba mõjutavad muudatused;

               (b)vajaduse korral järelevalvest tulenevalt;

               (c)vajaduse korral loa omaniku poolt artikli 65 lõike 1 kohaselt esitatud teabe või muude asutuste esitatud teabe tõttu.

               2.Loa andmiseks pädev tolliasutus teavitab loa omanikku kordushindamise tulemusest.

               Artikkel 67

               Loa peatamine

               1.Loa andmiseks pädev tolliasutus peatab loa selle tühistamise, kehtetuks tunnistamise või muutmise asemel, kui:

               (a)tolliasutus leiab, et loa tühistamiseks, kehtetuks tunnistamiseks või muutmiseks on piisavalt alust, kuid tal ei ole veel kõiki andmeid, mida on vaja tühistamise, kehtetuks tunnistamise või muutmise otsuse tegemiseks;

               (b)tolliasutus leiab, et loa andmise tingimused ei ole täidetud või et loa omanik ei täida kõnealuse loa alusel kehtestatud kohustusi, ja et on asjakohane anda loa omanikule aega võtta meetmeid, et tagada kõnealuste tingimuste või kohustuste täitmine;

               (c)loa omanik taotleb sellist peatamist, sest ta ei ole ajutiselt võimeline täitma loa jaoks sätestatud tingimusi või selle loa alusel kehtestatud kohustusi.

               2.Lõike 1 punktides b ja c osutatud juhtudel teatab loa omanik loa andmiseks pädevale tolliasutusele meetmetest, mida ta kohustub võtma, et tagada tingimuste või kohustuste täitmine, ja samuti sellest, kui palju aega ta nende meetmete võtmiseks vajab.

               Artikkel 68

               Loa peatamise aeg

               1.Pädeva tolliasutuse määratud peatamisaeg peab vastama ajavahemikule, mis kõnealusel tolliasutusel kulub selleks, et kindlaks teha, kas tühistamise, kehtetuks tunnistamise või muutmise tingimused on täidetud.

               Kui tolliasutus siiski leiab, et loa omanik ei pruugi täita artikli 57 lõike 1 punktis b sätestatud kriteeriume, peatatakse luba selle ajani, kui tehakse kindlaks, kas keegi järgmistest isikutest on toime pannud ränga või korduva rikkumise:

               (a)loa omanik;

               (b)isik, kes juhib asjaomase loa omanikuks olevat äriühingut või kes kontrollib selle äriühingu juhtimist;

               (c)isik, kes vastutab tolliküsimuste eest äriühingus, kes on asjaomase loa omanik.

               2.Artikli 67 lõike 1 punktides b ja c osutatud juhtudel vastab loa andmiseks pädeva tolliasutuse määratud peatamisaeg ajavahemikule, mille loa omanik teatas vastavalt artikli 67 lõikele 2. Peatamisaega võib vajaduse korral loa omaniku taotlusel pikendada.

               Peatamisaega võib täiendavalt pikendada ajavahemiku võrra, mida pädev tolliasutus vajab veendumaks, et kõnealuste meetmetega tagatakse tingimuste või kohustuste täitmine; viimati nimetatud ajavahemik ei tohi olla pikem kui 30 päeva.

               3.Kui loa andmiseks pädev tolliasutus kavatseb pärast loa peatamist selle loa tühistada, kehtetuks tunnistada või seda muuta vastavalt artiklile 65, pikendatakse käesoleva artikli lõigete 1 ja 2 kohaselt määratud peatamisaega vajaduse korral ajani, mil jõustub tühistamise, kehtetuks tunnistamise või muutmise otsus.

               Artikkel 69

               Loa peatamise aja lõpp

               1.Peatamine lõpeb peatamisaja lõppemisel, välja arvatud juhul, kui enne selle ajavahemiku lõppemist ilmneb üks järgmistest olukordadest:

               (a)peatamine tühistatakse, kuna artikli 67 lõike 1 punktis a osutatud juhtudel puudub alus loa tühistamiseks, kehtetuks tunnistamiseks või muutmiseks vastavalt artiklile 65, millisel juhul lõpeb otsuse peatamine selle tühistamise kuupäeval;

               (b)peatamine tühistatakse, kuna artikli 67 lõike 1 punktides b ja c osutatud juhtudel on loa omanik võtnud loa andmiseks pädeva tolliasutuse jaoks rahuldavalt vajalikud meetmed, et tagada loa jaoks kehtestatud tingimuste või selle loa alusel kehtestatud kohustuste täitmine, millisel juhul lõpeb otsuse peatamine selle tühistamise kuupäeval;

               (c)peatatud luba tühistatakse, tunnistatakse kehtetuks või seda muudetakse, millisel juhul lõpeb otsuse peatamine selle tühistamise, kehtetuks tunnistamise või muutmise kuupäeval.

               2.Loa andmiseks pädev tolliasutus teavitab loa omanikku peatamise lõppemisest.

               Artikkel 70

               Loa kehtivus

               Toll võib artiklis 55 osutatud loataotlusi vastu võtta ja lubasid välja anda enne 1. maid 2016. Kõnealused load antakse vastavalt käesolevas liites sätestatud tingimustele ja need ei kehti enne 1. maid 2016.

               Artikkel 71

               1. mail 2016 jõus olevate lubade uuesti hindamine

               1.Konventsiooni (mida on muudetud 16. juuni 2008. aasta otsusega nr 1/2008
                  3
               ) artikli 55 punktide a, b, d ja e alusel antud lubasid, mis kehtivad 1. mail 2016 ja mille kehtivusaeg ei ole piiratud, hinnatakse uuesti 1. maiks 2019.

               2.Konventsiooni (mida on muudetud 16. juuni 2008. aasta otsusega nr 1/2008) artikli 55 punktide a, b, d ja e alusel antud load, mis kehtivad 1. mail 2016, jäävad kehtima järgmiselt:

               (a)piiratud kehtivusajaga load kuni kehtivusaja lõpuni või kuni 1. maini 2019, olenevalt sellest, kumb kuupäev on varasem;

               (b)kõik muud load kuni loa uuesti hindamiseni.

               3.Uuesti hindamisele järgnevate otsustega tühistatakse uuesti hinnatud load ja vajaduse korral antakse välja uued load. Otsustest teavitatakse viivitamata loa omanikke.

               4.Olenemata lõikest 1 jäävad konventsiooni (mida on muudetud 16. juuni 2008. aasta otsusega nr 1/2008
                  4
               ) artikli 55 punkti f alapunktide i ja ii alusel antud load, mis kehtivad 1. mail 2016, pärast kõnealust kuupäeva kehtima ja neid ei ole vaja uuesti hinnata.

               Artikkel 72

               Arvestuste säilitamine pädevas tolliasutuses

               1.Toll säilitab taotlused ja neile lisatud tõendavad dokumendid koos välja antud lubade koopiatega.

               2.Kui taotlus lükatakse tagasi või luba tühistatakse, tunnistatakse kehtetuks, peatatakse või seda muudetakse, säilitatakse taotlust ja vastavalt asjaoludele kas taotluse tagasilükkamise või loa tühistamise, kehtetuks tunnistamise, muutmise või peatamise otsust ning kõiki lisatud tõendavaid dokumente vähemalt kolm aastat alates selle kalendriaasta lõpust, millal taotlus tagasi lükati või luba tühistati, tunnistati kehtetuks, peatati või muudeti.

               Artikkel 73

               1. mail 2016 juba kasutuses olevate tõkendite kehtivus

               Konventsiooni (mida on muudetud 16. juuni 2008. aasta otsusega nr 1/2008
                  5
               ) A2 lisa nõuetele vastavaid, artiklis 38 osutatud tollitõkendeid ja artiklis 82 osutatud erilisi tõkendeid võib kasutada kuni varude ammendumiseni või kuni 1. maini 2019, olenevalt sellest, kumb kuupäev on varasem.

               II PEATÜKK – Üldtagatis ja tagatise esitamise nõudest loobumine

               Artikkel 74

               Tollivõla limiit

               1.Kui artiklis 75 ei ole sätestatud teisiti, võrdub üldtagatise summa tagatistolliasutuse poolt kindlaksmääratud tollivõla limiidiga.

               2.Üldtagatise tollivõla limiit vastab võla summale, mis võib tasumisele kuuluda kauba ühistransiidiprotseduurile suunamise ja kõnealuse protseduuri lõpetamise hetke vahelisel ajal seoses iga ühistransiitveoga, mille kohta tagatis on esitatud.

               Selle arvutamisel võetakse arvesse tagatistolliasutuse asukohariigis samasse liiki kuuluva kauba suhtes kohaldatavaid kõrgeimaid võlamäärasid ja konventsiooni alusel veetavat liidu kaupa käsitatakse liiduvälise kaubana.

               Kui tagatistolliasutusel ei ole vajalikku teavet tollivõla limiidi kindlaksmääramiseks, määratakse selleks summaks 10 000 eurot iga transiitveo kohta.

               3.Tagatistolliasutus määrab tollivõla limiidi koostöös loa omanikuga. Tollivõla limiidi fikseerimisel määrab tagatistolliasutus selle summa kindlaks eelneva 12 kuu jooksul ühistransiidiprotseduurile suunatud kaupa käsitleva teabe ja kavandatavate toimingute eeldatava mahu põhjal, nagu seda on näidanud eelkõige oma äri- ja raamatupidamisdokumentides loa omanik.

               4.Tagatistolliasutus vaatab tollivõla limiidi omal algatusel või protseduuri pidaja taotlusel läbi ja muudab seda vajaduse korral.

               5.Iga protseduuri pidaja tagab, et summa, mis tuleb maksta või mida võib olla vaja maksta, ei ületa tollivõla limiiti.

               Kõnealune isik teavitab tagatistolliasutust, kui tollivõla limiit ei ole tema toimingute katmiseks enam piisav.

               6.Ühistransiidiprotseduurile suunatud kauba puhul tasumisele kuuluda võivat võlasummat hõlmava tollivõla limiidi kontrollimine tagatakse iga ühistransiitveo korral artikli 4 lõikes 1 osutatud elektroonilise süsteemi abil kauba ühistransiidiprotseduurile suunamise ajal.

               Artikkel 75

               Üldtagatise tase

               1.Protseduuri pidajal võib lubada kasutada üldtagatise vähendatud tagatissummat või saada vabastus tagatise esitamisest.

               2.Üldtagatise summat võib vähendada:

               (a)50 %ni artikli 74 kohaselt kindlaks määratud tollivõla limiidist, kui täidetud on järgmised tingimused:

               i)taotleja peab raamatupidamissüsteemi, mis on kooskõlas selle konventsiooniosalise üldtunnustatud raamatupidamispõhimõtetega, kus raamatupidamisarvestust peetakse, lubab teha auditipõhiseid tollikontrolle ja peab andmete registrit, mis tagab kontrolljälje alates andmete arvestusse sisestamise hetkest;

               ii)taotleja halduskorraldus vastab ettevõtte liigile ja suurusele ning on sobiv kaubavoogude haldamiseks; samuti on tal olemas sisekontroll, mille abil saab vältida, avastada ja parandada vigasid ning vältida ja avastada ebaseaduslikke või ebaregulaarseid tehinguid;

               iii)taotleja suhtes ei kohaldata pankrotimenetlust;

               iv)taotluse esitamisele eelneva viimase kolme aasta jooksul on taotleja täitnud oma finantskohustused seoses kauba impordilt või ekspordilt või sellega seoses kogutava võla tasumisega;

               v)taotleja tõendab taotluse esitamisele eelneva kolme aasta kohta olemas olevate andmete ja teabe alusel, et tal on piisav finantssuutlikkus täita oma kohustusi seoses ettevõtluse liigi ja mahuga, sh seda, et tal ei ole negatiivset netovara, välja arvatud juhul, kui seda on võimalik katta;

               vi)taotleja suudab tõendada, et tal on piisavad finantsvahendid, et täita oma kohustusi seoses tollivõla limiidiga, mida tagatis ei kata.

               (b)30 %ni artikli 74 kohaselt kindlaks määratud tollivõla limiidist, kui täidetud on järgmised tingimused:

               i)taotlejal on raamatupidamissüsteem, mis on kooskõlas selle konventsiooniosalise üldtunnustatud raamatupidamispõhimõtetega, kus raamatupidamisarvestust peetakse, lubab teha auditipõhiseid tollikontrolle ja peab andmete registrit, mis tagab kontrolljälje alates andmete arvestusse sisestamise hetkest;

               ii)taotleja halduskorraldus vastab ettevõtte liigile ja suurusele ning on sobiv kaubavoogude haldamiseks; samuti on tal olemas sisekontroll, mille abil saab vältida, avastada ja parandada vigasid ning vältida ja avastada ebaseaduslikke või ebaregulaarseid tehinguid;

               iii)taotleja tagab, et asjaomased töötajad on teadlikud vajadusest teavitada tolliasutusi kohe, kui ilmnevad raskused seoses tollieeskirjade järgimisega, ja kehtestab protseduurid, mille abil tolliasutusi sellistest juhtudest teavitada;

               iv)taotleja suhtes ei kohaldata pankrotimenetlust;

               v)taotluse esitamisele eelneva viimase kolme aasta jooksul on taotleja täitnud oma finantskohustused seoses kauba impordilt või ekspordilt või sellega seoses kogutava võla tasumisega;

               vi)taotleja tõendab taotluse esitamisele eelneva kolme aasta kohta olemas olevate andmete ja teabe alusel, et tal on piisav finantssuutlikkus täita oma kohustusi seoses ettevõtluse liigi ja mahuga, sh seda, et tal ei ole negatiivset netovara, välja arvatud juhul, kui seda on võimalik katta;

               vii)taotleja suudab tõendada, et tal on piisavad finantsvahendid, et täita oma kohustusi seoses tollivõla limiidi selle osaga, mida tagatis ei kata.

               (c)0 %ni artikli 74 kohaselt kindlaks määratud tollivõla limiidist, kui täidetud on järgmised tingimused:

               i)taotlejal on raamatupidamissüsteem, mis on kooskõlas selle konventsiooniosalise üldtunnustatud raamatupidamispõhimõtetega, kus raamatupidamisarvestust peetakse, lubab teha auditipõhiseid tollikontrolle ja peab andmete registrit, mis tagab kontrolljälje alates andmete arvestusse sisestamise hetkest;

               ii)taotleja võimaldab tollile füüsilise juurdepääsu oma arvestussüsteemidele ning vajaduse korral oma äri- ja veoandmetele;

               iii)taotlejal on logistiline süsteem, kus kaup identifitseeritakse kui osalisriigis vabas ringluses olev kaup või kolmanda riigi kaup ja vajaduse korral märgitakse selle asukoht;

               iv)taotleja halduskorraldus vastab ettevõtte liigile ja suurusele ning on sobiv kaubavoogude haldamiseks; samuti on tal olemas sisekontroll, mille abil saab vältida, avastada ja parandada vigasid ning vältida ja avastada ebaseaduslikke või ebaregulaarseid tehinguid;

               v)vajaduse korral kohaldab taotleja nõuetekohast korda kaubanduspoliitika meetmete või põllumajandustoodetega kauplemisega seotud litsentside ja lubade käsitlemiseks;

               vi)taotleja on kehtestanud rahuldava andmete ja teabe arhiveerimise ning andmete kaotsimineku ärahoidmise korra;

               vii)taotleja tagab, et asjaomased töötajad on teadlikud vajadusest teavitada tolliasutusi kohe, kui ilmnevad raskused seoses tollieeskirjade järgimisega, ja kehtestab protseduurid, mille abil tolliasutusi sellistest juhtudest teavitada;

               viii)taotlejal on sobivaid andmeturbemeetmed oma arvutisüsteemi kaitsmiseks ebaseaduslike sissetungide eest ja oma süsteemide turvalisuse tagamiseks;

               ix)taotleja suhtes ei kohaldata pankrotimenetlust;

               x)taotluse esitamisele eelneva viimase kolme aasta jooksul on taotleja täitnud oma finantskohustused seoses kauba impordilt või ekspordilt või sellega seoses kogutava võla tasumisega;

               xi)taotleja tõendab taotluse esitamisele eelneva kolme aasta kohta olemas olevate andmete ja teabe alusel, et tal on piisav finantssuutlikkus täita oma kohustusi seoses ettevõtluse liigi ja mahuga, sh seda, et tal ei ole negatiivset netovara, välja arvatud juhul, kui seda on võimalik katta;

               xii)taotleja suudab tõendada, et tal on piisavad finantsvahendid, et täita oma kohustusi seoses tollivõla limiidi selle osaga, mida tagatis ei kata.

               Artikkel 76

               Üldtagatise kasutamise ja tagatise esitamisest vabastamise meetodid

               Tagatistolliasutus edastab protseduuri pidajale järgmise teabe:

               (a)tagatise viitenumber;

               (b)tagatise viitenumbriga seotud juurdepääsukood.

               Tagatise esitanud isiku taotlusel määrab tagatistolliasutus selle tagatise jaoks ühe või mitu täiendavat juurdepääsukoodi, mida kõnealune isik või tema esindajad saavad kasutada.

               Artikkel 77

               Üldtagatise või üldtagatise vähendatud tagatissumma (sh tagatise esitamisest vabastamise) kasutamise ajutine keeld

               Üldtagatise või üldtagatise vähendatud tagatissumma (sh tagatise esitamisest vabastamise) kasutamise võib ajutiselt keelata järgmistel juhtudel:

               (a)eriasjaolud;

               (b)kaup, mille puhul on tõendatud tagatise kasutamist hõlmav ulatuslik pettus.

               Eriasjaolusid, ulatuslikku pettust ning üldtagatise ja üldtagatise vähendatud tagatissumma (sh tagatise esitamisest vabastamise) kasutamise ajutise keelu menetluseeskirju on käsitletud I lisas.

               Artikkel 78

               Tagatisdokument

               1.Üldtagatis esitatakse käendaja kohustuse vormis, kasutades III liite C4 lisas sätestatud vormi. Seda kohustust tõendavat dokumenti hoiab tagatise kehtivusajal enda käes tagatistolliasutus.

               2.Artikli 20 lõiget 2 ja artiklit 22 kohaldatakse mutatis mutandis.

               Artikkel 79

               Üldtagatise sertifikaadid või tagatise esitamisest vabastamise sertifikaadid

               1.Loa alusel väljastab tagatistolliasutus protseduuri pidajale ühe või mitu üldtagatise sertifikaati, mis on koostatud III liite C5 lisas sätestatud vormi kasutades, või ühe või mitu tagatise esitamisest vabastamise sertifikaati, mis on koostatud III liite C6 lisas sätestatud vormi kasutades, et protseduuri pidajal oleks võimalik artikli 26 lõike 1 punktis b sätestatud juhtudel üldtagatise olemasolu või tagatise esitamisest vabastamist tõendada.

               2.Sertifikaadi kehtivusaeg on kuni kaks aastat. Tagatistolliasutus võib kõnealust tähtaega üks kord pikendada kuni kahe aasta võrra.

               Artikkel 80

               Üldtagatise kasutamise loaga või käendaja kohustusega seotud kehtetuks tunnistamine ja tühistamine

               1.Üldtagatise kasutamise loaga või käendaja kohustusega seotud kehtetuks tunnistamise ja tühistamise suhtes kohaldatakse artikli 23 lõikeid 1 ja 2 mutatis mutandis.

               2.Tagatistolliasutus kannab artiklis 9 osutatud süsteemi üldtagatise kasutamise või tagatise esitamisest vabastamise loa kehtetuks tunnistamise tolliasutuse poolt ning kuupäeva, mil jõustub tagatistolliasutuse poolne käendaja kohustuse kehtetuks tunnistamine, või kuupäeva, mil jõustub käendaja enda poolne kohustuse tühistamine.

               3.Alates lõikes 1 osutatud kehtetuks tunnistamise või tühistamise jõustumise kuupäevast ei tohi kauba suhtes ühistransiidiprotseduuri kohaldamisel enam kasutada ühtki artikli 26 lõike 1 punkti b alusel välja antud üldtagatise sertifikaati või tagatise esitamisest vabastamise sertifikaati ja protseduuri pidaja peab need viivitamata tagatistolliasutusele tagastama.

               Iga riik edastab komisjonile tunnused, mille järgi on võimalik tuvastada kehtima jäänud, kuid veel tagastamata, või varastatud, kaotatud või võltsitud sertifikaatidena deklareeritud sertifikaate. Komisjon teavitab teisi riike.

               III PEATÜKK – Eriliste tõkendite kasutamine

               Artikkel 81

               Eriliste tõkendite kasutamise luba

               1.Artikli 55 punkti b kohased load kasutada erilisi tõkendeid ühistransiidiprotseduuriks kasutatavatel transpordivahenditel, konteineritel või pakenditel antakse siis, kui toll kiidab heaks loataotluses esitatud tõkendid.

               2.Toll aktsepteerib loa andmisel teise riigi tolliasutuse heakskiidetud erilisi tõkendeid, välja arvatud juhul, kui tollil on teave selle kohta, et mõni konkreetne tõkend ei sobi tolliprotseduuride jaoks.

               Artikkel 82

               Eriliste tõkendite kasutamisega seotud formaalsused

               1.Erilised tõkendid peavad vastama artikli 38 lõikes 1 sätestatud nõuetele.

               Kui tõkendid on pädeva asutuse poolt sertifitseeritud vastavalt rahvusvahelisele standardile ISO 17712:2013 „Kaubakonteinerid – mehaanilised tõkendid”, peetakse kõnealuseid nõudeid nende tõkendite puhul täidetuks.

               Konteinervedude korral kasutatakse nii palju kui võimalik kõrge turvatasemega tõkendeid.

               2.Eriline tõkend peab olema varustatud ühega järgmistest märgetest:

               (a)artikli 55 punkti b kohaselt tõkendi kasutamiseks volitatud isiku nimi;

               (b)vastav lühend või kood, mille alusel lähteriigi tolliasutus saab asjaomase isiku kindlaks teha.

               3.Protseduuri pidaja märgib eriliste tõkendite arvu ja individuaalsed tunnused transiidideklaratsiooni ja paigaldab tõkendid hiljemalt siis, kui kaup vabastatakse ühistransiidiprotseduuri jaoks.

               4.Käesoleva liite II lisa (mida on muudetud 16. juuni 2008. aasta otsusega nr 1/2008) nõuetele vastavaid erilisi tõkendeid võib kasutada kuni varude ammendumiseni või kuni 1. maini 2019, olenevalt sellest, kumb kuupäev on varasem.

               Artikkel 83

               Eriliste tõkendite kasutamise tollijärelevalve

               Toll võtab järgmised meetmed:

               (a)teavitab komisjoni ja muude konventsiooniosaliste tolliasutusi kasutatavatest erilistest tõkenditest ning nendest erilistest tõkenditest, mida ta on otsustanud eeskirjade eiramise või tehniliste puuduste tõttu mitte heaks kiita;

               (b)kontrollib enda poolt heakskiidetud ja kasutusel olevaid tollitõkendeid, kui ta saab teavet selle kohta, et teine tolliasutus on otsustanud seda konkreetset liiki tollitõkendit mitte heaks kiita;

               (c)korraldab vastastikuse konsultatsiooni, et jõuda ühise hinnanguni;

               (d)teostab järelevalvet eriliste tõkendite kasutamise üle isikute poolt, kellele on selleks luba antud vastavalt artiklile 81.

               Vajaduse korral võivad konventsiooniosalised vastastikusel kokkuleppel luua ühtse numeratsioonisüsteemi ning määrata kindlaks ühtsete turvaelementide ja ühtse tehnoloogia kasutamise.

               IV PEATÜKK – Volitatud kaubasaatja staatus

               Artikkel 84

               Ühistransiidiprotseduurile kauba suunamiseks volitatud kaubasaatja staatuse andmine

               Artikli 55 punktis c osutatud volitatud kaubasaatja staatus antakse ainult taotlejatele, kellel on luba esitada üldtagatis või kasutada artikli 55 punktis a osutatud tagatise esitamisest loobumist.

               Artikkel 85

               Volitatud kaubasaatja staatuse loa sisu

               Kõnealuses loas täpsustatakse eelkõige:

               (a)lähtetolliasutus või -asutused, kes vastutavad kavandatavate ühistransiitvedude eest;

               (b)tähtaeg, mille jooksul tolliasutusel on võimalik pärast volitatud kaubasaatja deklaratsiooni esitamist vajadusel teha kauba vabastamisele eelnev kontroll;

               (c)kasutatavad identifitseerimismeetmed, mille puhul võib toll ette näha, et transpordivahenditele või pakkeüksustele tuleb paigaldada erilised tõkendid, mille puhul pädev asutus on kinnitanud, et need vastavad artiklis 82 sätestatud nõuetele, ja mille paigaldamine on volitatud kaubasaatja ülesanne;

               (d)keelatud kaubakategooriad või kauba liikumised;

               (e)tegevus- ja kontrollimeetmed, mida volitatud kaubasaatja peab järgima; vajaduse korral eritingimused seoses lähtetolliasutus(t)e väljaspool tavalist tööaega sooritatud transiiditoimingutega.

               Artikkel 86

               Kauba suunamine ühistransiidiprotseduurile volitatud kaubasaatja poolt

               1.Kui volitatud kaubasaatja kavatseb suunata kauba ühistransiidiprotseduurile, esitab ta lähtetolliasutusele transiidideklaratsiooni. Volitatud kaubasaatja ei või ühistransiitvedu alustada enne artikli 55 punktis c osutatud loas kindlaks määratud tähtaja möödumist.

               2.Volitatud kaubasaatja sisestab elektroonilisse transiidisüsteemi järgmise teabe:

               (a)marsruut, kui see on artikli 33 lõike 2 kohaselt ette nähtud;

               (b)artikli 34 kohaselt kehtestatud tähtaeg, mille jooksul tuleb kaup esitada sihttolliasutusele;

               (c)tõkendite arv ja individuaalsed tunnused, kui see on asjakohane.

               3.Volitatud kaubasaatja trükib transiidi saatedokumendi alles pärast seda, kui on saanud lähtetolliasutuselt teate kauba ühistransiidiprotseduuri jaoks vabastamise kohta.

               V PEATÜKK – Volitatud kaubasaaja staatus

               Artikkel 87

               Ühistransiidiprotseduuri alusel liikuva kauba saamiseks volitatud kaubasaaja staatuse andmine

               Artikli 55 punktis d osutatud volitatud kaubasaaja staatus antakse üksnes taotlejatele, kes deklareerivad, et saavad ühistransiidiprotseduurile suunatud kaupa regulaarselt.

               Artikkel 88

               Formaalsused seoses ühistransiidiprotseduuri alusel veetava kaubaga, mille võtab vastu volitatud kaubasaaja

               1.Kui kaup jõuab artikli 55 punktis d osutatud loas kindlaksmääratud kohta, siis volitatud kaubasaaja:

               (a)teatab viivitamata sihttolliasutusele kauba saabumisest ja teavitab tolliasutust kõigist eeskirjade eiramistest ja juhtumitest, mis veo käigus toimusid;

               (b)laadib kauba maha alles pärast seda, kui on saanud sihttolliasutuselt selleks loa;

               (c)märgib pärast mahalaadimist viivitamata oma arvestusdokumentidesse kontrollitulemused ja mahalaadimisega seotud muu asjakohase teabe;

               (d)annab sihttolliasutusele teada kauba kontrolli tulemustest ning teavitab tolliasutust eeskirjade eiramistest hiljemalt kolmandal päeval pärast päeva, mil ta sai loa kauba mahalaadimiseks.

               2.Kui sihttolliasutusele on teatatud kauba saabumisest volitatud kaubasaaja valdustesse, teavitab ta kauba saabumisest lähtetolliasutust.

               3.Kui sihttolliasutusele on esitatud lõike 1 punktis d osutatud kauba kontrolli tulemused, edastab ta kõnealused tulemused lähtetolliasutusele hiljemalt kuuendal päeval pärast seda, kui kaup anti üle volitatud kaubasaajale.

               Artikkel 89

               Loa sisu

               1.Kõnealuses loas täpsustatakse eelkõige:

               (a)sihttolliasutus või -asutused, kes vastutavad volitatud kaubasaaja poolt vastu võetava kauba eest;

               (b)tähtaeg, mille jooksul volitatud kaubasaaja peab sihttolliasutuselt saama loa kauba mahalaadimiseks;

               (c)keelatud kaubakategooriad või kauba liikumised;

               (d)tegevus- ja kontrollimeetmed, mida volitatud kaubasaatja peab järgima. Vajaduse korral eritingimused seoses sihttolliasutus(t)e väljaspool tavalist tööaega sooritatud transiiditoimingutega.

               2.Toll täpsustab loas, kas sihttolliasutus peab võtma meetmeid enne seda, kui volitatud kaubasaaja võib saadud kaupa käsutama asuda.

               Artikkel 90

               Volitatud kaubasaaja poolt vastu võetud kauba ühistransiidiprotseduuri lõpp

               1.Protseduuri pidaja kohustusi peetakse täidetuks ning ühistransiidiprotseduuri peetakse artikli 48 lõike 1 kohaselt lõppenuks, kui kaup on puutumatul kujul esitatud artikli 55 punktis d osutatud volitatud kaubasaajale loas kindlaksmääratud kohas artikli 34 kohaselt ettenähtud tähtaja jooksul.

               2.Vedaja taotluse alusel väljastab volitatud kaubasaaja tõendi, millega tõendatakse kauba saabumist artikli 55 punktis d osutatud loas kindlaksmääratud kohta ning mis sisaldab viidet ühistransiitveo tolli viitenumbrile. Tõendi väljastamiseks kasutatakse III liite B10 lisas esitatud vormi.

               VI PEATÜKK – Raudteed pidi veetava kauba puhul kohaldatav paberipõhine ühistransiidiprotseduur

               1. osa. Raudteed pidi veetava kauba puhul kohaldatava paberipõhise ühistransiidiprotseduuriga seotud üldsätted

               Artikkel 91

               CIM-saatelehe kasutamine transiidideklaratsioonina raudteed pidi veetava kauba puhul kohaldataval paberipõhisel ühistransiidiprotseduuril

               CIM-saatelehte käsitatakse raudteed pidi veetava kauba puhul kohaldataval paberipõhisel ühistransiidiprotseduuril transiidideklaratsioonina, kui seda kasutatakse volitatud raudteeveo-ettevõtjate omavahelises koostöös teostatavate vedude korral.

               Artikkel 92

               Volitatud raudteeveo-ettevõtjate raamatupidamisosakonnad ja tollikontroll

               1.Volitatud raudteeveo-ettevõtjad hoiavad oma arvestust raamatupidamisosakondades ja kasutavad eeskirjade eiramise uurimiseks ühiselt kokkulepitud süsteemi, mida nendes osakondades rakendatakse.

               2.Selle riigi tollil, kus volitatud raudteeveo-ettevõtja on asutatud, on juurdepääs selle ettevõtja raamatupidamisosakonna andmetele.

               3.Tollikontrolli eesmärgil teeb volitatud raudteeveo-ettevõtja sihtriigis kõik raudteed pidi veetava kauba puhul kohaldataval paberipõhisel ühistransiidiprotseduuril transiidideklaratsioonina kasutatud CIM-saatelehed sihtriigi tollile kättesaadavaks vastavalt temaga vastastikusel kokkuleppel määratletud sätetele.

               Artikkel 93

               Raudteed pidi veetava kauba paberipõhise ühistransiidiprotseduuri pidaja ja tema kohustused

               1.Raudteed pidi veetava kauba paberipõhise ühistransiidiprotseduuri pidaja on üks järgmistest isikutest:

               (a)osalisriigis asutatud volitatud raudteeveo-ettevõtja, kes võtab kauba vedada CIM-saatelehe alusel, mida kasutatakse transiidideklaratsioonina raudteed pidi veetava kauba puhul kohaldataval paberipõhisel ühistransiidiprotseduuril, ja kes täidab CIM-saatelehe lahtri 58b, märgistades kastikese „jah” ja sisestades Rahvusvahelise Raudteeliidu (UIC) koodi;

               (b)kui vedu algab väljaspool konventsiooniosaliste tolliterritooriumi ja kaup siseneb sellele tolliterritooriumile, siis mis tahes muu osalisriigis asutatud volitatud raudteeveo-ettevõtja, kelle nimel kolmanda riigi raudteeveo-ettevõtja on täitnud lahtri 58b.

               2.Kõnealuse protseduuri pidaja võtab endale selgesõnaliselt vastutuse, et paberipõhises ühistransiidiprotseduuris osalevad järgnevad või asendavad raudteeveo-ettevõtjad vastavad samuti raudteed pidi veetava kauba puhul kohaldatava paberipõhise ühistransiidiprotseduuri nõuetele.

               Artikkel 94

               Volitatud raudteeveo-ettevõtjate kohustused

               1.Erinevad raudteeveo-ettevõtjad võtavad üksteise järel kauba üle ja veavad seda asjaomase riigi piires ning kaasatud volitatud raudteeveo-ettevõtjad vastutavad solidaarselt tolli ees võimaliku võla korral.

               2.Olenemata artiklis 8 osutatud protseduuri pidaja kohustustest vastutavad teised raudteeveo-ettevõtjad, kes võtavad veo käigus kauba üle ja kes on märgitud CIM-saatelehe lahtrisse 57, raudteed pidi veetava kaubaga seotud paberipõhise ühistransiidiprotseduuri nõuetekohase kohaldamise eest.

               3.Volitatud raudteeveo-ettevõtjad rakendavad omavahelises koostöös ühiselt kokkulepitud süsteemi, et kontrollida ja uurida eeskirjade eiramist ja kauba vedamist, ning vastutavad järgmise eest:

               (a)veokulude eraldi arveldamine teabe alusel, mis peab olema kättesaadav raudteed pidi veetava kauba puhul iga paberipõhise ühistransiitveo kohta ja iga riigi asjaomase sõltumatu volitatud raudteeveo-ettevõtja puhul iga kuu kohta;

               (b)veokulude jaotumine nende riikide vahel, mille territooriumile raudteed pidi veetav kaup paberipõhise ühistransiitveo käigus siseneb;

               (c)oma osa tasumine kuludest, mida iga koostööd tegev volitatud raudteeveo-ettevõtja on kandnud.

               Artikkel 95

               Silt

               Volitatud raudteeveo-ettevõtjad tagavad, et raudteed pidi veetava kauba puhul kohaldatava paberipõhise ühistransiidiprotseduuri alusel veetavat kaupa oleks võimalik identifitseerida siltide abil, millel on III liite B11 lisas esitatud näidisele vastav piktogramm.

               Need sildid kinnitatakse või trükitakse otse CIM-saatelehele ja vastavale raudteevagunile, kui see on täis laaditud, või muudel juhtudel pakendile või pakenditele.

               Esimeses lõigus nimetatud sildi võib asendada templiga, millel on kujutatud III liite B11 lisas esitatud piktogramm.

               Artikkel 96

               Veolepingu muutmine

               Kui veolepingut muudetakse nii, et:

               (a)vedu, mis pidi lõppema väljaspool konventsiooniosalise tolliterritooriumi, lõpeb selle konventsiooniosalise tolliterritooriumil, või

               (b)vedu, mis pidi lõppema konventsiooniosalise tolliterritooriumil, lõpeb väljaspool selle konventsiooniosalise tolliterritooriumi,

               võib volitatud raudteeveo-ettevõtja täita muudetud lepingut üksnes lähtetolliasutuse eelneval nõusolekul.

               Kõikidel muudel juhtudel võivad volitatud raudteeveo-ettevõtjad muudetud lepingut täita. Nad teatavad muudatusest viivitamata lähtetolliasutusele.

               2. osa. Kauba liikumine konventsiooniosaliste vahel

               Artikkel 97

               CIM-saatelehe kasutamine

               1.CIM-saateleht esitatakse lähtetolliasutusele veo puhul, mille suhtes kohaldatakse raudteed pidi veetava kauba puhul kohaldatavat paberipõhist ühistransiidiprotseduuri ning mis algab ja peab lõppema konventsiooniosaliste territooriumil.

               2.Lähtetolliasutus märgib CIM-saatelehe eksemplaride 1, 2 ja 3 tolli täidetavasse lahtrisse selgelt järgmise tähise:

               (a)koodi „T1”, kui kaup liigub protseduuri T1 alusel;

               (b)vastavalt asjaoludele koodi „T2” või „T2F”, kui kaup liigub protseduuri T2 alusel, juhul kui selle koodi märkimine on liidu õigusnormide järgi kohustuslik.

               Koodi „T2” või „T2F” kinnituseks tuleb lisada lähtetolliasutuse ametlik tempel.

               3.Kauba suhtes, mis liigub kahe liidus asuva punkti vahel, läbides ühe või mitme ühistransiidiprotseduuri riigi territooriumi, ning kauba suhtes, mis liigub liidust ühistransiidiprotseduuri riiki, kohaldatakse alates lähtejaamast kuni sihtjaamani vastavalt iga liidu liikmesriigi poolt kindlaks määratud eeskirjadele kogu teekonna ulatuses protseduuri T2, ilma et lähtetolliasutusele tuleks esitada selle kauba CIM-saateleht, välja arvatud lõikes 2 osutatud juhtudel.

               Kui kaup liigub kahe liidus asuva punkti vahel, läbides ühe või mitme ühistransiidiprotseduuri riigi territooriumi, ei ole artiklis 95 osutatud silte vaja kinnitada.

               4.Kaupa, mille vedu algab ühistransiidiprotseduuri riigis, loetakse protseduuri T1 alusel veetavaks. Kui aga kaup liigub protseduuri T2 alusel vastavalt konventsiooni artikli 2 lõike 3 punktile b, märgib lähtetolliasutus CIM-saatelehe 3. eksemplarile, et kaupa, millele see dokument viitab, veetakse protseduuri T2 alusel. Sellisel juhul märgitakse tolli poolt täidetavasse lahtrisse selgelt vastavalt asjaoludele kood „T2” või „T2F”, lähtetolliasutuse tempel ning pädeva ametiisiku allkiri. Kui kaupa veetakse protseduuri T1 alusel, ei ole vaja koodi „T1” dokumenti märkida.

               5.Kõik CIM-saatelehe eksemplarid tagastatakse asjaomasele isikule.

               6.Iga ühistransiidiprotseduuri riik võib sätestada, et protseduuri T1 alusel veetavat kaupa veetakse kõnealuse protseduuri alusel, ilma et lähtetolliasutusele tuleks esitada CIM-saateleht.

               7.Lõigetes 2, 3 ja 5 kirjeldatud kauba puhul on sihttolliasutus sihtjaamas pädev tolliasutus. Kui aga kaup lubatakse vabasse ringlusse või suunatakse mõnele teisele tolliprotseduurile vahejaamas, on sihttolliasutuseks kõnealuses jaamas pädev tolliasutus.

               Artikkel 98

               Identifitseerimismeetmed

               Üldjuhul ning kui volitatud raudteeveo-ettevõtjad on rakendanud identifitseerimismeetmeid, ei paigalda lähtetolliasutus kaupa sisaldavatele transpordivahenditele või pakkeüksustele tõkendeid, v.a juhul, kui kõnealune tolliasutus otsustab teisiti.

               Artikkel 99

               Formaalsused vahetolliasutuses

               Raudteed pidi veetava kaubaga seotud paberipõhise ühistransiidiprotseduuri kohaldamisel ei ole lähtetolliasutuses vaja täita tolliformaalsusi.

               Artikkel 100

               Formaalsused sihttolliasutuses

               1.Kui raudteed pidi veetava kaubaga seotud paberipõhisele ühistransiidiprotseduurile suunatud kaup saabub sihttolliasutusse, esitab volitatud raudteeveo-ettevõtja tolliasutusele järgmise:

               (a)kaup;

               (b)CIM-saatelehe eksemplarid 2 ja 3.

               Sihttolliasutus tagastab CIM-saatelehe eksemplari 2 volitatud raudteeveo-ettevõtjale pärast selle tembeldamist ja jätab CIM-saatelehe eksemplari 3 endale.

               2.Sihttolliasutuseks on sihtjaamas pädev tolliasutus.

               Kui aga kaup lubatakse vabasse ringlusse või suunatakse mõnele teisele tolliprotseduurile vahejaamas, on sihttolliasutuseks kõnealuses jaamas pädev tolliasutus.

               3.Artikli 97 lõikes 3 osutatud juhtudel ei ole sihttolliasutuses vaja täita tolliformaalsusi.

               3. osa. Kauba liikumine kolmandatesse riikidesse või kolmandatest riikidest

               Artikkel 101

               Kauba liikumine kolmandatesse riikidesse

               1.Artikleid 73 ja 74 kohaldatakse vedude suhtes, mis algavad mõne konventsiooniosalise territooriumil ja peavad lõppema mõnes kolmandas riigis.

               2.Sihttolliasutus on tolliasutus, kes on pädev piirijaamas, mille kaudu kaup raudteed pidi veetava kauba puhul kohaldatava paberipõhise ühistransiidiprotseduuri alusel konventsiooniosalise territooriumilt välja viiakse.

               3.Kõnealuses sihttolliasutuses ei ole vaja täita tolliformaalsusi.

               Artikkel 102

               Kauba liikumine kolmandatest riikidest

               1.Veo korral, mis algab mõne konventsiooniosalise territooriumil ja peab lõppema mõnes kolmandas riigis, on lähtetolliasutus tolliasutus, kes on pädev piirijaamas, mille kaudu kaup raudteed pidi veetava kauba puhul kohaldatava paberipõhise ühistransiidiprotseduuri alusel konventsiooniosalise territooriumile tuuakse.

               Kõnealuses sihttolliasutuses ei ole vaja täita tolliformaalsusi.

               2.Sihttolliasutuseks on sihtjaamas pädev tolliasutus. Kui aga kaup lubatakse vabasse ringlusse või suunatakse mõnele teisele tolliprotseduurile vahejaamas, on sihttolliasutuseks kõnealuses jaamas pädev tolliasutus.

               Artiklis 100 sätestatud tolliformaalsused täidetakse kõnealuses tolliasutuses.

               Artikkel 103

               Kauba liikumine läbi konventsiooniosaliste territooriumi

               1.Kui vedu algab kolmandas riigis ja peab seal ka lõppema, on lähte- ja sihttolliasutused vastavalt artikli 101 lõikes 2 ning artikli 102 lõikes 1 osutatud tolliasutused.

               2.Lähte- ja sihttolliasutuses ei ole vaja täita tolliformaalsusi.

               Artikkel 104

               Kauba tollistaatus

               Kaupa, mida veetakse artikli 102 lõike 1 või artikli 103 lõike 1 alusel, loetakse protseduuri T1 alusel veetavaks, välja arvatud juhul, kui vastavalt II liite sätetele tõendatakse, et sellel kaubal on liidu kauba tollistaatus.

               4. osa. Muud sätted

               Artikkel 105

               Lastinimekirjad

               1.Kui CIM-saateleht sisaldab rohkem kui ühte vagunit või konteinerit, võib kasutada III liite B4 lisas sätestatud vormis esitatud lastinimekirju.

               Lastinimekiri sisaldab CIM-saatelehega hõlmatud vaguni numbrit või vajaduse korral kaupa sisaldava konteineri numbrit.

               2.Konventsiooniosaliste territooriumilt alguse saavate vedude puhul, mis hõlmavad nii protseduuri T1 kui ka T2 alusel veetavaid kaupu, kasutatakse eraldi lastinimekirju.

               Mõlemat liiki kaubaga seotud lastinimekirjade järjekorranumber märgitakse CIM-saatelehele kauba kirjelduse jaoks ettenähtud lahtrisse.

               3.CIM-saatelehele lisatud lastinimekirjad moodustavad selle lahutamatu osa ja neil on samasugune õiguslik toime.

               4.Lastinimekirjade originaalide ehtsust kinnitatakse lähtejaama templiga.

               Artikkel 106

               Standardprotseduuride ja paberipõhiste protseduuride ulatus raudtee- ja maanteetranspordi ühendvedude puhul

               1.Kombineeritud raudtee- ja maanteevedude korral ei välista artiklite 91–105 sätted II jaotises sätestatud protseduuride kasutamist. Sellest olenemata kohaldatakse artikleid 92 ja 95.

               2.Lõikes 1 osutatud juhtudel tehakse CIM-saatelehe koostamisel lisadokumentide kirjeldamiseks ettenähtud lahtrisse selge märge kasutatud transiidideklaratsiooni või transiidideklaratsioonide kohta.

               Selles viites täpsustatakse transiidideklaratsiooni liik, lähtetolliasutus ning iga kasutatud transiidideklaratsiooni kuupäev ja registreerimisnumber.

               Lisaks kinnitab raudteeveo-ettevõtja, kes on pädev ühistransiitveo viimases raudteejaamas, CIM-saatelehe eksemplari 2 ehtsust. Raudteeveo-ettevõtja kinnitab CIM-saatelehe pärast seda, kui ta on kindlaks teinud, et kauba vedu toimub viidatud transiidideklaratsiooni või -deklaratsioonide alusel.

               3.Kui raudtee võtab ühe või mitme deklaratsiooni alusel ja II jaotises sätestatud protseduuri kohaselt liikuva kauba kombineeritud raudtee- ja maanteeveo vastu raudteeterminalis ning kaup laaditakse vagunitele, võtavad raudteeveo-ettevõtjad vastutuse tollimaksude ja teiste maksude tasumise eest raudteeveo jooksul toimunud eeskirjade rikkumise või eiramise korral, kui puudub tagatis, mis kehtiks riigis, kus eeskirjade rikkumine või eiramine aset leidis või loetakse aset leidnuks, ning kui neid summasid ei ole võimalik protseduuri pidajalt sisse nõuda.

               Artikkel 107

               Volitatud kaubasaatja ja volitatud kaubasaaja

               1.Kui kauba puhul, mille artikli 55 punktis c osutatud volitatud kaubasaatja suunab raudteed pidi veetava kauba puhul kohaldatavale paberipõhisele ühistransiidiprotseduurile, ei ole vaja lähtetolliasutusele esitada transiidideklaratsioonina CIM-saatelehte ega kaupa, võtab lähtetolliasutus vajalikud meetmed selle tagamiseks, et CIM-saatelehe eksemplaridele 1, 2 ja 3 oleks vastavalt märgitud tähis „T1”, „T2” või „T2F”.

               2.Kui kaup saabub artikli 55 punktis d osutatud volitatud kaubasaaja asukohta, võib toll erandina artiklist 88 ette näha, et raudtee- või muu veoettevõtja toimetaks CIM-saatelehe eksemplarid 2 ja 3 otse sihttolliasutusele.

               VII PEATÜKK – Õhuteed pidi veetava kauba paberipõhine ühistransiidiprotseduur ja õhuteed pidi veetava kauba elektroonilise manifesti põhine ühistransiidiprotseduur

               Artikkel 108

               Manifesti kasutamine transiidideklaratsioonina õhuteed pidi veetava kauba puhul kohaldatava paberipõhise ühistransiidiprotseduuri korral

               1.Lennuettevõtjale võidakse anda luba kasutada transiidideklaratsioonina kaubamanifesti, kui selle sisu vastab Chicagos 7. detsembril 1944 sõlmitud rahvusvahelise tsiviillennunduse konventsiooni 9. lisa 3. liites esitatud vormile.

               2.Artikli 55 punktis e osutatud, õhuteed pidi veetava kauba puhul kohaldatava paberipõhise ühistransiidiprotseduuri kasutamise loas määratakse kindlaks manifesti vorm ning ühistransiitvedude lähte- ja sihtlennujaam. Artikli 55 punkti e kohaselt selleks protseduuriks loa saanud lennuettevõtja saadab loa kinnitatud koopia iga asjaomase lennujaama pädevale tolliasutusele.

               3.Kui transiitvedu hõlmab kaupa, mis liigub erikorraga maksuterritooriumi ja liidu tolliterritooriumi muu osa vahel, mis ei ole erikorraga maksuterritoorium, üheaegselt nii protseduuri T1 kui ka protseduuri T2 alusel, loetletakse need kaubad eraldi manifestides.

               Artikkel 109

               Lennuettevõtja täidetavad formaalsused

               1.Lennuettevõtja kannab manifestile järgmise teabe:

               (a)koodi „T1”, kui kaup liigub protseduuri T1 alusel;

               (b)vastavalt asjaoludele koodi „T2” või „T2F”, kui kaup liigub protseduuri T2 alusel, juhul kui selle koodi märkimine on liidu õigusnormide järgi kohustuslik.

               (c)kõnealust kaupa vedava lennuettevõtja nimi;

               (d)lennu number;

               (e)lennu kuupäev;

               (f)lähte- ja sihtlennujaam.

               2.Lisaks lõikega 1 nõutavale teabele kannab lennuettevõtja manifestile iga kaubasaadetise kohta järgmise teabe:

               (a)lennuveokirja number;

               (b)pakkeüksuste arv;

               (c)kauba kaubanduslik kirjeldus, mis sisaldab kauba identifitseerimiseks vajalikke üksikasju;

               (d)brutomass.

               3.Grupisaadetiste puhul asendatakse kauba kirjeldus vajaduse korral märkega „Koondsaadetis”, mida võib lühendada. Sel juhul sisaldavad manifestis märgitud kaubasaadetisi käsitlevad lennuveokirjad kauba kaubanduslikku kirjeldust, mis sisaldab kauba identifitseerimiseks vajalikke üksikasju. Kõnealused lennuveokirjad lisatakse manifestile.

               4.Lennuettevõtja kinnitab manifesti kuupäeva ja allkirjaga.

               5.Manifest esitatakse vähemalt kahes eksemplaris lähtelennujaama pädevale tolliasutusele, kes jätab ühe eksemplari endale.

               6.Üks manifesti eksemplar esitatakse sihtlennujaama pädevale tolliasutusele.

               Artikkel 110

               Õhuteed pidi veetava kauba puhul paberipõhise transiidideklaratsioonina kasutatavate manifestide loetelu kontrollimine

               1.Kord kuus kinnitab iga sihtlennujaama pädev tolliasutus lennuettevõtjate koostatud ja nimetatud tolliasutusele eelmisel kuul esitatud manifestide loetelu ning edastab selle iga lähtelennujaama tolliasutusele.

               2.Loetelu sisaldab iga manifesti kohta järgmist teavet:

               (a)manifesti number;

               (b)kood, mille alusel kasutatakse manifesti transiidideklaratsioonina vastavalt artikli 109 lõike 1 punktidele a ja b;

               (c)kaupa vedanud lennuettevõtja nimi;

               (d)lennu number ning

               (e)lennu kuupäev.

               3.Artikli 55 punktis e osutatud, õhuteed pidi veetava kauba puhul kohaldatava paberipõhise ühistransiidiprotseduuri kasutamise lubadega võib ka ette näha, et lennuettevõtjad võivad lõikes 1 osutatud loetelu iga lähtelennujaama tolliasutusele ise edastada.

               4.Kui seoses kõnealuses loendis nimetatud manifestidele märgitud teabega ilmneb eeskirjade eiramine, teatab sihtlennujaama pädev tolliasutus sellest lähtelennujaama pädevale tolliasutusele ja loa andnud pädevale tolliasutusele, viidates eelkõige kõnealust kaupa hõlmavatele lennuveokirjadele.

               Artikkel 111

               Elektroonilise manifesti kasutamine transiidideklaratsioonina õhuteed pidi veetava kauba puhul kohaldatava paberipõhise ühistransiidiprotseduuri korral

               1.Lennuettevõtja edastab lähtelennujaamas koostatud manifesti sihtlennujaamale, kasutades teabevahetuseks ettenähtud elektroonilist süsteemi.

               2.Lennuettevõtja sisestab manifesti asjaomaste kaubaartiklite juurde järgmised koodid:

               (a)„T1”, kui kaup liigub protseduuri T1 alusel;

               (b)vastavalt asjaoludele koodi „T2” või „T2F”, kui kaup liigub protseduuri T2 alusel, juhul kui selle koodi märkimine on liidu õigusnormide järgi kohustuslik;

               (c)„TD” kauba korral, mis juba liigub mõne transiidiprotseduuri alusel. Sellistel juhtudel märgib lennuettevõtja vastavale lennuveokirjale koodi „TD” ja viite kasutatud protseduurile, transiidideklaratsiooni või ümberlaadimisdokumendi numbri ja kuupäeva või väljastava asutuse nime;

               (d)vastavalt asjaoludele „C” (vastab tähisele „T2L”) või „F” (vastab tähisele „T2LF”), kui tegemist on liidu kaubaga, mille suhtes ei kohaldata transiidiprotseduuri;

               (e)„X” eksporditava liidu kauba puhul, mille suhtes ei kohaldata transiidiprotseduuri.

               3.Manifest peab sisaldama ka artikli 109 lõike 1 punktides c–f ja lõikes 2 sätestatud teavet.

               4.Ühistransiidiprotseduur loetakse lõppenuks, kui sihtlennujaama pädevale tolliasutusele on tehtud kättesaadavaks teabevahetuseks ettenähtud elektroonilise süsteemi abil edastatud manifest ja kaup on talle esitatud.

               5.Lennuettevõtja peetav arvestus, mis võimaldab pädevatel tolliasutustel teha tõhusat kontrolli, sisaldab vähemalt lõigetes 2 ja 3 osutatud teavet.

               Vajaduse korral edastab sihtlennujaama pädev tolliasutus lähtelennujaama pädevale tolliasutusele kontrollimiseks teabevahetuseks ettenähtud elektroonilise süsteemi abil saadud manifesti asjakohased üksikasjad.

               6.Lennuettevõtja teatab pädevatele tolliasutustele kõikidest õigusrikkumistest ja eeskirjade eiramistest.

               7.Sihtlennujaama pädev tolliasutus teatab lähtelennujaama pädevale tolliasutusele ja loa väljastanud pädevale tolliasutusele esimesel võimalusel kõikidest õigusrikkumistest ja eeskirjade eiramistest.

               IV JAOTIS VÕLG JA SELLE SISSENÕUDMINE

               I PEATÜKK – Võlg ja võlgnik

               Artikkel 112

               Võla tekkimine

               1.Võlg artikli 3 punkti l tähenduses tekib järgmistel juhtudel:

               (a)kui kaup viiakse ühistransiidiprotseduuri ajal tollijärelevalve alt välja;

               (b)kui jäetakse täitmata mõni kauba ühistransiidiprotseduurile suunamisel või ühistransiidiprotseduuri kasutamisel ette nähtud tingimus.

               2.Võlg lõpeb kõigil järgmistel juhtudel:

               (a)kui võlg tekkis lõike 1 punkti a või b alusel ja kui täidetud on järgmised tingimused:

               i) võla tekkimiseni viinud kohustuse täitmata jätmisel puudus tegelik mõju protseduuri käigule ja tegemist ei olnud pettusekatsega;

               ii)kõik kauba olukorra normaliseerimiseks vajalikud formaalsused täidetakse tagantjärele;

               (b)kui kauba tollijärelevalve alt väljaviimine ühistransiidiprotseduuri ajal või mõne kauba ühistransiidiprotseduurile suunamisel või ühistransiidiprotseduuri kasutamisel ette nähtud tingimuse täitmata jätmine tuleneb sellest, et kõnealune kaup on oma liigi tõttu või ettenägematutest asjaoludest või vääramatust jõust tingituna või tolli korralduse tagajärjel täielikult hävinud või pöördumatult kahjustatud.

               Kaup loetakse pöördumatult kahjustatuks, kui keegi ei saa seda enam kasutada.

               3.Võlg tekkib hetkel, kui:

               (a)kaup viidi ühistransiidiprotseduuri ajal tollijärelevalve alt välja, või hetkel, kui ühistransiidiprotseduuri kasutamise tingimusi ei täidetud või nende täitmine lõpetati;

               (b)aktsepteeriti tollideklaratsioon kauba suunamiseks ühistransiidiprotseduurile, kui hiljem tehakse kindlaks, et tegelikult ei täidetud mõnda tingimust, mille täitmine on kauba nimetatud protseduurile suunamise eelduseks.

               Artikkel 113

               Võlgniku identifitseerimine

               1.Võlgnik on iga järgmine isik:

               (a)isik, kes pidi täitma kauba ühistransiidiprotseduurile suunamisel või ühistransiidiprotseduuri kasutamisel ette nähtud tingimusi;

               (b)iga isik, kes teadis või oleks ilmselt pidanud teadma, et konventsiooni kohane tingimus ei olnud täidetud, ja kes tegutses isiku nimel, kes pidi selle tingimuse täitma, või kes osales tegevuses, mis viis selle tingimuse täitmata jätmiseni;

               (c)iga isik, kes omandas asjaomase kauba või kes seda valdas ja kes kauba omandamise või saamise ajal teadis või oleks ilmselt pidanud teadma, et konventsiooni kohane tingimus ei ole tollialaste õigusaktide kohaselt täidetud;

               (d)protseduuri pidaja.

               2.Artikli 112 lõike 1 punktis b nimetatud juhul on võlgnik isik, kes peab täitma kauba ühistransiidiprotseduurile suunamisel või ühistransiidiprotseduuri kasutamisel ette nähtud tingimusi.

               3.Kui on koostatud tollideklaratsioon kauba suunamiseks ühistransiidiprotseduurile ja kui tollile on antud tollialaste õigusaktidega nõutav teave kauba kõnealusele tolliprotseduurile suunamise tingimuste kohta, millest tulenevalt võlg tekkis, on võlgnik ka isik, kes esitas tollideklaratsiooni koostamiseks vajaliku teabe ja kes teadis või oleks ilmselt pidanud teadma, et asjaomane teave oli vale.

               4.Kui ühe võlasumma tasumise eest vastutab mitu isikut, vastutavad nad selle summa tasumise eest solidaarselt.

               Artikkel 114

               Võla tekkimise koht

               1.Võlg tekib:

               (a)kohas, kus ilmnevad asjaolud, mis toovad kaasa võla tekkimise;

               (b)kui kõnealust kohta ei ole võimalik määrata, tekib võlg kohas, kus toll otsustab, et kaup on olukorras, mis toob kaasa võla tekkimise.

               2.Kui kaup suunati ühistransiidiprotseduurile, mida ei lõpetatud, ja võla tekkimise kohta ei ole lõike 1 punktide a ja b põhjal võimalik kindlaks määrata järgmise tähtaja jooksul:

               (a)seitse kuud pärast viimast kuupäeva, millal kaup oleks tulnud esitada sihttolliasutusele, välja arvatud juhul, kui enne kõnealuse tähtaja lõppemist saadeti artiklis 50 osutatud võla sissenõudmise ülekandmise taotlus asutusele, kes vastutab selle koha eest, kus lähteriigi tolliasutuse käsutuses oleva tõendusmaterjali kohaselt toimusid võla tekitanud sündmused, mistõttu pikendatakse kõnealust tähtaega maksimaalselt ühe kuu võrra;

               (b)üks kuu pärast artikli 49 lõikes 4 osutatud tähtaja lõppemist, mille jooksul protseduuri pidaja peab vastama protseduuri lõpetamiseks vajalikule teabenõudele, kui lähteriigi tolliasutus ei ole teatanud kauba saabumisest ja kui protseduuri pidaja ei ole esitanud piisavat või üldse mingit teavet;

               tekkib võlg kas riigis, kus asub viimane vahetolliasutus, kes teavitab lähtetolliasutust piiriületusest, või kui see pole võimalik, siis lähtetolliasutuse riigis.

               3.Artikli 116 lõikes 1 osutatud tolliasutuseks on selle riigi asutus, kus võlg tekkis või kus seda loetakse tekkinuks vastavalt käesolevale artiklile.

               Artikkel 115

               Taotlus võla sissenõudmise ülekandmiseks

               1.Kui võlast teatanud pädevad asutused saavad tõendeid, mis on seotud võla tekkimise põhjustanud sündmuste toimumise kohaga, peatavad kõnealused asutused sissenõudmismenetluse ja saadavad selle koha pädevatele asutustele viivitamata ja igal juhul ettenähtud tähtaja jooksul kõik vajalikud dokumendid, sh tõendusmaterjali tõestatud koopia.

               2.Kõnealuse koha pädevad asutused kinnitavad taotluse kättesaamist ja teavitavad võlast teatanud pädevaid asutusi sellest, kas nad on võla sissenõudmiseks pädevad. Kui vastust ei ole 28 päeva jooksul tulnud, jätkavad võlast teatanud pädevad asutused viivitamata oma algatatud sissenõudmismenetlust.

               II PEATÜKK – Menetlus võlgniku või käendaja vastu

               Artikkel 116

               Menetlus võlgniku vastu

               1.Pädev tolliasutus algatab sissenõudmismenetluse niipea, kui tal on võimalik:

               (a)võlasumma välja arvutada ja

               (b)määrata kindlaks võlgnik.

               2.Kõnealune tolliasutus teatab võlgnikule võla summa, järgides osalisriikides kehtivaid meetodeid ja kohustuslikke tähtaegasid.

               3.Võlgnik tasub iga võla, millest on kooskõlas lõikega 2 teatatud, järgides asjaomastes osalisriikides kehtivaid meetodeid ja kohustuslikke tähtaegasid.

               Artikkel 117

               Menetlus käendaja vastu

               1.Arvestades lõike 4 sätteid, kestab käendaja vastutus senikaua, kuni võlg ära makstakse.

               2.Kui ühistransiidiprotseduuri ei ole lõpetatud, peab lähteriigi toll üheksa kuu jooksul alates kuupäevast, millal kaup oleks tulnud sihttolliasutusele esitada, käendajale teatama, et protseduuri ei ole lõpetatud.

               3.Kui ühistransiidiprotseduuri ei ole lõpetatud, teatab artikli 114 kohaselt kindlaks määratud tolliasutus kolme aasta jooksul alates transiidideklaratsiooni aktsepteerimise kuupäevast käendajale, et temalt nõutakse või võidakse nõuda võla tasumist, mille eest ta kõnealuse ühistransiitveo puhul vastutab, teatades talle tolli viitenumbri ja transiidideklaratsiooni kuupäeva, lähtetolliasutuse nime, protseduuri pidaja nime ja asjaomase summa.

               4.Kui lõigetes 2 ja 3 sätestatud teadet nimetatud tähtaja jooksul käendajale ei saadeta, vabaneb käendaja oma kohustustest.

               5.Kui saadetakse üks nimetatud teadetest, teatatakse käendajale võla tasumisest või protseduuri lõpetamisest.

               Artikkel 118

               Andmevahetus ja koostöö võla sissenõudmisel

               Ilma et see piiraks konventsiooni artikli 13a kohaldamist, abistavad riigid üksteist võlgade sissenõudmiseks pädevate asutuste määramisel vastavalt artiklile 114.

               Need asutused teavitavad lähtetolliasutust ja tagatistolliasutust kõikidest võlgadest, mis on tekkinud seoses lähtetolliasutuse aktsepteeritud transiidideklaratsioonidega, ning meetmetest, mida on võlgniku suhtes võetud võla sissenõudmiseks. Lisaks teavitavad nad lähtetolliasutust tollimaksude ja teiste maksude sissenõudmisest, et nimetatud asutus saaks transiitveo lõpetada.”

               I lisa asendatakse järgmisega:

               „I LISA

               ARTIKLI 77 KOHALDAMINE

               Üldtagatise vähendatud tagatissumma või üldtagatise kasutamise ajutine keeld

               1.Olukorrad, kus võib ajutiselt keelata üldtagatise vähendatud tagatissumma või üldtagatise kasutamise

               1.1Üldtagatise vähendatud tagatissumma kasutamise ajutine keeld

               Artikli 77 punktis a osutatud erandlikud asjaolud tähendavad olukorda, kus suurel hulgal juhtudel, mis hõlmavad rohkem kui üht protseduuri pidajat ja ohustavad protseduuri tõrgeteta toimimist, on kindlaks tehtud, et artikli 65 või 80 kohaldamisest olenemata ei ole artikli 75 punktides a ja b osutatud üldtagatis või üldtagatise vähendatud tagatissumma enam piisav selleks, et tasuda ettenähtud tähtaja jooksul võlg, mis tekib siis, kui mõni kaubaliik viiakse ühistransiidiprotseduuri ajal tollijärelevalve alt välja.

               1.2Üldtagatise kasutamise ajutine keeld

               Artikli 77 punktis b osutatud ulatuslik pettus tähendab olukorda, kus on kindlaks tehtud, et artikli 65 või 80 kohaldamisest olenemata ei ole artikli 75 punktides a ja b osutatud üldtagatis või üldtagatis enam piisav selleks, et tasuda ettenähtud tähtaja jooksul võlg, mis tekib siis, kui mõni kaubaliik viiakse ühistransiidiprotseduuri ajal tollijärelevalve alt välja. Sel puhul tuleb arvesse võtta protseduuri ajal tollijärelevalve alt välja viidava kauba mahtu ja väljaviimise asjaolusid, eelkõige juhul, kui see on tingitud rahvusvahelisest organiseeritud kuritegevusest.

               2.Üldtagatise vähendatud tagatissumma või üldtagatise kasutamise ajutist keeldu käsitlev otsustamismenetlus

               2.1Ühiskomitee otsus, millega keelatakse artikli 77 punkti a või b alusel ajutiselt üldtagatise või üldtagatise vähendatud tagatissumma kasutamine (edaspidi „otsus”), võetakse vastu järgmise menetluse teel.

               2.2Otsuse võib teha ühe või mitme konventsiooniosalise taotlusel.

               2.3Kui selline taotlus esitatakse, teatavad konventsiooniosalised üksteisele enda poolt tuvastatud asjaoludest ja kontrollivad, kas punktis 1.1 või 1.2 kindlaks määratud tingimused on täidetud.

               2.4Kui konventsiooniosalised leiavad, et need tingimused on täidetud, esitatavad nad ühiskomiteele otsuse eelnõu, et komitee võtaks selle punktis 2.5 kirjeldatud kirjaliku menetluse teel vastu.

               2.5Ühiskomitee eesistujaks olev konventsiooniosaline saadab otsuse eelnõu teistele konventsiooniosalistele.

               Kui ühiskomitee eesistujaks olev konventsiooniosaline ei ole kolmekümne päeva jooksul alates otsuse eelnõu saatmisest teistelt konventsiooniosalistelt mingeid kirjalikke vastuväiteid saanud, võetakse otsus vastu. Ühiskomitee eesistujaks olev konventsiooniosaline teavitab teisi konventsiooniosalisi otsuse vastuvõtmisest.

               Kui mõni konventsiooniosaline esitab ettenähtud tähtaja jooksul ühiskomitee eesistujaks olevale konventsiooniosalisele vastuväiteid, teatab viimane sellest teistele konventsiooniosalistele.

               2.6Kõik konventsiooniosalised tagavad otsuse avaldamise.

               2.7Otsus kehtib kaksteist kuud. Ühiskomitee võib siiski otsustada seda ajavahemikku pikendada või otsuse kehtetuks tunnistada, kui konventsiooniosalised on teinud uue kontrolli.

               3.Meetmed üldtagatise kasutamise keelust tulenevate finantstagajärgede leevendamiseks

               Kui üldtagatise kasutamine on artikli 77 kohaselt ajutiselt keelatud, võivad üldtagatist kasutavad isikud taotleda luba üksiktagatise kasutamiseks. Sellisel juhul kohaldatakse järgmisi tingimusi:

               –üksiktagatis vormistatakse spetsiaalse tagatisdokumendina, mis hõlmab ainult otsuses nimetatud kaubaliike;

               –üksiktagatist võib kasutada ainult tagatisdokumendis kindlaks määratud lähtetolliasutuses;

               –üksiktagatist võib kasutada mitme korraga või järgemööda toimuva veo puhul, kui summad, mis on seotud käsilolevate vedudega, mille puhul protseduur ei ole veel lõpetatud, ei ületa üksiktagatise tollivõla limiiti. Sellisel juhul määrab tagatistolliasutus protseduuri pidajale iga tagatise jaoks ühe esialgse juurdepääsukoodi. Protseduuri pidaja võib määrata selle tagatise jaoks ühe või mitu juurdepääsukoodi, mida hakkab kasutama ta ise või hakkavad kasutama tema esindajad;

               –iga kord, kui lõpetatakse üksiktagatisega hõlmatud ühistransiitveo protseduur, vabastatakse sellele veole vastav summa, mille võib järgmise veo puhul maksimaalse tagatissumma ulatuses uuesti kasutusele võtta.

               4.Erandid otsusest, millega ajutiselt keelatakse üldtagatise või üldtagatise vähendatud tagatissumma kasutamine

               4.1Protseduuri pidajatel võib lubada kasutada üldtagatist või üldtagatise vähendatud tagatissummat selleks, et rakendada ühistransiidiprotseduuri kauba puhul, mille suhtes kehtib kõnealuste tagatiste kasutamist keelav otsus, kui nad suudavad tõestada, et kõnealuse kaubaliigiga seoses ei ole nende tehtud ühistransiitvedude käigus otsuse tegemisele eelnenud kahe aasta jooksul tekkinud ühtki võlga või kui sellel ajavahemikul on tekkinud võlgu, siis on võlgnik või käendaja need ettenähtud tähtaja jooksul täielikult tasunud.

               Ajutiselt keelatud üldtagatise kasutusloa saamiseks peab protseduuri pidaja täitma ka artikli 77 lõike 2 punktis b sätestatud tingimused.

               4.2Punktis 4.1 osutatud erandite tegemise taotluste ja lubade suhtes kohaldatakse artikleid 59–72 mutatis mutandis.

               4.3Pädev asutus teeb erandi lubamisel üldtagatise sertifikaadi lahtrisse 8 järgmise märkuse:

               –PIIRAMATU KASUTAMINE – 99209”.

               II LISA asendatakse järgmisega:

               „II LISA
               TALITLUSPIDEVUSE PROTSEDUUR ÜHISTRANSIIDI KORRAL

               I OSA

               I PEATÜKK

               Üldsätted

               1.Käesolevas lisas esitatakse protseduuri pidajate, sh volitatud kaubasaatjate jaoks konkreetsed sätted I liite artikli 26 lõike 1 kohase talitluspidevuse protseduuri kasutamiseks juhul, kui esineb järgmiste süsteemide ajutine rike:

               –elektrooniline transiidisüsteem;

               –arvutipõhine süsteem, mida protseduuri pidajad kasutavad ühistransiidideklaratsiooni esitamiseks elektrooniliste andmetöötlusvahendite abil, või

               –elektrooniline ühendus elektroonilise transiidisüsteemi ja selle arvutipõhise süsteemi vahel, mida protseduuri pidajad kasutavad ühistransiidideklaratsiooni esitamiseks elektrooniliste andmetöötlusvahendite abil;

               2.Transiidideklaratsioonid

               2.1Talitluspidevuse protseduuri puhul kasutatav transiidideklaratsioon peab olema kõigile transiitveoga seotud osalistele teada, et vältida probleeme vahe- ja sihttolliasutuses ning volitatud kaubasaaja juurde jõudmisel. Sel põhjusel võib kasutada üksnes järgmisi dokumente:

               –ühtne haldusdokument (SAD) või

               –ettevõtja arvutipõhisest süsteemist tavalisele paberile välja trükitud SAD, nagu on ette nähtud III liite B6 lisas, või

               –transiidi saatedokument (TAD), millele on vajaduse korral lisatud kaubanimekiri.

               2.2Transiidideklaratsioonile võib lisada ühe või mitu lisalehte, mis vastavad 20. mail 1987 Interlakenis sõlmitud kaubavahetuse formaalsuste lihtsustamise konventsiooni (SAD-konventsioon) I lisa 3. liites esitatud näidisele. Need lisalehed on deklaratsiooni lahutamatu osa. Lisalehtede asemel võib kirjaliku transiidideklaratsiooni kirjeldava osana kasutada III liite B5 lisale vastavaid III liite B4 lisas esitatud vormis esitatud lastinimekirju, mis moodustavad deklaratsiooni lahutamatu osa.

               2.3Käesoleva lisa punkti 2.1 rakendamisel täidetakse transiidideklaratsioon vastavalt III liite B6 lisale.

               II PEATÜKK

               Rakenduseeskirjad

               3.Elektroonilist transiidisüsteemi ei saa kasutada

               3.1Eeskirju kohaldatakse järgmiselt:

               –lähtetolliasutusele esitatava transiidideklaratsiooni koostamiseks kasutatakse SADi eksemplare 1, 4 ja 5 vastavalt SAD-konventsioonile või kahte TADi eksemplari, millele on vajaduse korral lisatud kaubanimekiri vastavalt III liite A3, A4, A5 ja A6 lisale.

               –transiidideklaratsioon registreeritakse lahtris C, kasutades numeratsiooni, mis erineb elektroonilise transiidisüsteemi omast;

               –talitluspidevuse protseduuri kasutamine märgitakse III liite B7 lisas esitatud vormidele vastava templiga SADi lahtrisse A või TADi puhul tolli viitenumbri ja vöötkoodi asemele;

               –volitatud kaubasaatja täidab kõik deklaratsiooni kannete tegemise ning käesoleva lisa punktides 22–25 sätestatud eripitsati kasutamisega seotud kohustused ja tingimused, kasutades vastavalt lahtreid C ja D;

               –transiidideklaratsiooni kinnitab templiga tavapärase korra kasutamisel lähtetolliasutus või I liite artikli 84 kohaldamisel volitatud kaubasaatja.

               3.2Kui tehakse otsus kasutada talitluspidevuse protseduuri, eemaldatakse elektroonilisest transiidisüsteemist sellesse transiidiandmed kandnud isiku esitatud teabe alusel mis tahes transiidiandmed, mille puhul transiitveole on määratud kohalik viitenumber või tolli viitenumber.

               3.3Toll kontrollib talitluspidevuse protseduuri kasutamist, et vältida selle kuritarvitamist.

               4.Ei saa kasutada arvutipõhist süsteemi, mille abil protseduuri pidajad esitavad elektrooniliste andmetöötlusvahendite või kõnealuse arvutipõhise süsteemi ja elektroonilise transiidisüsteemi vahelise elektroonilise ühenduse kaudu liidu transiidideklaratsiooni andmeid

               Kohaldatakse käesoleva lisa punkti 3 sätteid.

               Protseduuri pidaja teatab tollile, kui tema arvutipõhist süsteemi või kõnealuse arvutipõhise süsteemi ja elektroonilise transiidisüsteemi vahelist elektroonilist ühendust saab jälle kasutada.

               5.Ei saa kasutada volitatud kaubasaatja arvutipõhist süsteemi või kõnealuse arvutipõhise süsteemi ja elektroonilise transiidisüsteemi vahelist elektroonilist ühendust

               Kui volitatud kaubasaatja arvutipõhist süsteemi või kõnealuse arvutipõhise süsteemi ja elektroonilise transiidisüsteemi vahelist elektroonilist ühendust ei saa kasutada, kohaldatakse järgmist korda:

               –kohaldatakse käesoleva lisa punkti 4 sätteid;

               –kui volitatud kaubasaatja teeb aastas üle 2 % oma deklaratsioonidest talitluspidevuse protseduuri alusel, vaadatakse luba üle, et kontrollida, kas tingimused on endiselt täidetud.

               6.Andmete kogumine tolliasutuses

               Käesoleva lisa punktides 4 ja 5 sätestatud juhtudel võib tolliasutus lubada protseduuri pidajal esitada lähtetolliasutuses transiidideklaratsiooni ühes eksemplaris (kasutades SADi või TADi), et seda töödeldaks elektroonilise transiidisüsteemi abil.

               III PEATÜKK

               Protseduuri käik

               7.Käendaja üksiktagatise esitamine

               Kui tagatistolliasutus ei ole transiitveo lähtetolliasutus, jätab tagatistolliasutus endale koopia käendaja võetud kohustust tõendavast dokumendist. Protseduuri pidaja saadab dokumendi originaali lähtetolliasutusele, kus see säilitatakse. Lähtetolliasutus võib vajaduse korral nõuda dokumendi tõlget asjaomase riigi ametlikku keelde või ühte ametlikest keeltest.

               8.Transiidideklaratsiooni allkirjastamine ja protseduuri pidaja kohustus

               Transiidideklaratsiooni allkirjastamisega võtab protseduuri pidaja vastutuse:

               –deklaratsioonis esitatud teabe täpsuse eest;

               –esitatud dokumentide õigsuse eest;

               –kõikide selliste kohustuste täitmise eest, mis on seotud kauba suunamisega transiidiprotseduurile.

               9.Identifitseerimismeetmed

               I liite artikli 36 lõike 7 kohaldamisel lisab lähtetolliasutus transiidideklaratsiooni lahtrisse „D. Kontroll lähtetolliasutuses” pealkirja „Paigaldatud tõkendid” alla järgmise märkuse:

               –Loobutud – 99201.

               10.Andmete kandmine transiidideklaratsiooni ja kauba vabastamine

               –Lähtetolliasutus kannab transiidideklaratsiooni eksemplaridele kontrollitulemusi käsitlevad andmed.

               –Kui kontrollitulemused vastavad deklaratsioonile, vabastab lähtetolliasutus kauba ja märgib vabastamise kuupäeva transiidideklaratsiooni eksemplaridele.

               11.Transiidiprotseduuri rakendamisel veetakse kaupa SADi eksemplaride 4 ja 5 alusel või lähtetolliasutuse poolt protseduuri pidajale tagastatud TADi eksemplari alusel. SADi eksemplar 1 ja TADi eksemplar jäävad lähtetolliasutusse.

               12.Vahetolliasutus

               12.1Vedaja esitab III liite B8 lisas sätestatud vormi alusel transiiditeatise kõigile vahetolliasutustele ja viimased säilitavad selle. Transiiditeatise asemel võib vahetolliasutustele säilitamiseks esitada SADi eksemplari 4 fotokoopia või TADi eksemplari fotokoopia.

               12.2Kui kaupa veetakse muu kui deklareeritud vahetolliasutuse kaudu, teavitab tegelik vahetolliasutus lähtetolliasutust.

               13.Esitamine sihttolliasutuses

               13.1Sihttolliasutus registreerib transiidideklaratsiooni eksemplarid ning märgib neile saabumiskuupäeva ja üksikasjad kontrolli kohta.

               13.2Transiitvedu võib lõppeda ka tolliasutuses, mis ei ole transiidideklaratsioonil märgitud tolliasutus. Sel juhul on kõnealune tolliasutus tegelik sihttolliasutus.

               Kui tegelik sihttolliasutus kuulub sellise konventsiooniosalise jurisdiktsiooni alla, kuhu deklaratsioonil märgitud tolliasutus ei kuulu, teeb tegelik sihttolliasutus transiidideklaratsiooni lahtrisse „I. Sihttolliasutuse tollikontroll” lisaks oma tavapärastele märkustele ühe järgmistest märkustest:

               –Erinevused: tolliasutus, kus kaup esitati … (tolliasutuse viitenumber) – 99203.

               13.3Kui kohaldatakse käesoleva lisa punkti 13.2 teist lõiku ning kui transiidideklaratsioonile on tehtud järgmises taandes esitatud märkus, hoiab tegelik sihttolliasutus kaupa oma järelevalve all ega luba seda viia mujale kui ainult selle konventsiooniosalise territooriumile, kelle jurisdiktsiooni alla lähtetolliasutus kuulub, välja arvatud juhul, kui viimane seda konkreetselt lubab:

               –liidu territooriumilt väljumine on aluseks piirangutele või maksudele vastavalt määrusele/direktiivile/otsusele nr … — 99204.

               14.Saabumistõend

               Saabumistõendi võib täita SADi eksemplari 5 tagakülje alumises osas asuval väljal või III liite B10 lisas esitatud vormil.

               15.SADi eksemplari 5 või TADi eksemplari tagastamine

               Konventsiooniosalise sihtriigi pädev tolliasutus tagastab SADi eksemplari 5 konventsiooniosalise lähteriigi tolliasutusele viivitamata ning hiljemalt kaheksa päeva jooksul pärast veo lõppemist. Kui kasutatakse TADi, tagastatakse esitatud TADi eksemplar samadel tingimustel nagu eksemplar 5.

               16.Protseduuri pidaja teavitamine ja protseduuri lõppemise alternatiivsed tõendid

               Kui käesoleva lisa punktis 15 osutatud eksemplare ei ole konventsiooniosalise lähteriigi tollile tagastatud 30 päeva jooksul alates kuupäevast, mil kaup oleks tulnud sihttolliasutusele esitada, teavitab kõnealune tolliasutus protseduuri pidajat ja palub tal tõendada, et protseduur on nõuetekohaselt lõppenud.

               17.Päringuprotseduur

               17.1Kui lähtetolliasutus ei ole saanud tõendit protseduuri nõuetekohase lõppemise kohta 60 päeva jooksul alates kuupäevast, mil kaup oleks tulnud sihttolliasutusele esitada, esitab konventsiooniosalise lähteriigi toll kohe päringu, et saada vajalikku teavet protseduuri lõpetamiseks. Kui päringuprotseduuri käigus tehakse kindlaks, et ühistransiidiprotseduuri ei saa lõpetada, selgitab konventsiooniosalise lähteriigi toll välja, kas on tekkinud võlg.

               Kui on tekkinud võlg, peab konventsiooniosalise lähteriigi toll võtma järgmised meetmed:

               –tuvastama võlgniku,

               –määrama kindlaks tolliasutused, kes vastutavad võlast teatamise eest.

               17.2Kui konventsiooniosalise lähteriigi tollile antakse enne nimetatud tähtaegade möödumist teada, et ühistransiidiprotseduur ei ole nõuetekohaselt lõppenud, või toll kahtlustab, et see on nii, edastab ta päringu viivitamata.

               17.3Päringuprotseduur tuleb algatada ka siis, kui tagantjärele selgub, et ühistransiidiprotseduuri lõppemise tõend oli võltsitud ning päringuprotseduuri on vaja käesoleva lisa punktis 17.1 ette nähtud eesmärkide saavutamiseks.

               18.Tagatis – Tollivõla limiit

               18.1I liite artikli 74 kohaldamisel tagab protseduuri pidaja, et kõnealune summa ei oleks suurem kui tollivõla limiit, võttes arvesse ka mis tahes vedusid, mille puhul protseduur ei ole veel lõppenud.

               18.2Kui tollivõla limiit langeb alla taseme, mida on vaja protseduuri pidaja transiitvedude hõlmamiseks, teavitab protseduuri pidaja sellest tagatistolliasutust.

               19.Üldtagatise sertifikaadid, tagatisest vabastamise sertifikaadid ja üksiktagatise maksekviitungid

               19.1Lähtetolliasutusele esitatakse järgmised dokumendid:

               –üldtagatise sertifikaat III liite C5 lisas sätestatud vormil;

               –tagatise esitamisest loobumise sertifikaadid III liite C6 lisas sätestatud vormil;

               –üksiktagatise maksekviitung III liite C3 lisas sätestatud vormil.

               –Sertifikaatide ja maksekviitungi andmed märgitakse transiidideklaratsiooni.

               20.Spetsiaalsed lastinimekirjad

               20.1Tolliasutus võib aktsepteerida transiidideklaratsiooni, millele on lisatud lastinimekirjad, mis ei vasta kõigile III liite B5 lisas sätestatud nõuetele.

               Kõnealuseid nimekirju võib kasutada üksnes siis, kui:

               –neid annavad välja äriühingud, kelle raamatupidamine toimub elektroonilise andmetöötlussüsteemi abil;

               –need on koostatud ja täidetud sellisel viisil, et tolliasutus saab neid hõlpsasti kasutada;

               –need sisaldavad iga kaubanimetuse kohta III liite B5 lisas ette nähtud andmeid.

               20.2Lastinimekirjana käesoleva lisa punkti 20.1 tähenduses võib lubada kasutada ka lähetus-/ekspordiformaalsuste täitmiseks koostatud kirjeldavaid kaubanimekirju, isegi kui need on välja andnud äriühingud, kelle raamatupidamine ei toimu elektroonilise andmetöötlussüsteemi abil.

               20.3Protseduuri pidaja, kes kasutab raamatupidamiseks elektroonilist andmetöötlussüsteemi ja kes juba kasutab spetsiaalseid lastinimekirju, võib neid kasutada ka üksnes üht liiki kaupu hõlmavate ühistransiitvedude puhul, kui selline vajadus tuleneb protseduuri pidaja süsteemist.

               21.Eriliste tõkendite kasutamine

               Protseduuri pidaja märgib transiidideklaratsiooni lahtri „D. Kontroll lähtetolliasutuses” pealkirja „Paigaldatud tõkendid” alla kasutatud tõkendite arvu ja individuaalsed tunnused.

               22.Volitatud kaubasaatja – Eelnev kinnitamine ja formaalsused kauba lähetamisel

               22.1Käesoleva lisa punktide 3 ja 5 kohaselt sätestatakse loas, et transiidideklaratsiooni vormi lahtrisse „C. Lähtetolliasutuse märkmed”:

               –lisatakse eelnevalt lähtetolliasutuse tempel ning nimetatud asutuse ametniku allkiri või

               –volitatud kaubasaatja paneb pädeva asutuse kinnitatud ja III liite B9 lisas esitatud vormi alusel templi eritempliga. Selle templi jäljendi võib eelnevalt vormile trükkida, kui seda teeb selleks volitatud trükikoda.

               Volitatud kaubasaatja märgib sellesse lahtrisse kauba lähetamise kuupäeva ja nummerdab transiidideklaratsiooni loas ette nähtud korra kohaselt.

               22.2Toll võib nõuda, et kasutataks vorme, millel on identifitseerimiseks vajalik eristusmärk.

               23.Volitatud kaubasaatja – Templi säilitamise meetmed

               Volitatud kaubasaatja võtab kõik vajalikud meetmed, et tagada eritempli ja/või lähtetolliasutuse templi jäljendiga või kõnealuse eritempli jäljendiga vormide säilitamine.

               Ta teatab tollile eelmise lõigu kohaselt võetud turvameetmetest.

               23.1Kui mõni isik kuritarvitab vorme, millele lähtetolliasutus on eelnevalt löönud templi jäljendi või eritempli jäljendi, on volitatud kaubasaatja kohustatud tasuma kõik kõnealuses riigis kohaldatavad, nimetatud vormide alusel veetava kaubaga seotud tolli- ja muud maksud, kui ta ei suuda talle loa andnud tolliasutusele tõendada kõikide punktis 23 nõutud meetmete võtmist; see ei takista kriminaalõiguslike meetmete rakendamist.

               24.Volitatud kaubasaatja – Deklaratsiooni kantav teave

               24.1Hiljemalt kauba lähetamise ajal täidab volitatud kaubasaatja transiidideklaratsiooni ning märgib vajaduse korral lahtrisse 44 I liite artikli 33 lõikega 2 ette nähtud marsruudi ja lahtrisse „D. Kontroll lähtetolliasutuses” I liite artikliga 34 ette nähtud tähtaja, mille jooksul kaup tuleb sihttolliasutuses esitada, kohaldatavad identifitseerimismeetmed ning järgmise märkuse:

               –Volitatud kaubasaatja – 99206.

               24.2Kui konventsiooniosalise lähteriigi pädev asutus kontrollib kaubasaadetist enne selle lähetamist, tehakse selle kohta märge transiidideklaratsiooni lahtrisse „D. Kontroll lähtetolliasutuses”.

               24.3Pärast kauba lähetamist saadetakse SADi eksemplar 1 või TADi eksemplar viivitamata lähtetolliasutusele loas ette nähtud korra kohaselt. Ülejäänud eksemplarid lisatakse kaubale käesoleva lisa punkti 11 kohaselt.

               25.Volitatud kaubasaatja – Allkirjanõudest loobumine

               25.1Volitatud kaubasaatjal võib lubada jätta allkirjastamata transiidideklaratsioonid, millel on käesoleva lisa II osa II peatükis esitatud eritempel ja mis on esitatud elektroonilise andmetöötlussüsteemi abil. Allkirjastamata jätmise luba antakse siis, kui volitatud kaubasaatja on eelnevalt esitanud tolliasutusele kirjaliku dokumendi, millega ta kohustub olema kõnealust eritemplit kandvate transiidideklaratsioonide alusel toimuvate vedude puhul protseduuri pidaja.

               25.2Käesoleva lisa punkti 25.1 kohaselt koostatud transiidideklaratsiooni lahtrisse, mis on ette nähtud protseduuri pidaja allkirja jaoks, lisatakse järgmine märkus:

               –Allkirjanõudest loobutud – 99207.

               26.Volitatud kaubasaaja – Kohustused

               26.1Kui kaup jõuab loas kindlaksmääratud kohta, teavitab volitatud kaubasaaja sellest sihttolliasutust viivitamata. Ta märgib kaubasaadetisega kaasas olnud SADi eksemplaridel 4 ja 5 või TADi eksemplaril ära saabumiskuupäeva ja kõikide tõkendite seisundi ja muud ebareeglipärasused ning esitab need dokumendid sihttolliasutusele loas ette nähtud korra kohaselt.

               26.2Sihttolliasutus teeb SADi eksemplaridesse 4 ja 5 või TADi eksemplari käesoleva lisa punktis 13 ette nähtud kanded.”

               C LISA

               Konventsiooni II liidet muudetakse järgmiselt.

               1.II liite pealkiri asendatakse järgmisega:

               „LIIDU KAUBA TOLLISTAATUS JA EUROT KÄSITLEVAD SÄTTED”

               2.Artiklis 1 asendatakse sõnad „kauba ühenduse staatuse” sõnadega „liidu kauba tollistaatuse”.

               3.I jaotis asendatakse järgmisega:

               „LIIDU KAUBA TOLLISTAATUS”

               4.Artikli 2 lõikes 1 asendatakse sõnad „ühenduse staatust” sõnadega „liidu kauba tollistaatust”.

               5.Artikli 2 järele lisatakse artikkel 2a:

               „Artikkel 2a

               Liidu kauba tollistaatuse eeldus

               1.
                     Raudteed pidi veetav liidu kauba tollistaatusega kaup võib kahe liidu tolliterritooriumil asuva punkti vahel liikuda, ilma et kauba suhtes kohaldataks tolliprotseduuri ja ilma et kauba tollistaatus muutuks, järgmistel juhtudel:

               –kauba vedu toimub üheainsa liikmesriigis välja antud veodokumendi alusel;

               –kõnealusel veodokumendil on järgmine märge: T2-Corridor”

               –transiiti läbi ühistransiidiprotseduuri riigi jälgitakse kõnealuse ühistransiidiprotseduuri riigi elektroonilise süsteemi abil;

               –asjaomane raudteeveo-ettevõtja on saanud ühistransiidiprotseduuri riigilt, mille territooriumi läbitakse, loa kasutada protseduuri „T2-Corridor”.

               2.
                     Ühistransiidiprotseduuri riik annab konventsiooni artiklis 14 osutatud ühiskomiteele või komitee poolt kõnealuse artikli lõike 5 alusel loodud töörühmale teavet elektroonilise seiresüsteemi üksikasjade kohta ning raudteeveo-ettevõtjate kohta, kellel on luba kasutada lõikes 1 nimetatud protseduuri. ”

               6.II peatüki pealkiri asendatakse järgmisega:

               „Liidu kauba tollistaatuse tõendamine”.

               7.Artiklis 3 asendatakse sõnad „kauba ühenduse staatuse” sõnadega „liidu kauba tollistaatuse”.

               8.Artikli 4 lõigetes 1 ja 2 asendatakse sõnad „kauba ühenduse staatust” sõnadega „liidu kauba tollistaatust”.

               9.Artikli 5 lõikes 1 asendatakse sõnad „kauba ühenduse staatust” sõnadega „liidu kauba tollistaatust”.

               10.Artikli 6 lõikes 1 asendatakse sõnad „täidetakse vormil” sõnadega „esitatakse, kasutades vormi”.

               11.[muudatus ei puuduta eestikeelset versiooni].

               12.Artikli 6 lõikes 3 asendatakse sõnad „III liites” sõnadega „III liite B4 lisas”.

               13.Artikli 6 lõikes 4 asendatakse sõnad „III liitele” sõnadega „III liite B5 lisale”.

               14.Artikli 8 pealkiri asendatakse järgmisega:

               „Dokumendi T2L väljastamine”.

               15.Artikli 8 lõikes 1 asendatakse sõna „koostatakse” sõnaga „esitatakse”.

               16.Artikli 9 lõikes 1 asendatakse sõnad „kauba ühenduse staatus” sõnadega „liidu kauba tollistaatust”.

               17.Artikli 9 lõikes 4 lisatakse sõnade „annab [tema taotluse korral] pädev asutus kinnituse” järele sõnad „kui kauba väärtus ületab 15 000 eurot”.

               18.Artikli 9 lõikes 5 asendatakse sõnad „ainult ühenduse kaupa” sõnadega „ainult liidu kaupa”.

               19.Artikli 10 lõikes 1 asendatakse sõnad „kauba ühenduse staatust” sõnadega „liidu kauba tollistaatust”.

               20.Artikli 10 lõike 2 teise lõigu punkti f esimeses taandes asendatakse sõnad „mille ühenduse staatust” sõnadega „mille liidu kauba tollistaatust”.

               21.Artiklis 11 asendatakse sõnad „kauba ühenduse staatust” sõnadega „liidu kauba tollistaatust”.

               22.Artikli 12 lõikes 1 asendatakse sõnad „kauba ühenduse staatuse” sõnadega „liidu kauba tollistaatuse”.

               23.Artikli 12 lõikes 2 asendatakse sõnad „ühenduse kaupa” sõnadega „liidu kaupa”.

               24.Artikli 13 pealkiri asendatakse järgmisega:

               „Reisijatega kaasas olev kaup”.

               25.Artikli 13 esimene lõik asendatakse järgmisega:

               „Kui reisijatega kaasas või nende pagasis oleva liidu kauba tollistaatust tuleb tõendada, loetakse see kaup juhul, kui see ei ole mõeldud kaubanduslikel eesmärkidel kasutamiseks, liidu kauba tollistaatusega kaubaks:”.

               26.Artikli 13 punktis a asendatakse sõnad „ühenduse kaubana” sõnadega „liidu kauba tollistaatusega kaubana”.

               27.4. jao pealkiri asendatakse järgmisega:

               „Volitatud väljastaja esitatud liidu kauba tollistaatuse tõend”.

               28.Artikli 14 pealkiri asendatakse järgmisega:

               „Volitatud väljastaja”.

               29.Artikli 14 lõikes 1 asendatakse sõna „kaubasaatja” sõnaga „väljastaja”.

               30.Artikli 14 lõikes 1 asendatakse sõnad „kauba ühenduse staatust” sõnadega „liidu kauba tollistaatust”.

               31.[muudatus ei puuduta eestikeelset versiooni].

               32.Artikli 15 punktis d asendatakse sõna „kaubasaatja” sõnaga „väljastaja”.

               33.Artikli 16 lõike 1 punktis b asendatakse sõna „kaubasaatja” sõnaga „väljastaja”.

               34.Artikli 16 lõikes 2 asendatakse sõna „kaubasaatja” sõnaga „väljastaja”.

               35.Artikli 16 lõikes 3 asendatakse sõna „kaubasaatja” sõnaga „väljastaja”.

               36.Artikli 16 lõikes 4 asendatakse sõna „kaubasaatja” sõnaga „väljastaja”.

               37.Artikli 16 lõikes 4 asendatakse sõnad „Volitatud kaubasaatja – 99206” sõnadega „Volitatud väljastaja”.

               38.Artikli 17 lõikes 1 asendatakse sõna „kaubasaatjal” sõnaga „väljastajal” ja sõna „kaubasaatja” sõnaga „väljastaja”.

               39.Artikli 17 lõikes 2 asendatakse sõna „kaubasaatja” sõnaga „väljastaja” ja jäetakse välja viide „– 99207”.

               40.Artikli 18 lõikes 1 asendatakse sõnad „kauba ühenduse staatust” sõnadega „liidu kauba tollistaatust”.

               41.Artikli 18 lõikes 3 asendatakse sõnad „60 päeva” sõnadega „45 päeva”.

               42.Artiklis 19 asendatakse sõna „kaubasaatja” sõnaga „väljastaja”.

               43.Artiklis 19 asendatakse sõnad „kaks aastat” sõnadega „kolm aastat”.

               44.Artikli 20 pealkiri asendatakse järgmisega:

               „Volitatud väljastaja kontrollimine”.

               45.Artiklis 20 asendatakse sõna „kaubasaatjat” sõnaga „väljastajat” ja sõna „kaubasaatjad” sõnaga „väljastajad”.

               46.Artiklis 21 asendatakse sõnad „kauba ühenduse staatuse” sõnadega „liidu kauba tollistaatuse”.

               D LISA

               Konventsiooni III liidet muudetakse järgmiselt.

               1.I jaotise pealkiri asendatakse järgmisega:

               „TRANSIIDIDEKLARATSIOON JA ELEKTROONILISTE ANDMETÖÖTLUSVAHENDITE PUHUL KASUTATAVAD VORMID”.

               2.Artiklis 3 asendatakse sõnad „vastab [A3 lisas] esitatud näidisele ja juhistele” sõnadega „esitatakse [A3 lisas] sätestatud vormi kasutades”.

               3.Artiklis 4 asendatakse sõnad „vastab [A5 lisas] esitatud näidisele ja juhistele” sõnadega „esitatakse [A5 lisas] sätestatud vormi kasutades”.

               4.II jaotise pealkiri asendatakse järgmisega:

               „VORMID, MIDA KASUTATAKSE:

                  – LIIDU KAUBA TOLLISTAATUSE TÕENDAMISEKS,
                  – REISIJA TRANSIIDIDEKLARATSIOONIKS,
                  – TRANSIIDI TALITLUSPIDEVUSE PROTSEDUURI KORRAL”

               5.Artikli 5 lõige 1 asendatakse järgmisega:

               „Vormid, mida kasutatakse liidu kauba tollistaatust tõendavate dokumentidena, esitatakse SAD-konventsiooni I lisa 1. kuni 4. liites sätestatud vorme kasutades.”

               6.Artikli 5 lõige 2 asendatakse järgmisega:

               „Vormid, mida kasutatakse transiidi talitluspidevuse protseduuri kohaldamise korral transiidideklaratsioonina või reisija transiidideklaratsioonina, esitatakse SAD-konventsiooni I lisa 1. liites sätestatud vorme kasutades.”

               7.Artikli 5 lõike 4 punktis a asendatakse sõnad „kauba ühenduse staatust” sõnadega „liidu kauba tollistaatust”.

               8.Artikli 5 lõike 4 punktis b asendatakse sõna „asendustoimingu” sõnadega „transiidi talitluspidevuse protseduuri”.

               9.Artikli 6 lõikes 2 asendatakse sõnad „ÜHENDUSE TRANSIIT” sõnadega „LIIDU TRANSIIT”.

               10.Artikli 7 lõikes 1 asendatakse sõnad „vastab [B4 lisas] esitatud näidisele” sõnadega „esitatakse [B4 lisas] sätestatud vormi kasutades”.

               11.Artikli 8 lõikes 1 asendatakse sõnad „vastab [käesoleva liite B8 lisas] esitatud näidisele” sõnadega „esitatakse [käesoleva liite B8 lisas] sätestatud vormi kasutades”.

               12.Artiklist 8 jäetakse välja lõiked 2 ja 3.

               13.Artikli 9 lõikes 1 asendatakse sõnad „vastab [B10 lisas] esitatud” sõnadega „esitatakse [B10 lisas] sätestatud vormi kasutades”.

               14.Artiklist 9 jäetakse välja lõiked 2 ja 3.

               E LISA

               III liite A1 lisa muudatused

               Konventsiooni III liite A1 lisa muudetakse järgmiselt.

               1.I jaotise esimeses lõigus asendatakse sõna „transiidideklaratsioon” sõnaga „EDI-transiidideklaratsioon”.

               2.I jaotise neljandas lõigus asendatakse sõna „printsipaalile” sõnadega „protseduuri pidajale”.

               3.I jaotise viiendas lõigus asendatakse sõna „transiidideklaratsioon” sõnaga „EDI-transiidideklaratsioon”.

               4.II jaotise II peatüki punkti A kohandatakse järgmiselt:

               (a)andmerühm „RISKIKAUBA KOODID” jäetakse välja;

               (b)andmerühm „PRINTSIPAAL” asendatakse andmerühmaga „PROTSEDUURI PIDAJA”;

               (c)andmerühm „PAIGALDATUD TÕKENDID” asendatakse andmerühmaga „TEAVE TÕKENDITE KOHTA”;

               (d)andmerühma „TAGATIS” alamrühm „KEHTIVUSPIIRANG EÜ” asendatakse andmerühmaga „KEHTIVUSPIIRANG EL”;

               (e)andmerühma „TAGATIS” alamrühm „KEHTIVUSPIIRANG EÜ-VÄLINE” asendatakse andmerühmaga „KEHTIVUSPIIRANG ELi VÄLINE”.

               5.II jaotise II peatüki punkti B andmerühma „TRANSIITVEDU” kohandatakse järgmiselt:

               (a)atribuudi „Deklaratsiooni liik (lahter 1)” punkti 3 all asendatakse sõnad „artiklis 23” sõnadega „artiklis 28”;

               (b)atribuudi „Deklaratsiooni liik (lahter 1)” all jäetakse välja lause „Atribuut on kohustuslik.”;

               (c)[muudatus ei puuduta eestikeelset versiooni];

               (d)atribuudi „Transpordivahend lähetamisel. Identifitseerimisandmed (lahter 18)” kolmandas lõigus asendatakse sõna „printsipaalil” sõnadega „protseduuri pidajal”;

               (e)[muudatus ei puuduta eestikeelset versiooni];

               (f)atribuudi „Transpordivahend lähetamisel. Riik (lahter 18)” neljandas lõigus asendatakse sõna „printsipaalil” sõnadega „protseduuri pidajal”;

               (g)[muudatus ei puuduta eestikeelset versiooni];

               (h)[muudatus ei puuduta eestikeelset versiooni];

               (i)[muudatus ei puuduta eestikeelset versiooni];

               (j)[muudatus ei puuduta eestikeelset versiooni];

               (k)[muudatus ei puuduta eestikeelset versiooni];

               (l)[muudatus ei puuduta eestikeelset versiooni];

               (m)[muudatus ei puuduta eestikeelset versiooni];

               (n)[muudatus ei puuduta eestikeelset versiooni].

               6.[muudatus ei puuduta eestikeelset versiooni].

               7.II jaotise II peatüki punkti B andmerühma „KAUBANIMETUS” kohandatakse järgmiselt:

               (a)[muudatus ei puuduta eestikeelset versiooni];

               (b)atribuudi „Kauba kood (lahter 33)” kolmandas lõigus jäetakse välja sõna „või” ja teine taane;

               (c)atribuudi „Kauba kood (lahter 33)” viiendas lõigus asendatakse sõnad „EFTA riigis” sõnadega „ühistransiidiprotseduuri riigis”;

               (d)[muudatus ei puuduta eestikeelset versiooni];

               (e)andmerühma alamrühmast „KONTEINERID (lahter 31)” jäetakse välja järgmine:

               „SGI-KOODID (lahter 31)

               Arv: 9

               Seda andmerühma tuleb kasutada juhul, kui transiidideklaratsioon hõlmab I liite I lisas avaldatud nimekirjas loetletud kaupa.

               Riskikauba kood (lahter 31)

               Liik/pikkus: n..2

               A2 lisas esitatud koodi tuleb kasutada juhul, kui kauba koodist ei piisa I liite I lisas avaldatud nimekirjas nimetatud kauba üheseks identifitseerimiseks.

               Tüüp/pikkus: n..11.3

               Seda atribuuti tuleb kasutada juhul, kui transiidideklaratsioon hõlmab I liite I lisas avaldatud nimekirjas loetletud kaupa.”;

               (f)[muudatus ei puuduta eestikeelset versiooni];

               (g)andmerühma alamrühma „VIITED EELNEVALE HALDUSTOIMINGULE (lahter 40)” teises lõigus asendatakse sõna „tollikäitlusviisile” sõnaga „tolliprotseduurile”;

               (h)andmerühma alamrühma „VIITED EELNEVALE HALDUSTOIMINGULE (lahter 40)” kolmandas lõigus asendatakse sõna [muudatus ei puuduta eestikeelset versiooni] ja sõnad „EFTA riik” sõnaga „ühistransiidiprotseduuri riik”;

               (i)andmerühma alamrühma „ESITATUD DOKUMENDID/SERTIFIKAADID (lahter 44)” teises lõigus jäetakse sõnad „T5 kontrolleksemplaride registreerimisnumbrid” välja;

               (j)andmerühma alamrühmas „ERITEAVE (lahter 44)” asendatakse atribuudis „Eksport EÜst (lahter 44)” sõna „EÜ” sõnaga „liit”;

               (k)andmerühma alamrühma „ERITEAVE (lahter 44)” kaheksandas ja kolmeteistkümnendas lõigus asendatakse sõna „EÜ” sõnaga „liit”.

               8.Andmerühma „PRINTSIPAAL (lahter 50)” pealkiri asendatakse järgmisega:

               „PROTSEDUURI PIDAJA (lahter 50)”.

               9.Andmerühma „ESINDAJA (lahter 50)” teises lõigus asendatakse sõna „printsipaalil” sõnadega „protseduuri pidajal”.

               10.[muudatus ei puuduta eestikeelset versiooni].

               11.[muudatus ei puuduta eestikeelset versiooni].

               12.Andmerühma „PAIGALDATUD TÕKENDID (lahter D)” teises lõigus asendatakse sõna „printsipaalile” sõnadega „protseduuri pidajale”.

               13.II jaotise II peatüki punkti B andmerühma „TAGATIS” kohandatakse järgmiselt:

               (a)[muudatus ei puuduta eestikeelset versiooni];

               (b)andmerühma alamrühma „TAGATISE VIIDE” atribuudi „GRN (lahter 52)” järel seitsmendas lõigus asendatakse sõnad „arvutipõhises transiidisüsteemis” sõnadega „elektroonilises transiidisüsteemis”;

               (c)andmerühma alamrühma „TAGATISE VIIDE” atribuudi „Juurdepääsukood” järel teises lõigus asendatakse sõna „printsipaal” sõnadega „protseduuri pidaja”;

               (d)andmerühma alamrühm „KEHTIVUSPIIRANG EÜ” asendatakse andmerühmaga „KEHTIVUSPIIRANG EL”;

               (e)andmerühma alamrühma „KEHTIVUSPIIRANG EÜ” atribuut „Ei kehti EÜ puhul (lahter 52)” asendatakse sõnadega :„Ei kehti ELi puhul (lahter 52)”;

               (f)andmerühma alamrühm „KEHTIVUSPIIRANG EÜ-VÄLINE” asendatakse andmerühmaga „KEHTIVUSPIIRANG ELi VÄLINE”;

               (g)andmerühma alamrühma „KEHTIVUSPIIRANG EÜ-VÄLINE” atribuudi „Ei kehti teiste konventsiooniosaliste puhul (lahter 52)” järel teises lõigus asendatakse sõna „ühendus” sõnaga „liit”.

               III liite A2 lisa muudatused

               Konventsiooni III liite A2 lisa muudetakse järgmiselt.

               1.Välja jäetakse järgmised punkti 4 osad, mis on seotud riskikaubaga:

                        „RISKIKAUBA KOOD

                        Väli

                        Sisu

                        Välja liik

                        Näide

                        1

                        Riskikauba lisatunnus

                        Numbriline ..2

                        2

               Koodi kasutatakse HS6 lisana vastavalt I liite I lisale, kui riskikaupa ei saa HS6 abil piisavalt täpselt identifitseerida.”

               2.Punkti 6 kohandatakse järgmiselt:

               (a)T2 all asendatakse sõnad „ühenduse kaupa” sõnadega „liidu kaupa”;

               (b)T2F all asendatakse sõnad „ühenduse kaupa” sõnadega „liidu kaupa”, sõnad „ühenduse tolliterritooriumi” sõnadega „liidu tolliterritooriumi” ja sõnad „ühenduse käibemaksueeskirju” sõnadega „liidu käibemaksueeskirju”;

               (c)T2CIM all asendatakse sõnad „ühenduse staatusega kaup” sõnadega „liidu kaup” ja sõnad „või TR-saatelehe” jäetakse välja;

               (d)T2TIR all asendatakse sõnad „ühenduse staatusega kaup” sõnadega „liidu kaup”;

               (e)T2ATA all asendatakse sõnad „ühenduse staatusega kaup” sõnadega „liidu kaup”;

               (f)T2L all asendatakse sõnad „kauba ühenduse staatust” sõnadega „liidu kauba tollistaatust”;

               (g)T2LF all asendatakse sõnad „kauba ühenduse staatust” sõnadega „liidu kauba tollistaatust”, sõnad „ühenduse tolliterritooriumi” sõnadega „liidu tolliterritooriumi” ja sõnad „ühenduse käibemaksueeskirju” sõnadega „liidu käibemaksueeskirju”;

               (h)T1 all asendatakse sõnad „ühendusevälist kaupa” sõnadega „liiduvälist kaupa”.

               3.Punkti 7 kohandatakse järgmiselt:

               (a)12. real asendatakse sõnad „CIM-saateleht (raudtee) 720” sõnadega „SMGS-saateleht (raudtee) 722”;

               (b)13. real jäetakse välja sõnad „SMGS-saateleht 722”;

               (c)24. real jäetakse välja sõnad „Kontrolleksemplar T5 823”;

               (d)33. real asendatakse sõnad „Päritolusertifikaat GSP” sõnadega „Päritolusertifikaadi vorm A (GSP)”;

               (e)39. real asendatakse sõnad „EUR 1 päritolusertifikaat” sõnadega „Liikumissertifikaat EUR.1”.

               4.Punkti 9 kohandatakse järgmiselt:

               (a)DG0 all asendatakse sõnad „EFTA riigist” sõnadega „ühistransiidiprotseduuri riigist” ja sõna „EÜst” asendatakse sõnaga „liidust”;

               (b)DG1 all asendatakse sõnad „EFTA riigist” sõnadega „ühistransiidiprotseduuri riigist” ja sõna „EÜst” asendatakse sõnaga „liidust”.

               5.Punkti 10 kohandatakse järgmiselt:

               (a)[muudatus ei puuduta eestikeelset versiooni];

               (b)[muudatus ei puuduta eestikeelset versiooni];

               (c)veeru „Olukord” 9. real asendatakse sõnad „I liite IV lisa” sõnadega „I liite I lisa”.

               6.[muudatus ei puuduta eestikeelset versiooni].

               III liite A4 lisa muudatused

               Konventsiooni III liite A4 lisa muudetakse järgmiselt.

               1.Esimeses lõigus asendatakse sõnad „võib kasutada rohelist” sõnadega „võib kasutada rohelist värvi”.

               2.Teist lõiku kohandatakse järgmiselt:

               (a)[muudatus ei puuduta eestikeelset versiooni];

               (b)sõna „printsipaal” asendatakse sõnadega „protseduuri pidaja”;

               (c)[muudatus ei puuduta eestikeelset versiooni];

               (d)[muudatus ei puuduta eestikeelset versiooni].

               3.Punktis 1 asendatakse sõnad „MRN (liikumise viitenumber)” sõnadega „MRN (tolli viitenumber)”.

               4.Punkti 1 neljandas lõigus asendatakse sõnad „pädeva asutuse” sõnaga „tolliasutuse”.

               5.[muudatus ei puuduta eestikeelset versiooni].

               6.Punkti 3 fraas „kui kasutatakse asendustoimingut” asendatakse fraasiga „kui kasutatakse transiidi talitluspidevuse protseduuri”.

               7.Punkti 3 lisatakse viimase lõiguna järgmine lause:

               „Kõiki viiteid printsipaalile käsitatakse viidetena protseduuri pidajale.”

               8.[muudatus ei puuduta eestikeelset versiooni].

               9.Punkti 6 kohandatakse järgmiselt:

               (a)[muudatus ei puuduta eestikeelset versiooni];

               (b)neljas lõik asendatakse järgmisega:

               „Olenevalt olukorrast peab vahetolliasutus või sihttolliasutus transiidi saatedokumendile lisatud andmed arvutisüsteemi kandma. Andmed võib sisestada ka volitatud kaubasaaja.”;

               (c)alapealkirja „Lahter 55: Ümberlaadimine” teine lõik asendatakse järgmisega:

               „Kui kaupa veetakse maanteesõidukitega transporditavates konteinerites, võivad tolliasutused lubada protseduuri pidajal lahtri 18 tühjaks jätta, kui lähtepunktis ei ole transiidideklaratsiooni täitmisel logistilistel põhjustel võimalik esitada transpordivahendi andmeid ja riikkondsust ning kui liikmesriigid suudavad tagada, et nõuetekohane teave transpordivahendi kohta kantakse hiljem lahtrisse 55.”

               III liite A6 lisa muudatused

               Konventsiooni III liite A6 lisa muudetakse järgmiselt.

               1.[muudatus ei puuduta eestikeelset versiooni].

               2.Punktis 4 asendatakse sõnad „MRN – lisas A4 määratletud liikumise viitenumber” sõnadega „MRN – tolli viitenumber”.

               III liite B1 lisa muudatused

               Konventsiooni III liite B1 lisa muudetakse järgmiselt.

               Pealkirja „Lahter 33: Kauba kood” ja alapealkirja „Esimene osa” all olev teine lause asendatakse järgmisega:

               „Liidus tuleb siiski märkida kombineeritud nomenklatuuri kaheksakohaline kood, kui see on liidu õigusnormiga ette nähtud.”

               III liite B2 lisa muudatused

               Konventsiooni III liite B2 lisa muudetakse järgmiselt.

               1.Lisa B2 pealkiri asendatakse järgmisega:

               „SELGITAVAD MÄRKUSED LIIDU KAUBA TOLLISTAATUST TÕENDAVATE DOKUMENTIDE VORMIDE TÄITMISE KOHTA”.

               2.A osa „Üldsätted” punktis 1 asendatakse sõnad „kauba ühenduse staatust” sõnadega „liidu kauba tollistaatust”.

               3.A osa „Üldsätted” punktis 4 asendatakse sõnad „uue deklaratsiooni esitamist” sõnadega „uue vormi esitamist”.

               4.B osa „Eri lahtritesse sisestatavad andmed” kohandatakse järgmiselt:

               (a)lahtri 33 all olevas lõigus asendatakse sõnad „EFTA riigis” sõnadega „ühistransiidiprotseduuri riigis”;

               (b)lahtri 38 all olevas lõigus asendatakse sõnad „EFTA riigis” sõnadega „ühistransiidiprotseduuri riigis”;

               (c)lahtri 44 all olevas lõigus asendatakse sõnad „EFTA riigis” sõnadega „ühistransiidiprotseduuri riigis”.

               III liite B3 lisa muudatused

               Konventsiooni III liite lisa B3 muudetakse järgmiselt.

               1.Lisa B3 pealkiri asendatakse järgmisega:

               „LIIDU KAUBA TOLLISTAATUST TÕENDAVATE DOKUMENTIDE VORMIDES KASUTATAVAD KOODID”.

               2.A osa „Eri lahtritesse sisestatavad andmed” pealkirja „Lahter 33: Kauba kood” alapealkirja „Esimene osa” all olev teine lause asendatakse järgmisega:

               „Euroopa Liidus tuleb siiski märkida kombineeritud nomenklatuuri kaheksakohaline kood, kui see on liidu õigusnormiga ette nähtud.”

               III liite B5 lisa muudatused

               Konventsiooni III liite lisa B5 muudetakse järgmiselt.

               1.II jaotise punkti 1.1 esimeses lõigus asendatakse sõnad „märgib printsipaal” sõnadega „märgib protseduuri pidaja”.

               2.[muudatus ei puuduta eestikeelset versiooni].

               3.III jaotist muudetakse järgmiselt:

               (a)punktis 3 asendatakse fraas „nendega seotud vormidega” fraasiga „nendega seotud transiidideklaratsiooni koopiatega”;

               (b)punkt 4 asendatakse järgmisega:

               „Kui transiidideklaratsioon registreeritakse, antakse lastinimekirjale sellega seonduva transiidideklaratsiooni vormidega sama registreerimisnumber. Number kantakse sinna kas templiga, millel on kirjas lähtetolliasutuse nimi, või käsitsi. Viimasel juhul peab selle kinnitama lähtetolliasutuse ametliku templiga.

               Lähtetolliasutuse ametniku allkiri ei ole kohustuslik.”;

               (c)punktis 5 asendatakse sõna „printsipaali” sõnadega „protseduuri pidaja”.

               III liite B6 lisa muudatused

               Konventsiooni III liite B6 lisa muudetakse järgmiselt.

               1.I jaotist muudetakse järgmiselt:

               (a) teises lõigus asendatakse sõna „printsipaal” sõnadega „protseduuri pidaja”;

               (b)kolmandas lõigus asendatakse sõna „printsipaal” sõnadega „protseduuri pidaja”.

               2.II jaotise I osa „Formaalsused lähteriigis” muudetakse järgmiselt:

               (a)alapealkirja „Lahter 1: Deklaratsioon” punkti 3 all asendatakse sõnad „artiklis 24” sõnadega „artiklis 28”;

               (b)alapealkirja „Lahter 1: Deklaratsioon” punkti 3 järele lisatakse järgmine tekst:

               „T1Liidu kauba tollistaatuseta kaup, mis suunatakse ühistransiidiprotseduurile.

               T2Liidu kauba tollistaatusega kaup, mis suunatakse ühistransiidiprotseduurile.

               T2FLiidu kauba tollistaatusega kaup, mis liigub liidu tolliterritooriumi sellise osa, kus ei kehti nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) ega nõukogu 16. detsembri 2008. aasta direktiivi 2008/118/EÜ (mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ) sätted, ja mõne ühistransiidiprotseduuri riigi vahel.”;

               (c)[muudatus ei puuduta eestikeelset versiooni];

               (d)alapealkirja „Lahter 18: Transpordivahend lähetamisel. Identifitseerimisandmed ja riik” all teises lõigus asendatakse sõna „printsipaalil” sõnadega „protseduuri pidajal”;

               (e)[muudatus ei puuduta eestikeelset versiooni];

               (f)[muudatus ei puuduta eestikeelset versiooni];

               (g)[muudatus ei puuduta eestikeelset versiooni];

               (h)[muudatus ei puuduta eestikeelset versiooni];

               (i)alapealkirja „Lahter 33: Kauba kood” all asendatakse esimese lõigu teine taane järgmisega:

               „– konventsioonis on täpsustatud, et selle kasutamine on kohustuslik.”;

               (j)alapealkirja „Lahter 33: Kauba kood” all olevas kolmandas lõigus asendatakse sõnad „EFTA riigis” sõnadega „ühistransiidiprotseduuri riigis”;

               (k)alapealkirja „Lahter 40: Ülddeklaratsioon / Eelnev dokument” all olevas lõigus asendatakse sõna „tollikäitlusviisile” sõnaga „tolliprotseduurile”;

               (l)alapealkirja „Lahter 44: Eriteave / Esitatud dokumendid / Sertifikaadid ja load” all olev lõik asendatakse järgmisega:

               „Märkida lähte-/ekspordiriigis kohaldatavate erieeskirjade alusel nõutavad üksikasjad ja deklaratsioonile lisatud dokumentide viitenumbrid või mis tahes täiendav viide, mida peetakse deklaratsiooniga või sellega hõlmatud kaubaga seoses vajalikuks (nt ekspordilitsentsi või -loa number, veterinaar- ja fütosanitaareeskirjade alusel nõutavad andmed, veokirja number jne). Osa „Eriteabe kood (MS)” ei täideta.”;

               (m)alapealkirja „Lahter 50: Printsipaal ja volitatud esindaja, koht, kuupäev ja allkiri” all esimeses lõigus asendatakse sõna „printsipaali” sõnadega „protseduuri pidaja”;

               (n)alapealkirja „Lahter 50: Printsipaal ja volitatud esindaja, koht, kuupäev ja allkiri” all teises lõigus asendatakse sõna „arvutisüsteemide” sõnadega „elektroonilise transiidisüsteemi” ja [muudatus ei puuduta eestikeelset versiooni];

               (o)[muudatus ei puuduta eestikeelset versiooni];

               (p)[muudatus ei puuduta eestikeelset versiooni];

               (q)[muudatus ei puuduta eestikeelset versiooni].

               3.[muudatus ei puuduta eestikeelset versiooni].

               4.III jaotises jäetakse keeleviidete ja nende koodide tabelist kõikides keeltes välja sõnad „Ettenähtud teekonnast loobutud – 99205”.

               III liite B11 lisa muudatused

               Konventsiooni III liite B11 lisa muudetakse järgmiselt.

               Sõnad „Värvid: must rohelisel taustal” jäetakse välja.

               III liite C7 lisa muudatused

               Konventsiooni III liite C7 lisa muudetakse järgmiselt.

               1.Punktis 1.2.2 asendatakse sõna „printsipaal” sõnadega „protseduuri pidaja”.

               2.[muudatus ei puuduta eestikeelset versiooni].

               3.Punktis 2.1 asendatakse sõna „printsipaal” sõnadega „protseduuri pidaja” ja sõna „printsipaalil” sõnadega „protseduuri pidajal”.

               4.Punktis 2.2 asendatakse sõna „printsipaal” sõnadega „protseduuri pidaja”.

               5.[muudatus ei puuduta eestikeelset versiooni].

               6Punktis 2.3 asendatakse sõna „printsipaali” sõnadega „protseduuri pidaja”.

               F LISA

               Konventsiooni III liite B7–B10 ja C1–C6 lisad asendatakse järgmiste lisadega:

               „B7 LISA

               TALITLUSPIDEVUSE PROTSEDUURI PUHUL KASUTATAVATE TEMPLITE NÄIDISED

               1. Tempel nr 1

                        NCTSi ASENDUSTOIMING

                        LIIDU TRANSIIDIPROTSEDUUR / ÜHISTRANSIIDIPROTSEDUUR

                        SÜSTEEMIS ANDMED PUUDUVAD

                        ALGATATUD ____________________

                        (Kuupäev/kellaaeg)

               (mõõtmed: 26 × 59 mm)

               2. Tempel nr 2

                        TALITLUSPIDEVUSE PROTSEDUUR

                        LIIDU TRANSIIDIPROTSEDUUR / ÜHISTRANSIIDIPROTSEDUUR

                        SÜSTEEMIS ANDMED PUUDUVAD

                        ALGATATUD ____________________

                        (Kuupäev/kellaaeg)

               (mõõtmed: 26 × 59 mm)

               B8 LISA

               TC 10 - TRANSIIDITEATIS

                        TC 10 – TRANSIIDITEATIS

                        Transpordivahendi tunnusandmed ……………………………….

                        TRANSIIDIDEKLARATSIOON

                        EELDATAVA LÄHTETOLLIASUTUSE VIITENUMBER

                        Liik (T1, T2 või T2F) ja number

                        Lähtetolliasutuse viitenumber

                        AMETLIKUKS KASUTAMISEKS

                        Transiidi kuupäev

                        …………………………………………

                        …………………………………………

                        (Allkiri)

                        Ametlik

                        tempel

               B9 LISA

               VOLITATUD KAUBASAATJA ERITEMPLI NÄIDIS

                        1

                        2

                        3

                        4

                        5

                        6

               (mõõtmed: 55 × 25 mm)

               1. Vapp või muud riiki iseloomustavad tähised või tähed

               2. Lähtetolliasutuse viitenumber

               3. Deklaratsiooni number

               4. Kuupäev

               5. Volitatud kaubasaatja

               6. Loa number

               B10 LISA

               TC 11 – SAABUMISTÕEND

                        TC 11 – SAABUMISTÕEND

                        Sihttolliasutus ………… (koht, nimi ja viitenumber)

                        kinnitab käesolevaga, et transiidideklaratsioon T1, T2, T2F(1),

                        registreeritud ………… (pp/kk/aa) numbri ……… all (MRN)(2)

                        lähtetolliasutuses …………... (koht, nimi ja viitenumber),

                        on esitatud.

                           (Koht) .…………..……….. (kuupäev) …………… (pp/kk/aa)

                        ……..……………….………………………………..

                                                                               (Allkiri)

                           (1) Mittevajalik läbi kriipsutada.

                        (2) Elektroonilise transiidisüsteemi ajutise rikke korral sisestada talitluspidevuse kava raames kasutatav number.

               C1 LISA

               Käendaja kohustus – Üksiktagatis

               I. Käendaja kohustus

               1. Allakirjutanu (1)………………………………………………………………………………………………………………………….,

               kelle elukoht või registrijärgne asukoht on (2)……………………………………………………………………………………………………………………………………..,

               tagab käesolevaga solidaarselt …………………………………………….. kui tagatistolliasutuse ees

               kuni …………………………………………… suuruse summa ulatuses

               Euroopa Liidu (kuhu kuuluvad Belgia Kuningriik, Bulgaaria Vabariik, Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Horvaatia Vabariik, Hispaania Kuningriik, Prantsuse Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Rumeenia, Sloveenia Vabariik, Slovaki Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik) ning endise Jugoslaavia Makedoonia vabariigi, Islandi Vabariigi, Norra Kuningriigi, Šveitsi Konföderatsiooni, Türgi Vabariigi (3), Andorra Vürstiriigi ja San Marino Vabariigi (4) kasuks mis tahes summa, mille eest kõnealuse tagatise andnud isik (5)

               …………………………………………………………………………………………………………………………………………………………….

               võib olla eelnimetatud riikide ees vastutav või saada vastutavaks seoses tolli- ja muudest maksudest tulenevate võlgadega (5a), mida kohaldatakse allpool kirjeldatud kauba suhtes, mis on hõlmatud järgmiste tollitoimingutega (6): …………………………………………………………………………………………………………………………………………………………….

               Kauba kirjeldus: ………………………………………………………………………………………………………………………………

               …………………………………………………………………………………………………………………………………………………………….

               2. Allakirjutanu kohustub punktis 1 loetletud riikide pädevate asutuste esimese kirjaliku nõude korral tasuma nõutavad summad, ilma et makse tegemist saaks nõude esitamise kuupäevast alates rohkem kui 30 päeva võrra edasi lükata, välja arvatud juhul, kui tema või mõni teine asjaomane isik tõendab enne kõnealuse tähtaja möödumist tolliasutusele nõuetekohaselt, et muu eriprotseduur kui lõppkasutusprotseduur on lõpetatud, lõppkasutus- või ajutise ladustamise protseduurile suunatud kaupade tollijärelevalve on nõuetekohaselt lõpetatud või muude protseduuride kui eriprotseduuride ja ajutise ladustamise protseduuri puhul on kaubaga seotud olukord lahendatud.

               Pädev asutus võib allakirjutanu taotluse korral ja igal põhjendatud juhul pikendada alates maksenõude esitamise kuupäevast lubatavat 30-päevast tähtaega, mille jooksul kõnealune isik peab nõutud summad tasuma. Tähtaja pikendamisega seotud kulud ja eelkõige intressid arvutatakse nii, et need võrduksid asjaomase riigi raha- või finantsturul samadel tingimustel tasutava määraga.

               3. Käesolev kohustus hakkab kehtima päeval, mil tagatistolliasutus selle aktsepteerib. Allakirjutanu vastutab kõigi võlgade tasumise eest, mis tulenevad käesoleva kohustusega hõlmatud tollitoimingutest, mida alustati enne tagatise tühistamist või kehtetuks tunnistamist, isegi juhul, kui maksenõue on esitatud pärast kõnealust kuupäeva.

               4. Allakirjutanu teatab käesoleva kohustuse raames oma ametliku asukoha kõikides punktis 1 loetletud riikides (7):

                        Riik

                        Perekonna- ja eesnimi või ärinimi ning täielik aadress

               Allakirjutanu kinnitab, et kogu kirjavahetus, kõik teadaanded ja kõik tema võetud kohustusega seotud formaalsused ja protseduurid, mis on adresseeritud või kirjalikult esitatud ühte tema ametlikest asukohtadest, loetakse talle nõuetekohaselt kättetoimetatuks.

               Allakirjutanu tunnistab nende kohtute pädevust, kelle tööpiirkonnas on tema ametlikud asukohad.

               Allakirjutanu kohustub mitte muutma oma ametlikke asukohti; kui ta peab seda siiski tegema, teatab ta sellest enne tagatistolliasutusele.

                     (Koht) …………………………

                     (kuupäev) ………………………………………………………………..

                     …………………………………………………………………………………………………………………………………..

                     (Allkiri) (8)

               II. Tagatistolliasutuse aktsept

               Tagatistolliasutus: ……………………………………………………………………………………………………………………………..

               Käendaja kohustus, mis hõlmab ……………………………… (kuupäev) tollideklaratsiooni / ajutise ladustamise deklaratsiooni nr …………………………. (9) alusel toimuvat tollitoimingut, aktsepteeriti ………………………………………… (kuupäev).

                  ……………………………………………………………………. (kuupäev)

                        (Tempel ja allkiri)

               (1)Perekonna- ja eesnimi või ärinimi

               (2)Täielik aadress

               (3)Läbi kriipsutada selle riigi nimi / nende riikide nimed, kelle territooriumil tagatist ei saa kasutada.

               (4)Viited Andorra Vürstiriigile ja San Marino Vabariigile kehtivad ainult liidu transiitvedude puhul.

               (5)Tagatise andnud isiku perekonna- ja eesnimi või ärinimi ja täielik aadress.

               (5a)
                     Kohaldatakse kauba impordi või ekspordiga seotud muude sissenõutavate maksude suhtes, kui tagatist kasutatakse kaupade suunamiseks liidu transiidiprotseduurile / ühistransiidiprotseduurile või kui tagatist saab kasutada rohkem kui ühes liikmesriigis.

               (6)Märkida üks järgmistest tollitoimingutest:

               a) ajutine ladustamine,

               b) liidu transiidiprotseduur / ühistransiidiprotseduur,

               c) tolliladustamisprotseduur,

               d) ajutine import täieliku vabastamisega imporditollimaksust,

               e) seestöötlemisprotseduur,

               f) lõppkasutusprotseduur,

               g) vabasse ringlusse lubamine tavapärase tollideklaratsiooni alusel ilma tasumise edasilükkamiseta,

               h) vabasse ringlusse lubamine tavapärase tollideklaratsiooni alusel tasumise edasilükkamisega,

               i) vabasse ringlusse lubamine tollideklaratsiooni alusel, mis on esitatud vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artiklile 166,

               j) vabasse ringlusse lubamine tollideklaratsiooni alusel, mis on esitatud vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artiklile 182,

               k) ajutine import osalise vabastamisega imporditollimaksust,

               m) muul juhul märkida toimingu liik.

               (7)Kui mõne riigi õiguses ei ole ametliku asukoha valimise võimalust ette nähtud, määrab käendaja endale selles riigis esindaja, kellel on õigus vastu võtta käendajale adresseeritud kirjavahetust, ning punkti 4 teises lõigus sätestatud kinnitus ja neljandas lõigus sätestatud kohustus tuleb sellega vastavusse viia. Tagatisega seotud vaidluste lahendamine kuulub nende riikide kohtute pädevusse, kelle tööpiirkonnas on käendaja või esindaja ametlik asukoht.

               (8)Allakirjutaja peab kirjutama oma allkirja ette käsitsi järgmised sõnad: „Tagatis hõlmab … (summa)”; summa kirjutatakse sõnadega.

               (9)Täidab tolliasutus, kes suunas kauba tolliprotseduurile või ajutisele ladustamisele.

               C2 LISA

               Käendaja kohustus – Maksekviitungina esitatav üksiktagatis

               I. Käendaja kohustus

               1. Allakirjutanu (1)………………………………………………………………………………………………………………………….,

               kelle elukoht või registrijärgne asukoht on (2)……………………………………………………………………………………………………………………………………..,

               tagab käesolevaga solidaarselt …………………………………………….. kui tagatistolliasutuse ees

               Euroopa Liidu (kuhu kuuluvad Belgia Kuningriik, Bulgaaria Vabariik, Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Horvaatia Vabariik, Hispaania Kuningriik, Prantsuse Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari Vabariik, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Rumeenia, Sloveenia Vabariik, Slovaki Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik) ning endise Jugoslaavia Makedoonia vabariigi, Islandi Vabariigi, Norra Kuningriigi, Šveitsi Konföderatsiooni, Türgi Vabariigi, Andorra Vürstiriigi ja San Marino Vabariigi (3) kasuks mis tahes summad, mille eest protseduuri pidaja võib olla eespool nimetatud riikide ees vastutav või saada vastutavaks seoses tolli- ja muudest maksudest tuleneva võlaga, mida kohaldatakse liidu transiidiprotseduurile või ühistransiidiprotseduurile suunatud kauba suhtes ning mille puhul allakirjutanu on kohustunud välja andma üksiktagatise maksekviitungeid kuni 10 000 euro väärtuses maksekviitungi kohta.

               2. Allakirjutanu kohustub punktis 1 loetletud riikide pädevate asutuste esimese kirjaliku nõude korral tasuma nõutavad summad kuni 10 000 euro ulatuses maksekviitungi kohta, ilma et makse tegemist saaks nõude esitamise kuupäevast alates rohkem kui 30 päeva võrra edasi lükata, välja arvatud juhul, kui tema või mõni teine asjaomane isik esitab enne kõnealuse tähtaja möödumist pädevatele asutustele tõendi kõnealuse transiitveo lõpetamise kohta.

               Pädev asutus võib allakirjutanu taotluse korral ja igal põhjendatud juhul pikendada alates maksenõude esitamise kuupäevast lubatavat 30-päevast tähtaega, mille jooksul kõnealune isik peab nõutud summad tasuma. Tähtaja pikendamisega seotud kulud ja eelkõige intressid arvutatakse nii, et need võrduksid asjaomase riigi raha- või finantsturul samadel tingimustel tasutava määraga.

               3. Käesolev kohustus hakkab kehtima päeval, mil tagatistolliasutus selle aktsepteerib. Allakirjutanu vastutab kõigi võlgade tasumise eest, mis tulenevad käesoleva kohustusega hõlmatud liidu transiitveost / ühistransiitveost, mida alustati enne tagatise tühistamist või kehtetuks tunnistamist, isegi juhul, kui maksenõue on esitatud pärast kõnealust kuupäeva.

               4. Allakirjutanu teatab käesoleva kohustuse raames oma ametliku asukoha (4) kõikides punktis 1 loetletud riikides:

                        Riik

                        Perekonna- ja eesnimi või ärinimi ning täielik aadress

               Allakirjutanu kinnitab, et kogu kirjavahetus, kõik teadaanded ja kõik tema võetud kohustusega seotud formaalsused ja protseduurid, mis on adresseeritud või kirjalikult esitatud ühte tema ametlikest asukohtadest, loetakse talle nõuetekohaselt kättetoimetatuks.

               Allakirjutanu tunnistab nende kohtute pädevust, kelle tööpiirkonnas on tema ametlikud asukohad.

               Allakirjutanu kohustub mitte muutma oma ametlikke asukohti; kui ta peab seda siiski tegema, siis teatab ta sellest enne tagatistolliasutusele.

                     (Koht) …………………………

                     (kuupäev) ………………………………………………………………..

                     …………………………………………………………………………………………………………………………………..

                     (Allkiri) (5)

               II. Tagatistolliasutuse aktsept

               Tagatistolliasutus: ……………………………………………………………………………………………………………………………..

               Käendaja võetud kohustus aktsepteeriti ………………………………………………………………………………………………..(kuupäev)

                     ……………………………………………………………………. (kuupäev)

                        (Tempel ja allkiri)

               (10)Perekonna- ja eesnimi või ärinimi

               (11)Täielik aadress

               (12)Viited Andorra Vürstiriigile ja San Marino Vabariigile kehtivad ainult liidu transiitvedude puhul.

               (13)Kui mõne riigi õiguses ei ole ametliku asukoha valimise võimalust ette nähtud, määrab käendaja endale selles riigis esindaja, kellel on õigus vastu võtta käendajale adresseeritud kirjavahetust, ning punkti 4 teises lõigus sätestatud kinnitus ja neljandas lõigus sätestatud kohustus tuleb sellega vastavusse viia. Tagatisega seotud vaidluste lahendamine kuulub nende riikide kohtute pädevusse, kelle tööpiirkonnas on käendaja või esindaja ametlik asukoht.

               (14)Allakirjutaja peab kirjutama oma allkirja ette käsitsi järgmised sõnad: „Kehtiv maksekviitung”.

               C3 LISA

               ÜKSIKTAGATISE MAKSEKVIITUNG

               C4 LISA

               Käendusdokument – Üldtagatis

               I. Käendaja kohustus

               1. Allakirjutanu (1)………………………………………………………………………………………………………………………….,

               kelle elukoht või registrijärgne asukoht on (2)……………………………………………………………………………………………………………………………………..,

               tagab käesolevaga solidaarselt …………………………………………….. kui tagatistolliasutuse ees

               kuni …………………………………………… suuruse summa ulatuses

               Euroopa Liidu (kuhu kuuluvad Belgia Kuningriik, Bulgaaria Vabariik, Tšehhi Vabariik, Taani Kuningriik, Saksamaa Liitvabariik, Eesti Vabariik, Iirimaa, Kreeka Vabariik, Horvaatia Vabariik, Hispaania Kuningriik, Prantsuse Vabariik, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Rumeenia, Sloveenia Vabariik, Slovaki Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik) ning endise Jugoslaavia Makedoonia vabariigi, Islandi Vabariigi, Norra Kuningriigi, Šveitsi Konföderatsiooni, Türgi Vabariigi (3), Andorra Vürstiriigi ja San Marino Vabariigi (4) kasuks

               mis tahes summa, mille eest kõnealuse tagatise andnud isik (5) . . . . . . . . . . . . . . . . . . . . . . . . võib olla eelnimetatud riikide ees vastutav või saada vastutavaks seoses tolli- ja muudest maksudest tulenevate tekkinud või tekkida võivate võlgadega (6), mida kohaldatakse punktides 1a ja/või 1b osutatud tollitoimingutega hõlmatud kauba suhtes.

               Tagatise maksimumsumma on:

               ……………………………….

               a) 100/50/30 % (7) tollivõla limiidist, mis vastab tekkida võivale tollivõlale ja muudele maksudele ning mis on võrdne punktis 1a loetletud summade kogusummaga;

               ning

               ………………………..

               b) 100/30 % (8) tollivõla limiidist, mis vastab tekkinud tollivõlale ja muudele maksudele ning mis on võrdne punktis 1b loetletud summade kogusummaga.

               1a. Tollivõla limiit, mis vastab tekkida võivale tollivõlale ja vajaduse korral muudele maksudele, on iga allpool loetletud toimingu (9) puhul järgmine:

               a) ajutine ladustamine – …;

               b) liidu transiidiprotseduur / ühistransiidiprotseduur – …;

               c) tolliladustamisprotseduur – …;

               d) ajutine import täieliku vabastamisega imporditollimaksust – …;

               e) seestöötlemisprotseduur – …;

               f) lõppkasutusprotseduur – …;

               g) muul juhul märkida muu toimingu liik – …. .

               1b. Tollivõla limiit, mis vastab tekkinud tollivõlale ja vajaduse korral muudele maksudele on iga allpool loetletud toimingu (10) puhul järgmine:

               a) vabasse ringlusse lubamine tavapärase tollideklaratsiooni alusel ilma tasumise edasilükkamiseta – …;

               b) vabasse ringlusse lubamine tavapärase tollideklaratsiooni alusel tasumise edasilükkamisega – …;

               c) vabasse ringlusse lubamine tollideklaratsiooni alusel, mis on esitatud vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artiklile 166 – …;

               d) vabasse ringlusse lubamine tollideklaratsiooni alusel, mis on esitatud vastavalt Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik) artiklile 182 – …;

               e) ajutine import osalise vabastamisega imporditollimaksust – …;

               f) lõppkasutusprotseduur – … (11);

               g) muul juhul märkida muu toimingu liik – …. .

               2. Allakirjutanu kohustub punktis 1 loetletud riikide pädevate asutuste esimese kirjaliku nõude korral tasuma nõutavad summad kuni eespool nimetatud maksimumsumma ulatuses, ilma et makse tegemist saaks nõude esitamise kuupäevast alates rohkem kui 30 päeva võrra edasi lükata, välja arvatud juhul, kui tema või mõni teine asjaomane isik tõendab enne kõnealuse tähtaja möödumist tolliasutusele nõuetekohaselt, et muu eriprotseduur kui lõppkasutusprotseduur on lõpetatud, lõppkasutus- või ajutise ladustamise protseduurile suunatud kaupade tollijärelevalve on nõuetekohaselt lõpetatud või muude protseduuride kui eriprotseduuride puhul on kaubaga seotud olukord lahendatud.

               Pädev asutus võib allakirjutanu taotluse korral ja igal põhjendatud juhul pikendada alates maksenõude esitamise kuupäevast lubatavat 30-päevast tähtaega, mille jooksul kõnealune isik peab nõutud summad tasuma. Tähtaja pikendamisega seotud kulud ja eelkõige intressid arvutatakse nii, et need võrduksid asjaomase riigi raha- või finantsturul samadel tingimustel tasutava määraga.

               Seda summat ei tohi vähendada käesoleva kohustuse alusel juba makstud summade võrra, välja arvatud juhul, kui allakirjutanult nõutakse sellise võla tasumist, mis tuleneb tollitoimingust, mida alustati enne eelneva maksenõude kättesaamist või 30 päeva jooksul alates selle kättesaamisest.

               3. Käesolev kohustus hakkab kehtima päeval, mil tagatistolliasutus selle aktsepteerib. Allakirjutanu vastutab kõigi võlgade tasumise eest, mis tulenevad käesoleva kohustusega hõlmatud tollitoimingutest, mida alustati enne tagatise tühistamist või kehtetuks tunnistamist, isegi juhul, kui maksenõue on esitatud pärast kõnealust kuupäeva.

               4. Allakirjutanu teatab käesoleva kohustuse raames oma ametliku asukoha (12) kõikides punktis 1 loetletud riikides:

                        Riik

                        Perekonna- ja eesnimi või ärinimi ning täielik aadress

               Allakirjutanu kinnitab, et kogu kirjavahetus, kõik teadaanded ja kõik tema võetud kohustusega seotud formaalsused ja protseduurid, mis on adresseeritud või kirjalikult esitatud ühte tema ametlikest asukohtadest, loetakse talle nõuetekohaselt kättetoimetatuks.

               Allakirjutanu tunnistab nende kohtute pädevust, kelle tööpiirkonnas on tema ametlikud asukohad.

               Allakirjutanu kohustub mitte muutma oma ametlikke asukohti; kui ta peab seda siiski tegema, siis teatab ta sellest enne tagatistolliasutusele.

                     (Koht) …………………………

                     (kuupäev) ………………………………………………………………..

                     …………………………………………………………………………………………………………………………………..

                     (Allkiri) (13)

               II. Tagatistolliasutuse aktsept

               Tagatistolliasutus: ……………………………………………………………………………………………………………………………..

               Käendaja võetud kohustus aktsepteeriti ……………………………………………………………………………………......

                     ……………………………………………………………………. (kuupäev)

                        (Tempel ja allkiri)

               (15)Perekonna- ja eesnimi või ärinimi

               (16)Täielik aadress

               (17)Läbi kriipsutada selle riigi nimi / nende riikide nimed, kelle territooriumil tagatist ei saa kasutada.

               (18)Viited Andorra Vürstiriigile ja San Marino Vabariigile kehtivad ainult liidu transiitvedude puhul.

               (19)Tagatise andnud isiku perekonna- ja eesnimi või ärinimi ja täielik aadress.

               (20)Kohaldatakse kauba impordi või ekspordiga seotud muude sissenõutavate maksude suhtes, kui tagatist kasutatakse kaupade suunamiseks liidu transiidiprotseduurile / ühistransiidiprotseduurile või kui tagatist saab kasutada rohkem kui ühes liikmesriigis või konventsiooni osalisriigis.

               (21)Mittevajalik läbi kriipsutada.

               (22)Mittevajalik läbi kriipsutada.

               (23)Kõiki protseduure peale ühistransiidiprotseduuri kohaldatakse üksnes Euroopa Liidus.

               (24)Kõiki protseduure peale ühistransiidiprotseduuri kohaldatakse üksnes Euroopa Liidus.

               (25)Nende summade puhul, mis deklareeriti tollideklaratsioonis lõppkasutusprotseduuriga seoses.

               (26)Kui mõne riigi õiguses ei ole ametliku asukoha valimise võimalust ette nähtud, määrab käendaja endale selles riigis esindaja, kellel on õigus vastu võtta käendajale adresseeritud kirjavahetust, ning punkti 4 teises lõigus sätestatud kinnitus ja neljandas lõigus sätestatud kohustus tuleb sellega vastavusse viia. Tagatisega seotud vaidluste lahendamine kuulub nende riikide kohtute pädevusse, kelle tööpiirkonnas on käendaja või esindaja ametlik asukoht.

               (27)Allakirjutaja peab kirjutama oma allkirja ette käsitsi järgmised sõnad: „Tagatis hõlmab … (summa)”; summa kirjutatakse sõnadega.

               C5 LISA

               ÜLDTAGATISE SERTIFIKAAT

               ESIKÜLG

               TC31 ÜLDTAGATISE SERTIFIKAAT

                        1. Kehtiv kuni

                        Päev

                        Kuu

                        Aasta

                        2. Number

                        3. Protseduuri pidaja (perekonna- ja eesnimi või ärinimi, täielik aadress ja riik)

                        4. Käendaja (perekonna- ja eesnimi või ärinimi, täielik aadress ja riik)

                        5. Tagatistolliasutus (nimi, täielik aadress ja riik)

                        6. Tollivõla limiit

                        Rahaühiku kood

                        Numbritega:

                        Sõnadega:

                        7. Tagatistolliasutus tõendab, et allnimetatud protseduuri pidaja on esitanud üldtagatise, mis kehtib liidu transiitvedude / ühistransiitvedude puhul, kui need läbivad järgmisi tolliterritooriume, mille nime ei ole maha tõmmatud:

                        EUROOPA LIIT, ISLAND, ENDINE JUGOSLAAVIA MAKEDOONIA VABARIIK, NORRA, ŠVEITS, TÜRGI, ANDORRA*, SAN MARINO*

                        8. Märkused

                        9. Kehtivustähtaega on pikendatud kuni

                        pp/kk/aa (kaasa arvatud)

                        Koostatud

                        …………………….……………..

                                  (koht)                     (kuupäev)

                        (Tagatistolliasutuse allkiri ja tempel)

                        Koostatud

                        …………………………….……………………

                        .                 (koht)                     (kuupäev)

                        (Tagatistolliasutuse allkiri ja tempel)

               * Üksnes liidu transiitvedude puhul

               TAGAKÜLG

               10. Liidu transiidideklaratsioonidele / ühistransiidideklaratsioonidele protseduuri pidaja nimel alla kirjutama volitatud isikud:

                        11. Volitatud isiku perekonna- ja eesnimi ning allkirjanäidis

                        12. Protseduuri pidaja allkiri

                        11. Volitatud isiku perekonna- ja eesnimi ning allkirjanäidis

                        12. Protseduuri pidaja allkiri

               * Kui protseduuri pidaja on juriidiline isik, peab lahtris 12 nimetatud allakirjutanu lisama allkirjale oma perekonnanime, eesnime ja ametinimetuse.

               C6 LISA

               TAGATISEST VABASTAMISE SERTIFIKAAT

               ESIKÜLG

               TC33 – TAGATISEST VABASTAMISE SERTIFIKAAT

                        1. Kehtiv kuni

                        Päev

                        Kuu

                        Aasta

                        2. Number

                        3. Protseduuri pidaja (perekonna- ja eesnimi või ärinimi, täielik aadress ja riik)

                        4. Tagatistolliasutus (viitenumber)

                        5. Tollivõla limiit

                        Rahaühiku kood

                        Numbritega:

                        Sõnadega:

                        6. Tagatistolliasutus tõendab, et allnimetatud protseduuri pidajale on antud tagatisest vabastamise sertifikaat, mis kehtib liidu transiitvedude / ühistransiitvedude puhul, kui need läbivad järgmisi tolliterritooriume, mille nime ei ole maha tõmmatud:

                        EUROOPA LIIT, ISLAND, ENDINE JUGOSLAAVIA MAKEDOONIA VABARIIK, NORRA, ŠVEITS, TÜRGI, ANDORRA*, SAN MARINO*

                        7. Märkused

                        8. Kehtivustähtaega on pikendatud kuni

                        pp/kk/aa (kaasa arvatud)

                        Koostatud

                        …………………….……………..

                                  (koht)                     (kuupäev)

                        (Tagatistolliasutuse allkiri ja tempel)

                        Koostatud

                        …………………………….……………………

                        .                 (koht)                     (kuupäev)

                        (Tagatistolliasutuse allkiri ja tempel)

               * Üksnes liidu transiitvedude puhul

               TAGAKÜLG

               9. Liidu transiidideklaratsioonidele / ühistransiidideklaratsioonidele protseduuri pidaja nimel alla kirjutama volitatud isikud

                        10. Volitatud isiku perekonna- ja eesnimi ning allkirjanäidis

                        11. Protseduuri pidaja allkiri*

                        10. Volitatud isiku perekonna- ja eesnimi ning allkirjanäidis

                        11. Protseduuri pidaja allkiri*

               * Kui protseduuri pidaja on juriidiline isik, peab lahtris 11 nimetaud allakirjutanu lisama allkirjale oma perekonnanime, eesnime ja ametinimetuse.”

               G LISA

               Konventsiooni IV liidet ja IV liite lisasid muudetakse järgmiselt.

               1.IV liite teksti kohandatakse järgmiselt:

               (a)artikli 3 punktis a asendatakse viide „artikli 3 lõige 1” viitega „artikli 3 punkt 1”;

               (b)artikli 4 lõige 6 asendatakse järgmisega:

               „Teabenõude esitamiseks kasutatakse käesoleva liite II lisas sätestatud vormi.”;

               (c)artikli 5 lõige 4 asendatakse järgmisega:

               „Teatamistaotluse esitamiseks kasutatakse käesoleva liite III lisas sätestatud vormi.”;

               (d)artikli 13 lõige 3 asendatakse järgmisega:

               „Kaitsemeetmete taotluse esitamiseks kasutatakse käesoleva liite IV lisas sätestatud vormi.”

               2.IV liite I lisa teksti kohandatakse järgmiselt:

               (a)artiklis 4 asendatakse sõnad „teleksi või faksi teel” sõnadega „e-posti või faksi teel”;

               (b)artikli 5 lõike 2 kolmandas lõigus asendatakse sõnad „teleksi või faksi teel” sõnadega „e-posti või faksi teel”;

               (c)artiklis 7 asendatakse sõnad „teleksi või faksi teel” sõnadega „e-posti või faksi teel”;

               (d)artikli 8 esimeses lõigus asendatakse sõnad „näidise kohaselt” sõnadega „sätestatud vormi kasutades”;

               (e)artikli 11 lõikes 1 asendatakse sõnad „näidise kohaselt” sõnadega „sätestatud vormi kasutades”;

               (f)artiklis 14 asendatakse sõnad „teleksi või faksi teel” sõnadega „e-posti või faksi teel”;

               (g)artikli 15 kolmandas lõigus asendatakse sõnad „teleksi või faksi teel” sõnadega „e-posti või faksi teel”;

               (h)artiklis 16 asendatakse sõnad „teleksi või faksi teel” sõnadega „e-posti või faksi teel”;

               (i)artikli 17 lõigetes 1 ja 2 asendatakse sõnad „teleksi või faksi teel” sõnadega „e-posti või faksi teel”.

               3.IV liite II lisas asendatakse tekst „(Taotluse esitanud asutuse nimi, aadress, telefon, faks, teleks ja pangakontode numbrid jne)” tekstiga „(Taotluse esitanud asutuse nimi, aadress, telefon, e-post ja pangakontode numbrid jne)”.

               4.IV liite III lisas asendatakse tekst „(Taotluse esitanud asutuse nimi, aadress, telefon, faks, teleks ja pangakontode numbrid jne)” tekstiga „(Taotluse esitanud asutuse nimi, aadress, telefon, e-post ja pangakontode numbrid jne)”.

               5.IV liite IV lisas asendatakse tekst „(Taotluse esitanud asutuse nimi, aadress, telefon, faks, teleks ja pangakontode numbrid jne)” tekstiga „(Taotluse esitanud asutuse nimi, aadress, telefon, e-post ja pangakontode numbrid jne)”.

                     (1)
                  EÜT L 226, 13.8.1987, lk 2.

                     (2)
                  EÜT L 281, 23.11.1995, lk 31.

                     (3)
                  ELT L 274, 15.10.2008, lk 1.

                     (4)
                  ELT L 274, 15.10.2008, lk 1.

                     (5)
                  ELT L 274, 15.10.2008, lk 1.